
»Ljudi koji stalno putuju na koncu postaju stranci u 
svom zavičaju«, rekao je jedan filozof i, kao svi filozofi, 
time je htio iskazati mnogo više od te osnovne istine. 
U današnje vrijeme nam se čini da je ta misao izrečena 
upravo zato da bi se njome opisala sudbina suvremenog 
čovjeka. Oči sviju nas su se upravo navikle na čuda 
tehnologije koja se vinula preko granica čovječjeg bića 
i njegovog svijeta. Opasno je okrenuti leđa zemlji, ne 
primjećivati ljepotu koja se svuda oko nas prostire kao 
nešto što je sasvim obično, pa prema tome i nevažno. 
A ipak, priroda je naše boravište i zato treba s iskrenom 
ljubavlju pogledati njena stvorenja. Tako ćemo otkriti 
i jedan dio sebe, a možda će tada i nade koje nas upućuju 
drugim prostranstvima dobiti dublje značenje. Ova nam 
knjiga prikazuje, uz neocjenjivu pomoć Diznijevog foto 
grafskog objektiva, najneobičnije oblike načina života 
životinja. Ona je ključ pomoću kojeg čitaoci mogu pro- 
drijeti u najtajnije kutke prirode da bi otkrili savršeni 
red koji u prirodi vlada, a istovremeno i veliku dijalektiku 
života. Tako nećemo zaboraviti da osim očiglednog 
naučnog interesovanja postoje i neki etički, duhovni 
razlozi proučavanja prirode, kojima se rukovodimo želeći 
čovjeku prenijeti vječnu poruku o ravnoteži i mudrosti. 


IZDAVAČ 


MALI SVIJET 
S LIVADE 


Ako kojim slučajem podete od ožujka do svibnja u polje ili planine, 
osjetit ćete što znači proljeće na tlu na koje još nije kročila ljudska 
noga. Na ogromnim zelenim prostranstvima, more cvijeća naročitih 
boja talasa se na povjetarcu. Čovjek poželi da zaroni u to more, 
da nabere naručja cvijeća, da od njega napravi šarene, žute, naran- 
časte, crvene, plave, bijele, modre bukete. 


Pogled nam bludi tim prostranstvima, a srce nam je puno miline, 
dok nas savlađuju miomirisi i grudi nam se nadimaju od čistog zraka. 


Lakokrili leptir leti plavetnim svodom, bumbar zuji kružeći od 
cvijeta do cvijeta, skakavac skače u travi a skokovi su mu kratki, 
nepogrešivi. Te životinjice koje vidimo su najpoznatiji, ali ne i 
jedini stanovnici livade. Ako približimo uho, do njega će doprijeti 
tisuću tajnih šumova koji će nas upozoriti da tu u travi buja život. 
Ako pažljivo pogledamo busene trave, vidjet ćemo šićušna bića 
koja između strukova i bokora užurbano vrve, nepomično počivaju 
ili vrebaju u zasjedi. Ako još više usredotočimo pažnju, opazit ćemo 
i neke druge životinjice koje se kriju vješto na tlu ili između raslinja, 
gdje se, zahvaljujući boji tijela, koja je prilagođena boji stabljike 
koja im ukazuje gostoprimstvo, s njome poistovjećuju. 


Ti sićušni stanovnici polja, koji žive nepoznati pokraj naših nogu 
i svakodnevno se trude da pribave hranu, da umaknu neprijateljima 
koji ih vrebaju, da opstoje i u najtežim uslovima, predstavljaju 
beskrajno veliku vojsku. 


Njihovje život pun neočekivanih čuda. Izgladnjele, grabljive živo- 
tinjice služe se lukavstvom, zamkama, vrlo vještim klopkama. 
Pokraj mnogih od njih nailazimo na izvanredno vješto napravljene 
rupe, skrovišta, prebivališta. Među malim svijetom sa livade ima 
graditelja, tkača i dekoratera, umjetnika i imitatora, radnika i 
danguba. Trava je poprište užasnih tragedija, ali u njoj susrećemo i 
primjere zadivljujuće suradnje. 


Pridimo s ljubavlju i pažnjom tom malom svijetu i otkrit ćemo 
mnoge njegove privlačne tajne. 


Slika gore: početni dio roja pčela. Dolje: 
matica okružena radilicama. Desno: ra- 
đanje jedne pčele. Tijelo pčele je smeđe i 
dlakavo. Na krajnjem dijelu zatka pčela 
ima kukastu žaoku, koju kad zabode u 
tijelo neprijatelja više ne može izvući. 
Zato ovaj insekt, kad upotrijebi svoje 
šiljasto oružje, u stvari učini samouboj- 
stvo: dok pokušava izvući svoju žaoku iz 
tijela žrtve, njegovi unutrašnji organi 
pretrpe vrlo veliko oštećenje koje prouz- 
rokuje sigurnu smrt. 


DRUŠTVO PČELA 


Zastanimo u proljeće na nekom puteljku u polju 
ili ispod nekog drvoreda u parku punom cvijeća 
i pažljivo se osvrnimo okolo. Svuda ćemo vidjeti 
pčele koje lete brzo u tačno određenom pravcu, 
slijeću na cvijeće, iz krunica piju medni sok, a 
zatim odlijeću dalje prema košnici. 


Neumorno lete i dolijeću, bezglasne, i odlučno 
kreću prema odabranom cvijeću, pohode ga, opet 
odlijeću, sjednu na druge čašice da bi opet odletjele. 
Pčele su živi primjer marljivosti. 


Čovjek je još od davnih vremena, od svih insekata 
najpažljivije proučavao pčele, ali i danas neki 
oblici života u njihovoj zajednici ostaju za nas 
nedokučiva tajna. No, i ono što znamo o radu 
pčela i o uređenju njihovog društva dovoljno je 
da nas zaista zapanji. 


U jednoj velikoj košnici može se naći i do 
osamdeset tisuća pčela, ali se ne treba bojati da će 
uslijed stalnog uzletanja i dolijetanja tih malih 
kukaca, koji rade u dosta skučenom prostoru, doći 
do zbrke ili nereda. Svaka pčela zna što treba 
raditi i svoj zadatak izvršava, ne ometajući dru- 
garice u radu. 


U košnici živi samo jedna matica, čija je dužnost 
da neprestano nosi jaja. Osim toga, tu ima i neko- 
liko stotina trutova koji besposličare, nesposobni 
za bilo koji posao i njih pčele izdržavaju dok se 
ne izleže nova matica, ali nakon toga ih radilice 
poubijaju. Radilice predstavljaju većinu stanovnika 
košnice. 


Ako stanete mirno pokraj neke košnice, pružit 
će vam se prilika da se divite pčelama radilicama, 
predanim poslu. Primjetit ćete da radilice nepre- 
stano ulaze u košnicu i iz nje izlaze, da lete do 
cvijeća i vraćaju se s nektarom i polenom. Pčela 
siše nektar naročitim rilcem i unosi ga u voljku 
ili medni želudac; tu može odjednom stati pedeset 
miligrama slatkog soka. Polen, ili, slobodno se 
može reći, pčelinje »brašno«, pčela skuplja u dvije 
kotaričice na stražnjim nogama. Od tog brašna 
druge pčele, koje se nalaze u košnici, spremaju 
kašu i njome hrane larve sve do njihovog preo- 
braženja. 


Većina radilica su skupljačice, to jest one lete 
u potragu za nektarom i polenom. Osim toga, 
ima i stražarica, koje zabranjuju strancima pristup 
u košnicu i služe se žaokom kao oružjem u napadu. 
Provjetračice, čistačice i hraniteljice obavljaju dru- 
ge, vrlo važne poslove. 


Unutrašnjost košnice je divan primjer reda i 
čistoće. Dok pčele provjetračice neprestano mašu 
krilima da bi između saća strujao zrak, pčele 
čistačice se brinu o održavanju čistoće i iz košnice 
iznose sve otpatke koji se u njoj skupljaju. Ako, 


Fotografije na ovoj strani prikazuju dva trenutka u 
razvoju pčeline lutke koja će uskoro izići iz čaure. U 
svaku. heksagonalnu ćeliju matica polaže po jedno 
jaje iz kojeg izlazi larva, koja brzo raste. Kad se 
larva preobrazi, ćelijica se zatvori tankim poklopcem 
od voska. Iz lutke će se razviti pčela. 


na primjer, leptir mrtvačka glava, koji jako voli 
med, uleti u njihovo carstvo, najprije ga ubiju a 
zatim, kako ga ne mogu iznijeti van, potpuno ga 
oblijepe jednom smolastom tvari, dobivenom iz 
pupoljaka drveća. Na taj način spriječavaju da 
zadah mrtvog kukca zagadi zrak u košnici. Osim 
toga, tom smolastom tvari se obavljaju i svi po- 
pravci koji su potrebni u košnici. 


Vosak se, naprotiv, čuva za izgradnju saća 
s heksagonalnim oknima. Pčele proizvode vosak 
u vrlo tankim listićima pomoću osam trbušnih 
žlijezdi. Tisuću dvijesto i pedeset takvih listića 
čine jedan gram voska. Možete onda zamisliti 
koliki rad treba uložiti u izgradnju saća. 


Dok njihove žlijezde izlučuju vosak, pčele ga 
postepeno oblikuju i tako stvaraju okna. U okna 
ili ćelije matica polaže jaja, ali u njima se čuva i med ; 
to je u pčelinjoj voljci svareni koncentrirani nektar. 


Gore: Pčela skupljačica na orlovim noktima. Desno: 
izgleda kao da je pčela na cvijetu, ali nije. To je kukac 
dvokrilac iz porodice Heristalidae. Na lijevoj strani: 
osa polistes proširuje gnijezdo. I ćelijice ose polistes 
su heksagonalne kao ćelije u košnicama pčela. One su 
sagrađene od neke tvari koju ose dobivaju mrveći 
drvo. 


Zato med i zadržava miris i ukus cvijeća iz kojeg 
su pčele pile nektar. 


Matica je zaista nevjerovatno vrijedna. Zamislite 
samo, taj insekt koji nije duži od dva centimetra, 
izleže prosječno 2500 jaja dnevno i to po dva jajeta 
u minuti, a cijelog života samo to i radi, tako da sve 
zajedno snese oko dva milijuna jaja. Svako jaje 
matica izleže u po jednu heksagonalnu ćelijicu 
u kojoj će larva biti zaštićena dok se ne preobrazi 
u potpunog insekta. 


SNABDIJEVANJE MRAVA 


Ako je u nama pobudio divljenje dobro uređen 
život u jednoj košnici, tim prije bi nas mogla 
zapanjiti savršena organizacija jednog mravinjaka 
u kojem katkada živi preko pola milijuna mrava u 
zajednicama sa strogom podijelom rada. 


Na ovoj strani: mravi koji sijeku lišće iz roda Atta 
(mrav krojač). Ovi mravi često unose lišće u mravi- 
njak pa ga usitne i tako spremaju hranjivu podlogu na 
kojoj uzgajaju jednu naročitu vrst gljivica, kojima se 
hrane. 


Samo ustrojstvo mravljeg carstva je tako izvan- 
redno da nam se može učiniti da su mravi razumna 
bića. Mravinjaci nisu savršenog geometrijskog obli- 
ka kao košnice. Naprotiv, oni se često sastoje od 
vrlo zamršenih labirinata galerija, koje povezuju 
spremišta hrane sa ćelijama za odgajanje potom- 
stva i prostorijama za boravak. No, tim mravi- 
njacima se divimo zato što su oni najbolji primjer 
prilagođivanja sredini. 


Uglavnom poznajemo mravinjake iskopane u 
zemlji ali postoje, na primjer, i mravlja gnijezda 
sagrađena od kartona i obješena o grane. Neki su 
mravinjaci opet podignuti na zemlji kao neke kule 
i utvrđenja. U Brazilu, u dolini Amazona, često 
dolazi do poplava. Kada bi mravi tamo gradili 
svoje domove na zemlji, mogli bi se utopiti i zato 
su se vrste koje žive u tom predjelu usavršile u 
pravljenju nevjerovatno dobro zamišljenih visećih 
gnijezda. Mravi najprije prenesu na jednu granu 
malo blata i od njega naprave kuglicu. Tu kuglicu 
zatim ispune sitnim sjemenjem, koje samo oni 
znaju naći. Sjemenje proklija i niknu biljčice kojima 
kugla obraste u obliku zrakastog vijenca. Tada 
mravi donesu brzo još blata i slažu ga u slojevima 
na ono prvo blato a biljčice im pri tom služe kao 
vezivna materija. Kad kugla dovoljno naraste, u 
njoj se izbuši mnogo hodnika a ulazi u njih se 
sakriju zelenim busenima biljčica koje mravi uz- 
gajaju. 


No, ipak su najspretniji mravi koji šiju. Oni 
prave mravlja gnijezda tako da primaknu dva ili 
više listova i sašiju ih svilenim koncem. Gdje 
nađu svilu? To je barem jednostavno: kad im se 
ukaže zgodna prilika, iz drugih mravinjaka uzimaju 
larve koje se spremaju da tkaju čauru i držeći ih 
u čeljustima koriste se njima kao čunkom provla- 


Na strani desno: krilati mrav iz roda Camponotus. 
Nakon parenja, do kojeg dolazi za vrijeme ljeta, mra- 
vi očupaju krila da im ne smetaju pri radu i kretanju 
po rupama i hodnicima. 


Gore lijevo: termitnjak u jednoj afričkoj stepi. Desno: 
termiti crvotočci na drvetu. Gore: matica termita 
s ogromnim, uvećanim zatkom. Iako pomalo liče na 
mrave, termiti pripadaju posebnom rodu, jer su im 
anatomske osobine i ponašanje različiti. Žive naro- 
čito u toplim krajevima, gdje grade velike termitnjake 
od blata, koji mogu dostići i visinu od nekoliko meta- 
ra. Nadzemni dio termitnjaka je u stvari manji dio 
doma insekata. Njihovo pravo stanište zahvaća pro- 
stranstvo od stotinjak metara pod zemljom i sastoji se 
od složenog labirinta hodnika. Termiti su uglavnom 
štetočine. 

čeći ih s jednog na drugi kraj lista i tako ih tjeraju 
da »predu« za račun zajednice. 

Ako zatim razgledamo unutrašnjost mravinjaka, 
naročito onih koji su izdubeni u drvetu ili iskopani 
u zemlji, otkrit ćemo i druga čuda. U njima ćemo 
naći mrave koji jedan dio svojih podzemnih sta- 
ništa pretvaraju u staje u kojima čuvaju i uzgajaju 
afide, poznate ružine uši. Ove bubice, koje liče na 
zelene mjehove, luče sladak sok koji mravi 
jako vole. Zato ih uzgajaju i pasu kao stado krava. 
Drugi mravi vole gljive pa ih uzgajaju u rupama u 
zemlji tako što pripremaju »hranjivu podlogu« 
od izrezanog lišća pomješanog s otpacima ; podlogu 
zatim zasiju gljivinim sporama. 

Kod nekih vrsta mrava progutana hrana silazi 
u kese a ne u utrobu. Mrav može unijeti hranu i u 
usta drugog mrava i tako ga hraniti iz usta u usta. 
U nekim slučajevima, kao kod mrava mješine, 
prikazanog na strani 11., kesa se toliko napuni i 
napne da se insekt ne može pomaknuti s mjesta. 
On se tada objesi o tavanicu mravinjaka i cijelog 
života ulijeva hranu u usta ostalih mrava. 

Postoje i takve vrste mrava koji se isključivo 
posvećuju lovu, pa prosto tamane larve i time 
donose velike koristi biljkama. 

Mravi lovci često pokazuju svoj ratnički nagon 
prema bližnjima koji pripadaju drugim vrstama i 
žive u drugim mravinjacima. Tada dolazi do pravih 
ratova koji traju tjednima i nakon kojih je tlo 
prosto prekriveno mrtvim mravima. Snažne čeljusti 
mrava ratnika sijeku noge i glave, buše lubanje, 
posvuda siju užas i smrt. 

U tropskim predjelima, mravi napadaju i termite, 
koji imaju meko nezaštićeno tijelo i predstavljaju 


lak plijen. To je jedan od glavnih razloga zašto 
termiti uvijek žive ispod zemlje u dobro zaštićenim 
rupama. Mravi su im krvni neprijatelji. 


DOSADNI KAO MUHE 


Muhe su uvijek dosadne ali naročito ljeti prije 
oluje. Tada su zaista uporne, razdražene i zato im 
je ubod tako bolan. 


Pitat ćete kako to da muhe u nekim trenucima 
tako očigledno izmjene ponašanje. Odgovor je isto 
tako jednostavan kao i neočekivan: muhe koje 
nam dosađuju i koje nas peckaju nisu one iste 
muhe koje žive po našim kućama, već pripadaju 
jednoj vrsti koja im je po izgledu samo vrlo slična 
i koja obično napada životinje a rijetko ljude. 


Ako te muhe, poznate po imenu goveđi štrkalj, 
pogledate kroz lupu, vidjet ćete da na kraju rilca, 
umjesto uobičajene sisaljke, imaju oštre bodlje. 


Gore: dva mrava se hrane iz usta u usta. Ovaj čudan 
način ishrane naziva se »kljukanje«. Gore: borba 
između crvenih i crnih mrava. Dešava se da ovi pravi, 
ozbiljni ratovi potraju i nekoliko dana. Nakon boja 
zemljište je prosto prekriveno tisućama malih leševa. 

Još dosadniji od muha su obadi s uzduž ispru- Drugi, vrlo dosadni insekti u našim krajevima 


ganim prsima. Srećom, samo su ženke krvožedne su komarci. Uopće je poznato kakve štete mogu 
i obično ne napadaju čovjeka već domaće životinje nanijeti ti dvokrilci koji nam prilaze tiho zujeći i 
kojima probijaju kožu oštrim žalcem. predveče oko nas oblijeću da bi nakon nekoliko 


Gore lijevo: muhe ližu kristale šećera; taba- 
nida (obad), muha zujara na jednom listu. Sa 
strane: muha mesara, dvokrilac sličan zun- 
zari, poznat po osobini da koti žive mlade. 
Dolje: komarac. Vrlo dobro se vidi žaoka 
kojom insekt bode i siše. Na strani desno: 
glava muhe, mnogo povećana. Na krupnom, 
složenom oku se vide mnogobrojne površinske 
fasete. Ispod glave opaža se sisaljka u obliku 
trube kojom insekt siše hranu. 


uzastopnih napada napunili veliki trbuh krvlju koju 
su posisali čovjeku ili nekoj domaćoj životinji. 
Srećom, krvlju se hrane samo ženke, dok se mužjaci 
zadovoljavaju biljnim sokovima. 


Međutim, opće je poznato da ima dvije vrste 
komaraca: običan komarac i anofeles (komarac 
malaričar), prilično opasan jer prenosi malariju. 
Komarac anofeles se razlikuje od običnog ko- 


marca po nekim anatomskim pojedinostima i po 
stavu koji obično zauzima. Kad se odmara, zadak, 
to jest abdomen, okrenut mu je gore, dok je kod 
običnog komarca paralelan s površinom na koju 
je sletio. 


I stav anofelesove larve koja se ispod površine 
vode održava horizontalno je drugačiji nego stav 
obične larve. Komarci se legu iz jaja položenih u 

vodi i u vodi provedu larveni stadij života, hraneći 
se životinjskim i biljnim otpacima i dišući kroz 
tanku cijevčicu koja izviruje iznad površine vode. 


ČUDOVIŠTA S OSAM NOGU 


Neka djeca (naročito djevojčice) se jako boje 
pauka. Ako ih pitate odakle taj strah, ne znaju vam 
odgovoriti ili vam jednostavno kažu da su pauci 
otrovni. Istina je da pauci u sebi nose otrov, ali 
on nije opasan za čovjeka. Jedine vrste pauka u 
našim predjelima koje mogu ugristi čovjeka su 
crna pijavica i tarantula, ali njihov otrov nije 
bolniji ni opasniji od otrova mrava i drugih in- 
sekata. 


Samo otrov crne pijavice može katkad biti opa- 
san. U Brazilu, naprotiv, živi nekoliko vrsta pauka 
čiji je otrov smrtonosan i za čovjeka. 


Ove životinjice najčešće koriste otrov za parali- 
ziranje žrtve. One nemaju čeljusti i zato mogu 
sisati samo kašastu hranu. Zato pauk svoju žrtvu, 
koju uhvati u paučini kao i na druge razne, vrlo 


vješte načine, najprije onemogući da se kreće da 
bi je mogao u miru, u pravom smislu riječi posisati. 


Znate li neko mjesto na kojem nema paukova ? 
Razmislite i morat ćete zaključiti da ne znate. 


Te čudne, osmonoge životinjice, koje nas često 
podsjećaju na čudovišta, nalazimo svuda: u polju, 
vrtovima, u kućama, na moru i u planinama. Čak u 
mračnim pećinama živi mnogo vrsta slijepih i bez- 
bojnih paukova. 


Vodeni pauk ili pauk ronac, koji je prije nas 
pronašao gnjuračko zvono, gradi dom na vodi. 
U zraku se mogu naći pauci koji se prepuštaju 
vjetru da ih on na svojim krilima nosi hiljadama 
kilometara. Ukratko, zemlja je puna paukova a to 
je možda i dobro, jer oni vrlo mnogo tamane 
insekte, hvatajući ih u paučinu i postavljajući im 
razne zamke. Ima i takvih paukova koji čak love i 
jedu neke ptičice, ali to su egzotične vrste tih 
insekata. 


Na ovoj strani, pored ostalih paukova, naslikana 
je i tarantula, otrovni pauk kojeg možemo i kod 
nas sresti. Čovjek kojeg taj pauk ugrize dobiva 
grčeve i povraća ali nakon nekoliko dana ugriz 
prolazi bez traga. 


s. 


“šaka 


Tarantula je duga oko tri centimetra, prepo- tule ih obično nekoliko dana nosi na leđima, dok 
znaje se po smeđoj boji sa crnim i bijelim šarama se ne osposobe za samostalan život. 
po tijelu i nogama koje su isprskane crnom bojom. 


Ovaj pauk prede paučinu a obično sebi bira 
dom negdje ispod stijene odakle može vrebati GUSJENICE I LEPTIRI 
plijen. Katkad u tlu prokopa hodnik dug petnae- 
stak centimetara a ulaz sakrije slamčicama i trešči- Osim jaglaca i ljubica, proljeće nam donosi i 
cama. Kad mladunčad izađe iz jaja, ženka taran- leptire. Ti ljupki insekti, koje pjesnici često zovu 


Gore lijevo: pauk križar se bori s malom stonogom; 
tarantula koja na ledima nosi tek izleglu mladunčad; 
pauk lovac iz roda Tegenarius. Gore: pauk iz roda 
Philaeus i kućni pauk koji obavija žrtvu paučinom. 
Desno: pauk iz porodice Licotida. Na stranici lijevo: 
pauk iz roda Pholcus vuče grozd. 

Leptir Cecropia (vrsta paunivca). Gusjenice ovih velikih leptira pojedu vrlo mnogo lišća prije nego se zacaure 
preobraze u larvu. Ispod leptira se vidi čaura od svijetle svile, koja je mnogobrojnim tananim nitima pri- 
čvršćena za grančicu. 

»cvijeće koje leti«, javljaju se već u rijetkim, sun- 
čanim danima veljače. 


To su leptiri koje tokom zime mraz nije uništio. 
U jesen su se sakrili na neko skrovito mjesto da bi 
ohrabreni proljetnim suncem odletjeli u potragu 
za najpogodnijim mjestom na kojem bi položili jaja. 


No malo leptira preživi zimu. Leptiri većinom 
snesu jaja u jesen, zatim popadaju po zemlji kao 
uvelo lišće. Oni su izvršili svoj zadatak. 


Na proljetnoj toplini, jaja se raspuknu i iz njih 
izlaze sitne gusjenice. Rastu i postepeno mijenjaju 
boju, razvijajući se u životinjice različitih oblika, 
gole ili dlakave po cijelom tijelu, ili s dlakama koje 
mjestimično čine karakteristične čuperke. 


Ako pažljivo promatrate vlati trave na livadi ili 
mlado lišće na drveću u proljeće, primjetit ćete 
da su u to godišnje doba gusjenice prosto preplavile 
svaki kutak. Naći ćete ih svuda i vidjet ćete da 
stalno jedu, da proždiru mlade izdanke i da su 
nanijele velike štete drveću. 


Leptiri su insekti koji proživljavaju potpun pro- 
ces preobražavanja. To znači da u životu, kao i 


Gore desno: leptir sviloprelje. Dole lijevo: Pandoriana 
Maya; desno: Iphiclides podalirius, lastin repak, jedan 
od najljepših leptira u našim krajevima. 

Na strani desno pruža nam 
se prilika da se divimo pre- 
lijepoj strukturi jednog lep- 
tirovog krila, koja je slikana 
pod mikroskopom i mnogo 
puta povećana. 


Svilena buba u tri glavne faze 
svog života: gusjenica, larva 
u čauri (sakrivena u savije- 
nom listu u sredini slike) i 
potpuno razvijen insekt. Svi- 
loprelja je prenijeta u proš- 
lom stoljeću u Evropu iz isto- 
čne Azije, odlično se prila- 
godila našoj klimi i sada je 
vrlo rasprostranjena. 


mnogi drugi insekti, prolaze kroz četiri vrlo razli- 
čita stadija. 

Prvi stadij je jaje. Lepidoptere (tako naučnici 
zovu leptire) polažu stotine jaja na lišće i na koru 
drveća a pri tom izaberu uvijek onu vrstu biljke 
koja je najpogodnija za ishranu mladih larvi koje 
će iz njih izaći. 

I tako, čim se jaje otvori, mladi se odmah nađu 
na hranjivoj podlozi i počnu jesti i ne moraju 
krenuti u potragu za hranom. 


Drugi stadij je gusjenica. Mlade larve koje su se 
izlegle iz jaja su vrlo opasne i proždrljive. Svakog 
dana pojedu dvaputa veću količinu hrane od 
vlastite težine. A kada im koža postane tijesna 
zato što su se udebljale, one je mijenjaju. 


Tako ulaze u treći stadij. Kad je gusjenica pot- 
puno razvijena, napušta stablo koje ju je hranilo 
i polazi u potragu za nekim mirnim mjestom. Tu 
svilenim nitima svije gnijezdo i u njega se zatvori, ili 
se jednostavno oslobodi posljednje kože, pretvorivši 
se u lutku. Ako gusjenicu promatrate u toj fazi, 
vidjet ćete da nema nogu, ni glave, da je obavijena 
krutom i izbrazdanom kožom i da je nepomična 
kao mumija. 


Na strani desno: putujući list sa Sejšelskih ostrva 
svojim izgledom predstavlja drugi značajan primjer 
mimikrije. 


Gusjenice leptira čija je boja prilagođena boji okoline. 
Na ovoj slici se jasno vidi kolika je moć preobražava- 
nja kod nekih insekata koji poprimaju i najfinije 
prelive boja okoline u kojoj se kreću. Zato ih često 
ne možemo odmah primjetiti na raslinju koje im 
pruža gostoprimstvo. 


No, kada za to dođe vrijeme, to malo biće se 
počne kretati. Koža na leđima pukne i iz nje izađe 
insekt u posljednjem stadiju — leptir. 


Kome se pružila prilika da vidi kako se leptir 
rađa, neće to nikada moći zaboraviti. Sićušno biće 
koje izađe iz čaure još uvijek je gotovo bezoblično 
i na leđima nosi tamni zamotuljak, sličan malom 
padobranu. Tijelo mu drhti, jer grčevito traži oslo- 

nac o koji bi se objesio. Nožice ispituju tlo svuda 
okolo, nalaze najzad ono što traže i o to se hvataju. 
Tijelo se zaljulja u zraku i tada se dešava čudo: 
tamni zavežljaj se polako odvija, krila dobivaju 
oblik, razvijaju se, šire se, konačno ugledamo 
njihove divne boje. Nekoliko bojažljivih lepeta, 
kao da leptir želi osušiti nježne čipke, raširene na 
vjetru. Još malo odmora i konačno lak, opojni 
let prvim cvijetnim krunicama na livadi. 


Jeste li ikada vidjeli dobru zbirku leptira, skup- 
ljenu prema naučnim kriterijima? U prirodo- 
slovnim muzejima ima vrlo mnogo značajnih 
zbirki leptira, bogatih primjercima s raznobojnim 
krilima. No, pod pretpostavkom da ste posjetili 
i najbolje muzeje na svijetu, ipak ne možete ni 
zamisliti koliko je ta velika porodica insekata raz- 
novrsna. 


Ne smijemo smetnuti s uma da postoji oko 
120.000 vrsta leptira i da se često krila mužjaka 
po boji razlikuju od krila ženki. Vrlo mali broj 
vrsta živi u našim krajevima a neke su se tek 
nedavno udomaćile. U vezi s tim treba podsjetiti 
na sviloprelju, velikog noćnog leptira, koji je sada 
već vrlo rasprostranjen. Do polovice prošlog sto- 
ljeća, postojbina mu je bila istočna Azija a u 
Evropu je prenijet 1856. g. zajedno s dudom i tako 
je počelo uzgajanje te bube u industrijske svrhe. 


Gusjenica te bube isprede veliku čauru od bijele 
svile. Eksperimenti vršeni radi podsticanja svilo- 
prelje na veću proizvodnju svile nisu dali dobre 
rezultate, ali se leptir udomaćio i sve više se raz- 
množava. 


VJEŠTINA SKRIVANJA 


Samo jedan leptir položi na stotine i stotine jaja 
iz kojih izlaze gusjenice. Kad bi se sve razvile i 
postale leptiri, svijet bi uskoro bio preplavljen 
njima tako da se ne bi nijedna biljka spasila. 
Nezasitne larve bi proždrle sve živo. 


Srećom, gusjenice imaju mnogo neprijatelja ko- 
jima je cilj da ih što više potamane i tako se održava 
približna ravnoteža u prirodi. Ptice, gmizavci, vo- 


dozemci i neki insekti cijelog života love gusjenice. 
A kako se one brane? Uglavnom koriste jedino 
oružje koje im je dala priroda: na sve moguće 
načine se pokušavaju sakrivati — biti nevidljive. 


Ako pogledate travu na livadi ili krošnje ili 
živice, u prvi čas nećete primjetiti gusjenice. A 


ipak, naročito u proljeće, svuda ih ima tako mnogo ; 
dovoljno je katkada okrenuti poleđinu lista da 
bismo vidjeli kako se na njoj kriju od radoznalog 
pogleda ; ako pažljivo pogledamo neki bokor, otkrit 
ćemo kako je ono što nam se učinilo kao obično 
zadebljanje stabljike u stvari tanka gusjenica koja 
je poprimila boju trave. 

Sposobnost životinje da svoju boju i oblik pri- 
lagodi sredini koja je okružuje, takozvana mimi- 
krija, osobina je koju ne otkrivamo samo kod 
leptirovih gusjenica već i kod mnogih drugih larvi 
insekata kao i kod mnogobrojnih životinja. Neke 
gusjenice, osim boje, čak poprime i oblik suhe 
grančice ili granja i mogu dugo ostati nepomične 
na zelenim granama tako da prevare i najvje- 
štije oko. 


Istom obrambenom tehnikom se služe neki 
leptiri, kao »suhi list«, koji kako oblikom tako i 
bojom savršeno vjerno imitira požutjelo lišće. No, 
pravi majstori vještine skrivanja su neki insekti 
iz roda fasmide, među kojima je filijum — putujući 
list, koji je i dobio takvo ime jer je vrlo sličan listu. 
Pogledajte primjerak čiju sliku donosimo na strani 
25. i morate priznati da se savršeno komuflirao. 
Taj insekt živi u Maleziji, ali ne moramo ići tako 
daleko jer i u našim predjelima možemo naći 
mnoge insekte koji bojom i oblikom mogu imiti- 
rati okolinu. 


Najjednostavniji oblik imitiranja prirode nala- 
zimo kod smeđeg cvrčka, koji je kod nas vrlo 
rasprostranjen; prilično dobro se zna sakriti na 
pustom i golom tlu i to danju, dok ga noću otkri- 
vamo jer neprestano cvrči i svojim zovom remeti 
tišinu polja. 


Cvrčak je opće poznat, ali mnogi od nas znaju 
samo to da cvrči, a sve ostalo što se odnosi na te 
male stanovnike livada, koji žive u iskopanim 
hodnicima u zemlji i hrane se svime i svačime ali 
najradije otpacima i životinjskim ostacima, za nas 
ostaje tajna. 


Karakteristično cvrčanje je isključivo zov muž- 
jaka, koji pri tome trljaju krilo o krilo. Izgleda da 
je to ljubavni zov upućen drugaricama s livade. 


Drugi, vrlo poznati primjer imitiranja okoline 
nalazimo kod nekih skakavaca koji skaču po travi. 


Malo ljudi zna da i ovi ljupki skakači pokrilcima 
također tiho cvrče kao obični cvrčci na livadi. 


Ti insekti su vrlo spretni skakači jer su im noge 
dobro razvijene. Oni ne prolaze kroz sve faze 
preobražavanja, što znači da se iz jajeta ne izleže 
gusjenica, kao što je to slučaj s leptirima i tvrdo- 
krilcima, već iz njega izađe jedno malo biće koje 


već podsjeća na odraslog skakavca. Evo zašto u 
istoj sredini nalazimo zdepaste i vrlo male tek 
ispiljene beskrilne skakavce i mnogo veće skakavce- 
-letače, koji su već odrasli. 


Često se zrikavci zamjenjuju sa skakavcima. One 
zelene životinjice koje i vi možda nazivate zrikav- 


Na strani lijevo: čudna gusjenica leptira 
smrekova prelja koja izduženim oblikom 
tijela i bojom imitira lišće četinara, koji joj 
ukazuje gostoprimstvo. 

Na ovoj strani lijevo: bogomoljka. Prednje 
noge su joj vrlo razvijene i oboružane snaž- 
nim bodljama da bi mogla zadržati žrtvu. 
Ispod toga: gusjenica noćnih leptira iz vrste 
geometride, koja stoji nepomično na jednoj 
stabljici. Izgleda kao sastavni dio biljke. 


cima u stvari su skakavci, ne tako opasni jer nisu 
ni mnogobrojni ni proždrljivi. Neki su, naprotiv, 
mesožderi. Danju se obično odmaraju na drveću 
dok uveče skaču po travi i cvijeću tako da ih 
ne možemo ni primijetiti između zelenih stabljika, 
zahvaljujući upravo njihovoj boji koja je prila- 
gođena boji okoline. 

Gore: Locusta viridissima. 
Skakavci su ljupki insekti 
skakači. U ljetnim večerima 
nam se čini da se nadmeću s 
cvrčcima u što glasnijem 
zrikanju. Zanimljivo je da 
svaka vrsta ovih insekata 
drugačije zriče, baš kao što 
svaka ptica drugačije pjeva. 


Lijevo: uveličana slika pje- 
nušavog cvrčka koji, iako 
malih dimenzija, podsjeća 
na pravog cvrčka. Skriva se 
u travi na taj način što se 
uvuče u grumen pjene. 


Bogomoljka je najdalje otišla u vještini preru- Prednje noge, sa snažnim kukama, podignute su 
šavanja. Ona ne poprima samo nježno zelenu boju joj uvis kao da se moli i bogoradi i zato je dobila 
okoline kao skakavac, već da bi se bolje sakrila ime bogomoljka. No, dovoljno je da joj se približi 
u travi, dugo ostaje nepokretna u vertikalnom po- leptir ili neka druga životinjica pa da te noge 
ložaju i njiše se kao stabljika na povjetarcu. A kako odjednom ispruži i da se pokažu u pravom svjetlu, 
je ona proždrljiv grabljivac, prerušava se tako to jest kao smrtonosne klopke iz kojih se ne 
savršeno da zavara žrtve i lukavo ih se dočepa. može pobjeći. 

Gore: veliki cvrčak koji živi na drveću. 
Ispod njega se nalazi slika vrlo lijepog i 
rijetkog primjerka egzotičnog insekta iz 
porodice Fasmide, koji je u bliskom 
srodstvu s našim insektima što liče na 


suho granje. 


Anacridium Aegyptium, veliki egipatski 
skakavac koji je i kod nas rasprostra- 
njen. Stoji na jednoj stabljici. 


Jedan drugi poznati insekt s livada koji pripada 
porodici cvrčka, mali pjenušavi cvrčak, ne sakriva 
se tako što bi se prilagodio boji sredine. Ako u 
kasno proljeće ili u ljeto šećete po travi, sigurno 
ćete po stabljikama primjetiti grumene bjeličaste 
pjene. Seljaci ih zovu »zmijskim upljuvkom« ili 
»kukavičjom pljuvačkom« jer ne znaju porijeklo 
tog bijelog grumenja koje zaista podsjeća na uplju- 
vak. No, ako pjenu raširite, vidjet ćete da se u 
njoj krije mali bjeličasti insekt. 

Pjenušavi cvrčak iz porodice Cereopidae, koji je 
u najbližem srodstvu s ostalim porodicama cvrčaka, 
hrani se sišući biljnu mezgru i od nje pravi tu 
pjenastu masu, koja mu služi kao skrivalište ali ikao 
zaklon od žege. Zbog te aktivnosti, prozvan je 
»pljuvač«. 


TVRDOKRILCI 


Ne možemo zaključiti poglavlje o malim stanov- 
nicima livada a da se ukratko ne osvrnemo i na 
tvrdokrilce, te bube sa čvrstim pokrilcima, vrlo 
raširene u prirodi i poznate po vrlo lijepim oblicima' 
i mahom živim bojama. 

Lijevo gore: svjetleći tvrdokrilac iz roda Meligethes, 
bubamara s dvije tačke ( Adalia bipunctata); Golia- 
thus meleagris, lijepi tvrdokrilac, porijeklom iz sred- 
nje Afrike. Dolje: tvrdokrilac zlatni trčuljak iz roda 
Philotreta. Primjećuju se divni hitinski pokrilci. 


Osim leptira, kolekcionari traže najviše tvrdo- 
krilce, bilo zbog ljepote i raznovrsnosti krila i 
oblika, bilo zato što se mogu vrlo lako sačuvati. 


Tvrdokrilac se vrlo lako razlikuje od drugih m- 
sekata. Pripadnicima ove vrste, prvi par krila, 
takozvani pokrilci, su tako čvrsti da oni čine jak 
oklop za prsa i zadak. Ispod pokrilaca nalazi se 
drugi par lakih krila koji se razviju kad kukac 
poleti. I tijelo je mahom pokriveno tvrdim, hitin- 
skim, zaštitnim omotom. 


Ponašanja dvokrilaca su tako različita da je na 
ograničenom prostoru nemoguće ni ukratko na njih 
se osvrnuti. 


Ima mesoždera ; neki se hrane uginulim životi- 
njama, neki biljnim sastojcima kao što su lišće, 
korijenje, drvo. Mnogi još kao larve nagrizaju 
drveće i nanose velike štete šumama. 


Tvrdokrilci su, kao i leptiri, insekti koji prolaze 
kroz sve faze preobražavanja: iz jajeta položenog 
na pogodnom mjestu izlazi larva koja jede i raste 


dok se ne pretvori u lutku. Iz lutke zatim izlazi 
potpuno razvijena buba. 


Često od pucanja jajeta do preobražavanja u 
potpuno razvijenog insekta prođu čitave godine. 
Gundelj, na primjer, četiri godine provede u sta- 
diju larve prije nego što poprimi izgled koji je 
nama dobro poznat. 


I tako, za svog dugog života, larve tvrdokrilaca 
nanesu velike štete kulturama i sve bi uništile da ih 
ne tamane njihovi prirodni neprijatelji, to jest, 
najčešće drugi insekti. 

Od tih insekata treba spomenuti ihneumonu, 
neobičnu osu vitkog tijela, zolju potajnicu, koja 
ima zavinut i zaoštren organ za polaganje jaja. 
Tim organom zolja potajnica uspjeva unijeti jaja 
u tijelo larve a da je pri tom ne ubije a često i ne 
paralizira. I tako mala larva koja iziđe iz jajeta, 
iznutra pojede živu žrtvu. 


Zolja potajnica najčešće bira žrtve među tvrdo- 
krilcima crvotočcima i tako ovaj opnokrilac zem- 
ljoradnicima čini velike usluge. 


Ma. 
Gore: tvrdokrilac kurkulionida iz roda Centorrhyn- 
chus i mrtvi tvrdokrilac kojeg vuku mravi. 


Dolje: jelenak tvrdokrilac — skarabida iz Južne 
Amerike. Tvrdokrilci su insekti raznovrsnih oblika. 
Često nanose velike štete bilju i raslinju. 

STANOVNICI 
RIJEKA 


U zoru, kada se na još prigušenoj svjetlosti pogled ne može probiti 
kroz tajnoviti splet granja na obalama, rijeka se skriva iza laganog 
vela bjeličaste magle. No čim zagrije sunce, duga srebrna traka, 
kao pod utjecajem neke čarolije, izroni iz sivila i oživi. 


Oglase se nejasni zvuci, otegnuto grgorenje slično dugim, dalekim 
kricima i lako lelujanje trave u ritmu jednolikog šuštanja. A zatim, 
udaljeni poj ptica, šum skoka u vrtlog, dahtanje životinja skrivenih 
tu, tamo, tko zna kuda sve. To je tajanstvenost rijeka, i najtišem 
času praskozorja kada je čovjek još daleko i ništa ne pomućuje 
spokojstvo mladog dana koji se rađa. 


Zatim život na obalama postaje bučniji, a dah tajanstva nestaje. 
Mnogobrojni stanovnici rijeke se povlače u tajna skrovišta, prepu- 
štajući čovjeku vlast nad vodom. 


Da bismo tada otkrili neki trag života na vodi, moramo se popeti 
do izvora gdje se rijeka, koja se pretvorila u brzak i potok, probija 
kroz vrletne gudure i žuboreći skakuće s kamena na kamen, milujući 
preplavljenu mahovinu i prskajući miomirisnom pjenom travu i 
cvijeće na obali. Tu, između malih vodopada i usamljenih potočića, 
vodene životinje nesmetano doživljavaju tisuću svakodnevnih pu- 
stolovina. 


Da bi se upoznao život u vodi, treba također strpljivo stajati u 
zasjedi na obali jezera, gdje lete Šutljivi vilini konjici i krekeću žabe. 
I mali svijet bare je prilično brojan i bube vrve u vodi i mulju kao i 
među grumenjem zemlje i busenja trave na livadi. 


Naveče, kad se čovjek vrati svom domu, po obalama rijeka i 
jezera počnu skakati mali stanovnici vode i svojim glasovima remete 
tišinu sumraka koji polako uzmiče pred noćnom tamom. 


Svuda se čuje pjesma cvrčaka, zrika zrikavaca, kreketanje žaba, 
lepet ptičjih krila i šuštanje buba. Priroda opet oživljuje i ulazi u 
čarobnu simfoniju. 


NEPOZNATI SVIJET 


Obično se smatra da su glavni stanovnici slatkih 
voda ribe, od kojih su neke vrlo poznate i cjenjene 
zbog izvanredne kvalitete mesa. Ako se to može 
reći za jezera 1 velike rijeke, ne može se reći za 
riječne rukavce, bare i jezera manjeg opsega. A u 
njima vrvi jedan cijeli život. 

Dovoljno je da se tiho približimo obalama, ob- 
raslim travom i da strpljivo na njima stojimo ne 


mičući se pa da otkrijemo da vrlo mnogo životinjica 
živi u tihoj vodi, da one vrebaju neprijatelja, da se 
kriju, da se tu svakodnevno bore za opstanak. 


Ako zatim pretražimo mulj na dnu, vidjet ćemo 
da u njemu žive mnogobrojne larve insekata. Vilin 
konjic koji munjevitom brzinom leti iznad po- 
vršine vode, prije nego se pretvori u svirepog insekta 
koji lovi žrtve i kojega poznajemo, dugo se sakrivao 
u barskom mulju. Njegova larva živi u vodi i 
namješta smrtonosne zamke drugim životinjicama. 

Gore lijevo: šumska žaba. Gore desno: kreketuša 
(Hyla arborea). Dolje: vodeni pauk iz roda Argiro- 
neta. Na strani desno gore: vodeni gušter ili mrmoljak 
s krijestom i šareni daždevnjak. Dolje: krastača, vo- 


dozemac koji se ponaša isključivo kao vodena živo- 
tinja. Ima mnogo vrsta vodozemaca; dijele se u tri 
glavne vrste: beznožni vodozemci, repaši i bezrepaši 
(žabe). 


Veslarica, vodeni cvijet, komarac, vodeni tvrdo- 
krilac, sve su to insekti koji žive potpuno ili djelo- 
mično u vodi. 


U barama živi i vodena buba ronac, Ditiscus, 
je najviše dug četiri centimetra i može disati kad 
zaroni u vodu, zahvaljujući malim rezervama zraka 
koje prikupi ispod pokrilaca. Odlično pliva i nevje- 
rovatno je drzak i proždrljiv. Osim vodenih buba, 
napada i proždire čak i neke ribice. No njegova 
omiljena hrana su punoglavci koje žive guta po- 
čevši od repa, dok se oni luđački koprcaju u vodi, 
vukući za sobom svog napadača, koji žrtvu pušta 
samo ako je sit. 


Punoglavci su vjerovatno najbespomoćnija bića 
koja žive u slatkoj vodi. Ostale životinje ih prosto 
tamane, ali njih je tako mnogo da se jedan dio ipak 
uspije razviti i narasti. Na vrlo zanimljiv način 
doživljavaju faze preobražavanja i oni koji ne po- 
znaju dobro vodozemce mogu se pred tim fenome- 
nom naći u nedoumici. Obično se smatra da se 
punoglavac, kad se dovoljno razvije, pretvara u 
žabu, ali nije uvijek tako. 


ŽIVOTINJE S DVOSTRUKIM ŽIVOTOM 


Svi vodozemci polažu jaja u vodu i iz tih se jaja 
izležu punoglavci. Neupućenom promatraču mla- 
dunčad daždevnjaka, guštera-vodenjaka, tritona 
(mrmoljka), žaba-krastača izgleda ista i tek nakon 
preobražavanja, on otkriva kojoj vrsti pripadaju. 
Zato bi onaj čovjek koji bi uzgajao punoglavce zato 
da bi vidio kako se preobražavaju u žabe, mogao 
doživjeti iznenađenje i vidjeti kako se pretvaraju 
u daždevnjake i vodenjake ili u krastače. 


Kad smo već spomenuli žabe-krastače, smatramo 
da bi trebalo reći nekoliko riječi u odbranu tih 
životinjica toliko korisnih, koliko mrženih i ne- 
opravdano progonjenih. Da li je baš tako ružan, 
tako štetan taj vodozemac iz našeg vrta, kako se to 
oduvijek mislilo? U srednjem vijeku mu se pripi- 
sivala demonska moć. Vjerovalo se da može živjeti 
godinama zazidan, bez zraka, bez hrane (dok na- 
protiv krastača može provesti u letargičnom snu 
samo zimske mjesece, ukopana u mulju ili sakrivena 
ispod neke stijene.) Smatralo se da je njen dah 
kužan i da je njen ugriz otrovniji od zmijskog ugriza 
(a naprotiv, krastača može izlučiti samo neznatnu 
količinu otrova koji je za čovjeka neškodljiv). Go- 
vorilo se da krastača u mozgu ima sakriven dragi 
kamen (a tko zna zašto se nitko nije potrudio da 
vidi je li to istina). U sastav tajanstvenih mješavina 
koje su spremale vještice i vračare, često su ulazile 


Na slici koja se nalazi na ovoj strani gore prikazane su 
vidre u sredini u kojoj žive. Vidra je mesožder koji živi 
u rijekama i u jezerima, jer se hrani ribom. Tijelo joj 
je vrlo izduženo a prsti spojeni plovnom kožicom. 


koža i utroba krastače, izrezane i ostavljene da se 
moče. 


I tako jadnu gubavicu do danas prati zao glas 
iako zaslužuje da je uzdižemo kao dobročinitelja 
naših vrtova, jer uništava insekte. 


Drugi vodozemac koji je također na zlu glasu je 
šareni daždevnjak. Zbog svog neobičnog izgleda, 
dugo je raspaljivao maštu drevnog čovjeka i oko 
njega su ispredene legende. Mislilo se da je izišao 
iz vatre i da je mogao gasiti vatru, tako da je u 
starim čarobnjačkim knjigama azbest, koji se danas 
koristi kao nezapaljiva tvar, bio prozvan »daždev- 
njački kamen«. Smatralo se također da je vrlo 
otrovna životinja, iako je dokazano da je potpuno 
neškodljiv. 


Životinja koje su se ljudi manje plašili ali koju 
su uvijek gledali sa podozrenjem, bila je gušter- 
-vodenjak, drugi stanovnik bara, bliski srodnik 
daždevnjaka. Ljepše je vanjštine, jer je taj vodo- 
zemac, naročito u vrijeme kad vodi ljubav, pri- 
vlačnih, živih boja. Leđa su mu najčešće tamno- 
zelena a trbuh narančast s mnogo tamnih i crnih 
mrlja. 


Na prvi pogled sliči gušteru koji pliva u vodi ali 
razlike između njih, i to čak i vanjske, vrlo su 
velike: rep mu je bočno jako spljošten a na leđima 
mahom ima dugu krijestu. 


Vodenjaci ili mrmoljci se uglavnom smatraju 
korisnim životinjama, jer vrlo mnogo tamane larve 


Kljunar koji se tek izlegao. Ovaj sisavac koji živi u 
rijekama i jezerima južne Australije i Tasmanije ima 
vrlo čudan oblik tijela i neobično se ponaša. Nosi jaja 
kao ptice, ali mlade doji kao sisavci. Noge su mu 
građene tako da može plivati. 


Vidre su vodeni sisavci. Dlaka im je gusta i sjajna, 
uvijek masna. Kako mahom žive u hladnoj vodi, 
ispod kože imaju debeli sloj sala, koji ih štiti od 
hladnoće. 


komaraca. Samo jedan mrmoljak može utamaniti 
dvije stotine larvi na dan. 


VELIKI GRABLJIVCI 


Na obalama rijeka i jezera u toplim predjelima 
često žive krokodili, ogromni oklopljeni gušteri 
koji vrebaju svako živo biće koje se približava vodi. 


Ima mnogo vrsta krokodila; zato je dobro da 
odmah istaknemo suštinske razlike koje ih odvajaju. 
Postoji krokodil s dugačkom i tankom njuškom, 
takozvani gavijalis, koji živi u močvarnim predje- 
lima južne Azije. Drugi, naprotiv imaju debelu, 
trouglastu i snažnu gubicu. To su pravi krokodili. 


Najpoznatiji predstavnik te grupe je nilski kro- 
kodil, sveta životinja starih Egipćana, kojemu veliki 
zub strši iz donje vilice, po jedan sa svake strane. 
Osim toga postoje kajmani i aligatori iz američkih 
rijeka, koji imaju kratku i široku gubicu a zubi 
im ne strše iz ustiju. 


Nilskih krokodila ima još uvijek mnogo na 
Madagaskaru i na obalama afričkih rijeka. Koža 
im je vrlo cjenjena a urođenici vole njihovo meso. 
Zbog toga, a i zato što je opasna životinja, vrlo 
mnogo se lovi. 


Kajmani žive u Srednjoj i Južnoj Americi, dok 
aligatore nalazimo na obalama Misisipija i njegovih 
pritoka. Nekada je tih gmizavaca bilo vrlo mnogo, 


Lijevo: aligator razjapljenih 
čeljusti na obalama donjeg 
toka Misisipija. 


Na slijedećoj strani: kaj- 
man. Sličan je krokodilu ali 
se od njega razlikuje obli- 
kom gubice i zubima a i ma- 
njije od njega. Kajman, koji 
je rasprostranjen u Americi 
od Meksika do Argentine, 
vrlo je nasrtljiva životinja. 


Kajman koji pliva površi- 
nom vode i traži plijen. 


ali danas, nakon organiziranih lovova u cilju što 
boljeg snabdjevanja tržišta njihovom dragocjenom 
kožom, broj im je znatno smanjen. Ponašaju se 
poput ostalih krokodila. Dugo se izležavaju na 
obali i sunčaju ili plove nepomični površinom vode 
tako da ih možemo zamjeniti za debla koje nosi 
brzac. No, ako se neka životinja usudi ući u vodu, 
spremni su odvući je na dno i raskomadati je. 


Sasvim je drugačiji gavijalis. Ako dobro pogle- 
date oblik njegove gubice, primjetit ćete da se 
gavijalis, stanovnik Ganga i drugih azijskih rijeka, 
razlikuje od čuvenih nilskih krokodila. Iako pri- 
pada istom rodu, gavijalis stvara porodicu za sebe, 
bilo po tjelesnoj građi, bilo po načinu života. 

Ovi gmizavci se od svojih srodnika razlikuju po 
čeljustima koje su uske i vrlo jako izdužene, dok 

su na vrhu proširene u odnosu na nozdrve. Kroz 
tu pukotinu gavijalis može disati i onda kad gotovo 
sasvim uroni u vodu. Druga osobina gavijalisa su 
dva velika zuba koja strše svaki s jedne strane donje 
čeljusti. Razumije se da to nisu jedini gavijalisovi 
zubi. Naprotiv, u njegovim vilicama se nalazi cijeli 
niz oštrih zubi od kojih se čovjek prestravi kad 
gmizavac razjapi čeljusti. 


No, vanjština nas ne smije zavaravati: gavijalis 
nije uopće opasan za čovjeka a i u odnosu na živo- 
tinje koje silaze na rijeku nije krvoločan poput 
njegovih afričkih srodnika. On najviše voli jesti 

mrcine i ribe, koje neobično vješto lovi. Narodi 
jugoistočne Azije ga smatraju svetom životinjom 
i poštuju ga. 


KRILATI RIBOLOVCI 


Slatke vode su omiljeno »lovište« nekih ptica 
— ribolovaca. To su uglavnom ptice koje pripadaju 
grupi štakara-močvarica, koje imaju duge noge, 
slične štulama, da bi mogle gaziti po barama i poto- 
cima a da se pri tome ne smoče. 


Močvarice su vrlo lijepe ptice iako imaju nesraz- 
mjerno duge noge. Perje im je, a naročito kod 
obične čaplje i kod male bijele čaplje, zaista divno 
a krase ih lepršave perjanice koje im padaju s glave 
kao lake ukrasne vrpce. 


Jedna od najljepših ptica je bez sumnje siva 
čaplja. Ta divna ptica-močvarica koja može raši- 
riti krila do metar i sedamdeset centimetara i koja 
je viša od jednog metra, nekada je bila vrlo raspro- 
stranjena ali je nepažljivo love pa je danas gotovo 
izumrla (u Jugoslaviji je još uvijek dosta česta). 


Živjela je između bara i duž morskih obala u 
bučnim naseljima, hraneći se svakovrsnim živo- 
tinjama, ali naročito ribama. Ona je u stvari vrlo 
vješt ribolovac i zna satima nepomično stajati u 
vodi da bi ščepala žrtvu koja pokraj nje prođe i 
cijelu je progutala. 


Siva čaplja ima na leđima sivo a na trbuhu bjeli- 
často perje. Krila su joj crna. Crna joj je i kitnjasta 
perjanica na glavi. Vrlo dugačke noge su joj zaga- 
sitosive boje. Vretenast kljun, tipičan za ptice- 
-ribolovce, moćno je oružje obrane kojim se čaplja 
bez dvoumljenja koristi i to u borbi protiv čovjeka, 
kad osjeti da joj prijeti opasnost. 


Čaplja obično svija gnijezda na starom drveću. 
Naselja čaplji, kojih u sjevernim predjelima još 


Na strani lijevo: afrička guska u bari. Gore: siva 
čaplja. Dolje: divlja plovka i plovčići koji su se tek 
izlegli iz jaja u gnijezdu koje plovi po vodi a koje je 
napravljeno od grančica i postavljeno perjem. Divlje 
plovke su močvarne ptice koje se rijetko probijaju 
do mora, neprestano tražeći hranu. 

Gore: divlje plovčice u bari. Te ptice između prstiju 
imaju plovnu kožicu i vrlo vješto plivaju. One ne 
mogu živjeti bez vode, zato posjećuju močvarne pre- 
djele, ali se sele i na jug kad nastupe hladni dani. 
Inače, hrane se svim onim što mogu naći u bari: 


travom, insektima i drugim životinjicama. Dolje: 
bukavac, vodeni bik, druga ptica koju često susreće- 
mo u močvarama i na obalama jezera. Hrani se 
ribama a ide u lov samo noću. Poklič mužjaka za 
vrijeme parenja liči na snažno rikanje bika. 


uvijek ima vrlo mnogo, nalaze se na sklonjenim 
mjestima, nedaleko od močvarnog zemljišta na 
koje čaplje slijeću svakodnevno, u potrazi za 
hranom. ' 


Mala bijela čaplja (mali rajer), koja je manja od 
sive čaplje, potpuno je bijela. Ta ptica, koju često 
susrećemo i kod nas u močvarnim predjelima, na 
žalost se vrlo mnogo lovi i pri tom se koriste razna 
lukavstva. Pred puškama lovaca, mala bijela čaplja 
se može spasiti samo brzim letom u visine, dok se 
od lovačkih pasa brani radije snažnim kljunom, 
pokušavajući ih njime udariti u oči. 


U slatkim vodama rijetko naseljenih predjela 
živi 1 mnogo divljih plovki, ptica koje lovci nepre- 
stano ubijaju. Vrlo je poznata velika divlja plovka- 
-gluhara sa šarenim perjem i snažnim krilima kojima 
prilikom seoba može letjeti tisuće kilometara. 


Kao sve plovke, ima kratke noge a prsti su joj 
spojeni plovnim kožicama. Ivice gornjeg dijela vrlo 
spljoštenog kljuna su joj narezuckane. Te nare- 


Crni labud živi u srednjim 
i u južnim predjelima Au- 
stralije i Tasmanije, gdje je 
otkriven 1698. godine. Po- 
naša se kao i obični labudo- 
vi, samo nije ptica selica i 
radije cijele godine ostane 
na istoj obali. Vrat crnog 
labuda je vrlo dugačak a 
perje mu je crno osim neko- 
liko krajnjih, krilnih pera 
koja su bijela. Kljun mu je 
upadljivo crven s bijelom 
poprečnom prugom pri vrhu. 
Obično leže jaja između ko- 
lovoza i prosinca. 


zuckane ivice su najbolja cjedaljka kroz koju ptica 
propušta mulj iz bara, tražeći larve i životinjice, 
kojima se hrani. 


Najčešće je nalazimo u močvarnim predjelima, 
gdje se prilično dobro sakriva jer joj je perje slične 


boje raslinstvu koje je okružuje. Divlja plovka- 
-gluhara je naročito rasprostranjena u sjevernim 
predjelima, ali u njima boravi samo u ljetnim mje- 
secima, a seli na jug čim zaprijeti opasnost da će se 
zalediti bare i potočići, gdje nalazi skrivenu svako- 
dnevnu hranu. 

U MORSKOJ 
VODI 


Bijeli, prozračni oblaci plove nebom, dok galebovi kriče u pla- 
vetnilu svoda, samopouzdano leteći iznad valova. More je slično 
sjajnom srebru. U njemu se ogleda sunce, koje prelama zrake u 
tisuću odsjaja što prate valove i razbijaju se o stijenje, slični malim 
vatrometima. 


Zbog treperenja zelenoplave vode, s obale je teško sagledati 
morsko dno, jer izgleda kao da se svakog trena krije iza tajanstvenih 
ogledala u kojima se odražavaju sunce i svjetlost. No, ako pažljivo 
i dugo zagledamo bilo koju tačku pjeskovitog dna, zavjesa svjetlosti 
će se rastvoriti i život u moru će nam početi otkrivati svoje tajne. 
Ribice u jatima plivaju pokraj grebena, nestašno jure ili se polako 
kreću između algi. Osim riba i drugi stanovnici dna, gotovo nepri- 
mjetnim pokretima, otkrivaju svoje prisustvo. To su mekušci, mali 
ljuskari, gliste koje izviruju iz pijeska, neobična bića slična zvijez- 
dama, cvijeću, voću, potopljenim biljčicama. 


Ako zaronimo nekoliko metara u dubinu, tamo gdje cvjetaju 
morski vrtovi i tisuću cvjetića zvijezdastih koralja treperi svojim 
bijelim pipcima, ispruženim prema svjetlosti, horizont će se proširiti. 
Tada se pred promatračem ukazuje neobično lijep prizor: stalno se 
izmjenjuju tonovi boja i oblici, smjele i neobične građevine, ustala- 
sane leje, ogromna prostranstva obrasla crvenim i zelenim raslinjem. 
Između koraljnih gradova i livada obraslih algama, bezbroj životi- 
njica luta u potrazi za hranom, često prkoseći opasnostima: bježe, 
kriju se, padaju u zamke grabljivaca, ginu. No, na svako biće koje 
ugine, rađa se na tisuću novih da se ne bi prekinuo kružni tok života. 
zasnovan na čeličnim zakonima koji uvijek potvrđuju pobjedu jačeg, 
lukavijeg, vještijeg. 


More je svirepo. Ispod njegove prividne mirnoće, mala stvorenja 
koja u njemu žive svakodnevno vode očajnu borbu za održanje, ali 
njihove tragedije ostaju tajna. O njoj svjedoči samo poneka prazna 
školjka koju valovi izbace na morski žal. 


MALA NEPOZNATA BIĆA 


Ako u Sredozemnom moru, kad pun mjesec 
pozlati valove, pažljivo pogledamo morsku povr- 
šinu, zapazit ćemo gotovo prozračna, neobična 
bića, slična trakama, kako plivaju, ugibajući se, 
neprestano u pokretu. To su Venerini pojasevi, 
neobične, vrlo plosnate, drhturave životinje, koje 
katkad dostižu dužinu i do metra i po. Na površinu 
isplivaju samo noću i kad je more sasvim mirno ; 
kad je uzburkano, radije ostaju u dubini, gdje im 
u mirnoj vodi ne prijeti opasnost da se njihovo 
nježno tijelo podere. 


More bukvalno vrvi od takvih, gotovo nepo- 
znatih bića. Obično se misli da su najbrojniji 
stanovnici mora ribe i mekušci ; u stvari, u morskoj 
vodi živi mnogo više nižih vrsta životinja. Dovoljno 
je sjetiti se milijardi mikroskopski sićušnih bića 
od kojih se sastoji plankton. Sjetimo se samo mno- 
gobrojnih vrsta crva i to vrlo malih, dugih najviše 

nekoliko milimetara i ogromnih kao što su nemer- 
tini, prilično tankog tijela s obzirom na njihovu 
dužinu. Končasti crv iz sjevernih mora može, na 
primjer, biti preko trideset metara dug a da nema 
više od pet milimetara u promjeru. 


Ronioci i podmorski ribolovci vrlo dobro pozna- 
ju životinje briozoe, kojima kao mahovinom obra- 
stu stare olupine na dnu mora. Kolonije ovih 
životinja liče na busenje mahovine pa se zato i 
zovu briozoi, što na grčkom znači »životinja- 
-mahovina«. 


Široke površine morskog dna su često potpuno 
prekrivene milijardama foronidea, neobičnih živo- 
tinja koje su dugo bile nepoznate. One su skromnih 
dimenzija i prikovane su za morsko dno, ali ne 
na velikim dubinama: grade mali valjak u kojem 
se može sakriti cijelo crvoliko tijelo. Taj valjak, 
načinjen od sluzi koju luči tijelo životinja, izvana se 
oblaže pijeskom, pa zato potpuno imitira morsko 
dno i životinja se može u njemu vrlo dobro sakriti. 


Ukratko, u moru živi cijeli jedan gotovo nepo- 
znati svijet malih bića, čije bi prilično zanimljive 
običaje trebalo bolje upoznati. 


U MORSKIM VRTOVIMA 


Poznatiji su, iako površno, ostali stanovnici 
morskog dna, koji katkad žive i u velikim koloni- 
jama. Spužve su, na primjer, poznate zato što prije 
pronalaska plastičnih tvari nije bilo kuće u kojoj 
se nisu koristile u domaćinstvu. Sada su prilično 
rijetke. Ono što se prodaje samo je rožnati kostur 
životinje spužve. Sluzavo tijelo koje se odbacuje 
čim se spužva izvadi iz mora sastoji se od sitnih 
pora. Kroz te pore, spužve iz vode cijede planktone 
kojima se hrane. 


Osim toga, vrlo su poznati koralji, koji se mnogo 
koriste za pravljenje nakita, ogrlica i narukvica. 
Na južnim obalama Italije i u sredozemnoj Africi, 
koralji se love neobičnom napravom. Ona se 

Na strani lijevo: morski jež i morska zvijezda. Gore: 
kraj jedne grane crvenog koralja ( Corallium rubrum ) 
s malim polipima koji imaju po osam raširenih pi- 
paka. Dolje lijevo: zvjezdasti koralji i spužva. 
Desno: morski mekušci bez oklopa. 


sastoji od teškog drvenog križa sa pričvršćenim 
starim mrežama ili svežnjevima konoplje. Sprava 
potone na dno, jer joj je u sredini neki težak pred- 
met, a onda se debelim konopcima vuče po dnu 
sve dok ne naiđe na koralje. Ovi se umrse u mrežu, 
koraljne grane se lome i tako se mogu izvući na 
površinu. 


Kad koralje vade ronioci i podmorski ribolovci, 
tada se na površinu mogu izvući cijele grane. 
Na taj način se dobiva materijal koji se mnogo više 
cijeni, ali se na obalama Sredozemnog mora crveni 
koralj ne može uvijek tako loviti; on u Sredozemlju 
živi na dubini od 80 do 200 metara. 


Kao i kod spužava, dio koralja koji se koristi 
sastoji se od rožnatog, prilično tvrdog, često 
crvenog kostura. 


Životinja, bolje rečeno životinje koje su taj 
kostur izgradile i koje u njemu žive mali su polipi 
s osam pipaka koji izviruju iz koraljnih grana kao 
buketi bijelih cvjetića. Pipci kojima životinja po- 
kreće vodu da bi joj do usta doprli dijelovi plank- 
tona uvlače se čim zaprijeti i najmanja opasnost. 
Tijela tih životinja su osim toga u osnovi sjedinjena 
u zajedničku masu koja prožima cijelu granu 
koralja. 


ŽIVOTINJE KOJE LIČE NA BILJKE 


U moru žive i životinje slične biljkama: to su 
lepasi, neobični ljuskari koji vanjskim izgledom 
umnogome podsjećaju na raslinje i zato su dugo 
dovodili u zabunu davne naučenjake. 


U jednoj knjizi Uliksa Aldovrandija iz druge 
polovine XVI stoljeća opisano je i prikazano drvo 
na kojem dozrijevaju lepasi. No, najzanimljivije je 
da se u to doba vjerovalo da lepasi padaju u vodu i 
da se tamo pretvaraju u plovčice. Uostalom, u tu 
priču je izgleda vjerovao i sam Line, čim je te 
životinje nazvao Lepas anatifera. Anas na latin- 
skom znači plovka. 


Lepasi su ljuskari priljepljeni uz morsko dno ili 
uz neku olupinu i to peteljkom, koja predstavlja 
tijelo i završava se zadebljanjem uvijenim u školjku. 
Školjka se obično sastoji od pet krečnih dijelova, 
jednog velikog i četiri mala, ali može imati i neko- 
liko ploča. Iz školjke strše šest pari tankih nožica, 
sličnih viticama biljke. 


Druge morske životinje slične biljkama su akti- 
nije, iz klase poliheta, ili morske sase, zato što su 


Slijeva nadesno: detalj morske sase; plaštaš iz roda Clavelina; morske sase. Ove morske 
životinje su vrlo lijepog oblika i liče na divno cvijeće koje se savija na vjetru. 

Divan primjer saveza između životinja: jedna mala amfiprionija, anemonska riba, između pipa- 
ka morske sase. Ovu ribicu goni neprijatelj pa je našla utočište među pipcima morske sase. 


slične cvijetu, i spirografisi, s vrlo lijepom krunicom 
od spiralno postavljenih pipaka. Ti pipci su u 
stvari crvi koji žive prikovani za jedno mjesto i 
oko tijela grade cijev od sluzi i sitnog pijeska ili 
od čvrste, gumene ili krečne tvari. Ta cijev je 
obično priljubljena uz morsko dno i iz nje izviruje 
samo glava životinje, iznad koje su izrasli vijenci 
pipaka živih boja. 


ZVIJEZDE UBOJICE 


O ljupkim morskim zvijezdama koje mnogi od 
vas čuvaju u svom domu kao uspomenu na godišnji 
odmor proveden na moru može se ispričati za- 
nimljiva priča. One su neobične životinje, ne samo 
po obliku tijela već i po ponašanju, načinu ishrane 
i velikoj vitalnosti. 


Možda vam je ovo već poznato: ako zvijezdi 
odrežete jedan od pet krakova, on će opet narasti. 
Ako se odrezani krak ostavi u morskoj vodi, iz 
njega će se razviti nova morska zvijezda. No, 
to nije jedino iznenađenje koje nam priprema ta 
zvjezdolika životinjica što živi na morskim stije- 
nama i u dubinama. 


Morska zvijezda je proždrljiva grabljivica ; prven- 
stveno se hrani ostrigama i dagnjama, otvarajući 

im ljušture mnogobrojnim pijavkama kojima su 
joj obrasle obje strane svakog kraka. A znate li 
što radi morska zvijezda kad otvori školjku? 
Izvuče svoj želudac iz usta koja se nalaze u sredini 
tijela, zavuče ga između ljuštura mekušca i tako 
ga pojede u njegovom domu. Kad zvijezda svari 
plijen, vrati želudac na svoje mjesto i traži drugu 
žrtvu. 


Zbog ovakvog načina ishrane, morska zvijezda 
je vrlo opasna i nanosi velike štete kulturama 
ostriga i dagnja. Zato je ribari tamane svim mogu- 
ćim sredstvima. 


Na morskom dnu ima također mnogo zmijo- 
likih morskih zvijezda ofijurioida koje se katkad 
zamjenjuju sa običnim morskim zvijezdama, iako 
su im kraci mnogo duži i vitkiji. Ti vitki i hitri 
kraci su pravi ukras životinje, koja je naročito 
ljupka kada se ritmičkim pokretima, vrlo sličnim 
igri, miče po vodi. 


Na središnjem krugu nalaze se usta, opkoljena 
pločastim »usnim kosturom«. Zmijolika morska 
zvijezda je mesožder. Ona ščepa žrtvu, obavije je 
kracima i pritisne na usta. Usta se pokreću, žrtvu 
iskidaju i meso samelju u kašu prije nego što ga 
unesu u želudac. Kada zmijoliku morsku zvijezdu 
prerežemo napola, ona se, kao i obična morska 
zvijezda, pretvara u dvije životinje. 


Gornje slike prikazuju hobotnicu u raznim položaji- 
ma. Jasno se vide pijavke, snažni organi za hvatanje, 
raspoređene duž pipaka. 


TISUĆU LUKAVSTAVA RADI OBRANE 


Na kamenitom morskom dnu žive morski ježevi : 
polako se kreću pomoću kratkih bodlji u potrazi 
za algama i ostalom biljnom hranom, koju odva- 
jaju sa stijena, grebući zubolikim izraštajima. Neke 
od ovih životinja su nepokretne i grebu stijenu 
uvijek na istom mjestu, tako izdube prilično duboku 
rupu. 


Morski ježevi na prvi pogled liče na običnog 
ježa, pa se zato tako i zovu; izgledaju kao kugla 
načičkana bodljama. Morski jež ima u promjeru 
oko desetak centimetara i na polovima je spljošten. 
Ako ga »oljuštimo«, to jest ako mu skinemo 
kožnati plašt koji drži bodlje, ukaže se njegova 


Lijevo: morski konjići. Gore: morske zvijezde i 
holoturije. Holoturije, koje još zovu i morski kra- 
stavci, su bodljokošci valjkastog tijela s mnogo- 
brojnim nožicama. Raznih su boja i dostižu dužinu 
do pedeset centimetara. Nožice su noge za kretanje. 

krečnjasta ljuštura. Ako mu ljušturu pažljivo pro- 
matramo, vidjet ćemo da je ona pravo arhitekton- 
sko čudo, u kojem prevlađuje broj pet. 


Dva reda po pet ploča okružuju analni otvor na 
gornjoj strani. Pet uskih osovina koje se smjenjuju 
s pet širokih osovina povezuju gornju s donjom 
stranom, na kojoj se nalaze usta. Usta su okružena 
nizom obrambenih organa u obliku pinceta s otrov- 
nom žaokom a snabdjevena su i specijalnim apara- 
tom za žvakanje. 


U istoj sredini kao i ježevi, ali slobodnije, jer 
se može kretati do mile volje, živi i sipa. Njena 
sposobnost da mijenja boju prema prilikama upra- 
vo je čudesna. Zahvaljujući pigmentnim kožnim 
ćelijama, sipa se može sakriti bilo gdje, pošto se 
sasvim prilagodi boji sredine. Zato je i zovu morski 
kameleon. Sipa je u bliskom srodstvu s hobotnicom, 

lignjom i mnogobrojnim dubinskim glavonošcima 
o kojima su još uvijek naša znanja oskudna. 


Male sipe koje trgovci ribom izlažu u svojoj 
radnji ne mogu nam ni približno dočarati ljepotu 
ovih životinja kada se nalaze u svojoj prirodnoj 
sredini — moru. One tada polako plivaju i jedva 
dodiruju pjeskovito i muljevito dno svojim pipcima, 
uvučenim dok se životinja odmara, ali spremnim 
da se izvuku i ščepaju žrtvu. Kao kod svih glavo- 
nožaca, i sipina glava je okružena kracima s pijav- 
kama ; sipe se kreću po principu »reakcije«, kao 
»mlaznjaci«, tj. tako što iz posebnog lijevka snažno 
istiskuju vodu koja im je služila za disanje. 


GRADITELJI PLANINA 


Veliki koraljni sprud koji se pruža tisućama kilo- 
metara duž sjeveroistočne obale Australije jedna je 
od najljepših prirodnih pojava kojima se divi 
ljudsko oko. 


Na nekoliko metara dubine, gdje je voda još 
mlaka a svjetlost gotovo nestvarno zelena, u moru 
se kriju divni i čudni koraljni gradovi, koje su 
izgradili polipi koralja i u kojima oni žive. Mnogo- 
brojne kolonije tih malih dupljara što grade sebi 
koraljnu kuću od krečnjaka, rastvorenog u vodi, 
izgradile su tokom vijekova ogromne sprudove koji 
ograđuju veliki dio obale i ometaju plovidbu. U tim 
sprudovima žive zvjezdasti koralji u mnogobrojnim 
kolonijama i grade staništa raznovrsnih oblika i 
boja. 


Lijevo: morski krin i detalj školjke 
jakovska kapica. 


Gore: morski jež načičkan bodljama. 
Desno: meduza iz roda Olyndias. 
Meduze ispod klobuka imaju duge 
pipke kojima hvataju žrtvu. Ovi or- 
gani su snabdjeveni ćelijama koje 
žare, to jest njihov ugriz peče i svrbi. 
Neke meduze su opasne i za čovjeka: 
kad ga ugrizu, utrnu mu zglobovi, 
počne se gušiti i dobiva paralizu. 
Takve su meduze fisalije, koje katkad, 
nošene morskom strujom, preplave 
morski žal. 


Kao i obični koralji, zvjezdasti koralji se sastoje 
od mnoštva sasvim jednakih životinjica koje izvi- 
ruju iz kostura u vidu mnogobrojnih cvjetića. Za 
razliku od običnih koralja, polipi zvjezdastih ko- 
ralja imaju šest umjesto osam pipaka. Otuda im 
potiče ime heksakoralji. Druga je osobina zvjez- 
dastih koralja da obično ne mogu živjeti na dubini 
preko 50 metara. 


Međutim, unutrašnja građa ovih životinjica je 
potpuno ista kao i u običnih koralja. Svi polipi su 
spojeni u jedno jedinstveno unutrašnje tijelo, kroz 
koje prolaze mali kanali kojima se hrana uvodi u sve 
dijelove tijela. Zvjezdasti koralji se razmnožavaju 
dijeljenjem : iz svakog komada polipa nastaje nova 
kolonija ; ona proširuje obujam kostura, stvarajući 
čvrstu tvar iz kalcijumovih soli kojih ima u moru. 


RIBE S MORSKIH GREBENA 


Gradovi zvjezdastih i običnih koralja puni su ne 
samo polipa koji se otvaraju na koraljnim granama, 
već i mnogobrojnih drugih morskih životinjica koje 
u njima nalaze idealne životne uslove, obilnu 
ishranu, razne šupljine, krivine i zavoje u kojima 
se mogu sakriti u slučaju opasnosti. 


Između divnog koraljnog cvijeća lako možemo 
primjetiti raznobojna jata riba koja prolaze kao 
neko priviđenje i polako se udaljavaju prema mrač- 
nim predjelima. To su tipične ribe s koraljnih 
sprudova, poznate po imenu ribe-anđeli, obično 
duge dvadesetak centimetara. Tijelo im je jako 
plosnato i ukrašeno krljuštima živih boja. Zanim- 
ljivo je da im usta nisu iste boje kao tijelo, tako da 
izgleda kao da su našminkane. 

Ima vrlo mnogo i riba-leptira. Već po samom 
imenu možemo zaključiti da su to vrlo lijepi 
primjerci riba. Njihove živahne boje zaista podsje- 
ćaju na boje ljupkih leptira koji lete od cvijeta do 
cvijeta. 


Vidimo ih kako brzo promiču između koraljnih 
sprudova i to najčešće u jatima, uvijek spremne da 
se u slučaju opasnosti sakriju u tajanstvenim pod- 
vodnim šupljinama i zavojima. Zato se vrlo teško 
love: uostalom, urođenici ribari ih i ne pokušavaju 
loviti, jer im meso nije naročito ukusno. 


Sitne su, a tijelo im je spljošteno, dok su im 
peraje vrlo razvijene i često neobičnog oblika. Malo 
je poznata osobina ovih riba da, dok su mlade, 
ne liče na odrasle ribe. Tada se potpuno razlikuju 
od njih: krljušti im nisu tako živih boja, a prednji 
dio je zaštićen koštanim a katkad i bodljikavim 
oklopom. 


Na morskom dnu često vidimo vrlo žive prizore, 
odraz raznovrsnosti oblika života koji se na njemu 
razvijaju. Morsko dno još više uljepšava igra svjet- 
losti i sjena što nastaje uslijed stalnog gibanja vode 
i kretanja riba. 


Na površini mora često vidimo jata meduza 
lijepih boja koje se ljupko kreću, skupljajući i 
šireći klobuk u jednoličnom ritmu. Na prvi pogled 
nam se može učiniti da su nematerijalna bića, tako 
su lake i nježne. Ali ako pokušamo koju od njih 
uloviti, čarolija će nestati i u mreži ćemo naći bez- 
obličnu i drhtavu masu koja će se pretvoriti u 


gadnu čorbu. To se isto događa s meduzama koje 
valovi nakon oluje izbace na obalu. Morske 
životinje mogu živjeti samo u vodi u kojoj su 
ponikle i odrasle. 


KRILA I NOGE ZA PLIVANJE 


Na pjeskovitom dnu se katkad krije raža, vrlo 
opasna za ribare koji bosi gaze po plićaku. Neke 
vrste tih riba imaju u repu otrovni žalac kojim se 
posluže ako ih nehotice nagazimo. 


Kad raža počne da uzmahuje krilima od membra- 
na, slična ogromnom slijepom mišu, ne možemo 
zamisliti da je to riba: prije nam se čini da smo se 
našli pred nekim tajanstvenim morskim čudovi- 
štem. No raža je riba, i to vrlo srodna morskim 
psima, jer kao i oni ima karakterističan hrskavičav 
kostur. Spljoštena je i romboidnog je oblika zbog 
vrlo razvijenih prsnih peraja. 


No za morsku kornjaču, koju često susrećemo 
u toplim morima, sigurno možemo reći da nije riba. 
Izgleda nevjerovatno da se kornjače, tako spore 
i nespretne na kopnu, u vodi mogu preobraziti u 
okretne plivačice. Iako im težak oklop obavija 


mana avec: 


Gore: riba slinavica. Desno: kornjača. Morske 
kornjače se dijele u nekoliko grupa, prema tome 
da li se hrane biljnim ili životinjskim sastojcima 
ili i jednima i drugima. U stanju su vrlo dugo 
gladovati. Iako su vrlo velike, džinovske morske 
kornjače često postanu plijen morskih pasa. 


Na strani lijevo, gore: riba-leptir. Dolje: riba 
kraja na sprudu zvjezdastih koralja. Raža. 


tijelo, morske kornjače se katkad mogu takmičiti 
u plivanju i s ribama. 


Ove su životinje često teške i do dvjesto kilo- 
grama, a ipak se izvanredno prilagođavaju životu 
u vodi; tijelo im je hidrodinamičnog oblika a 
ekstremiteti preobraženi u snažne peraje. 


Morske kornjače izlaze na kopno samo da polože 
jaja; to čine na pijesku na pustom morskom žalu 
do kojeg se s velikim naporom dovuku. 


More je njihova postojbina. U njemu nalaze 
omiljenu hranu, biljnu ili životinjsku, što ovisi 
o rodu kojem pripadaju. Čovjek ih, na žalost, vrlo 
mnogo lovi, jer veoma voli njihovo ukusno meso, 
naročito meso zelene kornjače, koja živi u Atlant- 
skom i Tihom oceanu. 


MORSKA ČUDOVIŠTA 


Postoje li zaista morska čudovišta ? Ako mislimo 
na životinje koje su stari moreplovci opisali u 
svojim fantastičnim izvještajima i putopisima, mo- 
žemo slobodno reći da ne postoje. No, ako pod 
čudovištem podrazumijevamo nešto što je zaista 

Dolje. tipično dno s koraljima divnih boja. 


Na stranici desno: riba-anđeo iz porodice ketodon- 
tida. Te se ribe svojom živom bojom mogu takmičiti 
s raznobojnim pticama i ljupkim leptirima. Munje- 
vitom brzinom promiču između koraljnih sprudova i 
začas između njih šmugnu. 


ružno, strašno, onda možemo reći da u moru 
zaista možemo naći čudovišta. 


Dovoljno je da se samo sjetimo žabe-pecača, 
koja živi i pokraj naših obala. To je riba vrlo 
ukusnog mesa, ali je toliko ružna da joj ribari, 
da bi je mogli prodati, najprije moraju odsjeći 
glavu i oguliti je. Inače, tko bi okusio to čudovište 
s ogromnom, širokom, plosnatom glavom, kratkim 

tijelom pokrivenim bodljama, bradavicama i sva- 
kojakim izraslinama i s velikim perajama u obliku 
nogu? 


Ova riba je dugačka jedan do dva metra, ali 
sama glava joj je velika kao pola tijela, to jest 
pola metra ili jedan metar. To čudovište se zato 
polako i kreće, a više se voli vući po dnu negoli 
plivati pučinom. 


Druga riba neobičnog oblika, koja s razlogom 
raspaljuje maštu ribara, jeste čudovišna riba-štakor, 
himera iz roda himeriformi. To je zaista ružna riba, 
ogromne glave i isturene gubice, dok joj se tijelo 
izdužuje u rep bez peraja, sličan repu zmije. Inače 
je srebrnasta, sa kao mramor smeđim prugama. 
Usta su joj mala, dok su joj prsne peraje vrlo 
razvijene. 


Rijetko se love, jer žive u dubinama Atlantika i 
gotovo nikada ne zalaze u plića mora. No, kad ih 
ribari nađu u mreži, to pamte, tako da su ovoj ribi 
dali fantastična imena, kao »kraljica haringi« i 
»morska mačka«. S naučne tačke gledišta, himera 
je vrlo zanimljiva, jer je neposredni potomak riba 
fosila iz prethistorijskog doba. 


No, ne moramo se toliko udaljavati; čudovišne 
ribe možemo naći i na našoj obali. Sjetite se, na 
primjer, ribe morskog lista, koju redovito viđamo 
u ribarnicama. Zar ona nije pravo čudovište ? 


Sigurno znate tu čudnu ribu koja se od svojih 
posestrima razlikuje po širokom, ovalnom i plosna- 
tom tijelu. Ako vas posluži sreća da je vidite u 
sredini u kojoj živi, u pijesku na morskom dnu, 
primijetit ćete da joj spljošteno tijelo izvanredno 
služi za obranu. Morski list polako pliva i ne može 
umaknuti neprijateljskim zamkama. Što onda radi ? 
Priljubi se uz dno, tamo se zatrpa pijeskom, udara- 
jući u njega snažnim perajama, i čak promijeni 
boju da bi se bolje sakrio. Tako ga nepomičnog 
i bojom prilagođenog okolini, nitko ne može 
primijetiti. 

No, kod ove ribe su ipak najzanimljivije oči; 
oba oka su joj usađena na istoj strani tijela, jedno 
iznad drugog. Kad se larve morskog lista izlegu 
na pučini, imaju obične oči kao i ostale ribe. 
Zatim, postepeno, lijevo oko se premješta prema 
desnom. I to je dobro; što bi morski list radio 
s jednim okom kad mu je dio glave gdje je drugo 


oko usađeno gotovo uvijek prislonjen na morsko 
dno? Moramo priznati da se priroda za sve po- 
brinula. 


ZASJEDE IZMEĐU GREBENA 


Podvodni ribolovac koji se usudi zaroniti među 
grebene i na morsko dno pokraj naših obala u 


potrazi za pustolovinom i zanimljivim doživljajima, 
može isplivati na površinu s velikom dubinskom 
ribom krajom, koja se smatra najvećim ulovom, 
ali mu se može dogoditi da se uhvati u koštac i 
s ugorom, kojega je uznemirio u njegovom legalu 
između algi. 


Nije uvijek lako savladati takvu veliku ribu, 
katkad preko dva metra dugu, iako nije vrlo 

teška. Prije svega, njeno zmijoliko tijelo je tako 
ljigavo da ga ribolovac ne može nikako uhvatiti. 


Ugor je prilično rasprostranjen u našem moru. 
Najradije živi između algi i na stjenovitom dnu, 
na kojem danju leži gotovo nepomično, a noću 
kreće u potragu za hranom. Jede i mrtve i žive ribe. 


Ugor se lako prepoznaje po izduženom tijelu, 
zbog čega je i prozvan morskom jeguljom. Njegovo 

tijelo sivoplave boje na trbuhu je bjeličasto, a nema 
krljušti ni trbušnih peraja. Ugorovo meso je van- 
redno ukusno. 

Drugu veliku opasnost za podmorskog ribolovca 
predstavlja murina. Da bismo shvatili koliko je 
proždrljiva i opasna ta krvoločna riba, koja napada 
čak i čovjeka, dovoljno je da se podsjetimo onih 
nekoliko redova koje je prije dvije tisuće godina 
napisao Plinije: »Jedan rob koji je za vrijeme gozbe 


priređene u čast Augustovu razbio kristalnu bocu, 
bačen je u ribnjak da ga tamo pojede murina.« 

Čovjek se sav naježi kad samo zamisli taj prizor. 
Jer, murine nisu samo nasrtljive i proždrljive, već 
i otrovne; od njihovog se ugriza javljaju teški 
bolovi. Zato lovci i podmorski ribolovci smatraju 
te ribe najopasnijim stanovnicima stjenovitih obala. 


Na strani lijevo: riba morski puran s membranama. 


Desno: Brachidanio rerio. Dolje: Pterophylum scala- 
re i Beta splendens, poznata i pod imenom riba-borac. 
Ona se često odgaja u akvarijumima i smatra se 
jednom od najljepših ukrasnih riba. Tako je nazvana 
zato što je nasrtljiva i prva napada neprijatelje 
s kojima se bori na život i smrt. U doba parenja, 
bori se i sa svojim bližnjima, a te se borbe često 
završavaju smrću jednog suparnika. 


Murine su duge oko metar i po, tijelo im je 
zmijoliko, slično tijelu jegulja, a koža gola 1 ljigava. 
Šarena, tj. crno-bijelo-žuta koža pomaže ovoj ribi 
da se što bolje sakrije između stijenja, gdje očekuje 
plijen. Kod nas postoji samo jedna vrst murine, 
ali su one prilično rasprostranjene u tropskim 
morima i tamo ih ima raznih vrsta. 

PROŽDRLJIVCI I AKROBATI 


Ako se zapitamo koja je morska životinja naj- 
proždrljivija, vrlo vjerovatno ćemo odgovoriti da 
je to morski pas. Njih zaista bije glas da su neza- 
sitni. Pa ipak, nije istina da su morski psi toliko 
proždrljivi koliko se priča. Doduše, neke vrste ne 
prezaju ni da napadnu čovjeka i da ga pojedu; 
jedu sve do čega dođu, pa se u njihovoj utrobi može 
naći svakovrsna hrana ; ali kad bismo mogli pitati 
ribe koga se najviše plaše, možda bi nam odgovo- 


Gore: morski pas između stijenja. Morski psi su 

zloglašene životinje jer su opasne za čovjeka. U 
stvari, morski psi koji napadaju čovjeka pripadaju 
rijetkim vrstama, dok su mnogobrojne one koje žive 
pokraj obala i za nas ne predstavljaju nikakvu 
opasnost. Najopasniji morski psi žive u toplim mori- 
ma, kao ovaj na slici, a najradije pohode koraljne 
sprudove. 

rile da mnogo više strepe od delfina nego od 
morskog psa. Delfin je morski grabljivac dug dva 
i po metra. Nezasitan je i napada sve vrste riba ; 
često prati jata haringa i sardela da među njima 
napravi pokolj. 


Kako je delfin vrlo inteligentna životinja, utoliko 
je opasniji, jer zna izabrati pogodan trenutak da 
napadne žrtvu i ščepa je. Delfini, kao ni kitovi, 
nisu ribe već sisavci ; tijelo im je savršeno prilago- 
đeno životu u vodi. Nalaze se u toplim i umjerenim 
morima cijelog svijeta i vole duboku vodu, a 
izlaze samo na visoke i strme obale. 


Postoje razne vrste delfina. U našim morima 
živi običan delfin, životinja vrlo okretna i ljupka, 
koja se voli igrati i lako se pripitomljuje. Tijelo 
delfina je slično ribljem tijelu, pa ga često zamje- 
njuju sa tunom. Ista boja kože, tamnoplava na 
leđima i bijela na trbuhu, lako zavara ribara koji 
ga vidi kako brzo reže valove. 


Međutim, delfin nema ribljih osobina. Kao kitovi, 
i on svoje mlade, koji odrastu u moru, hrani 
mlijekom. 


Delfin ima gubicu kao kljun, vrlo isturen, a zubi 
su mu vrlo oštri. 


Ribari ga se prilično plaše, jer može skočiti u 


Desno i dolje: delfini. Ovi čudni sisavci vrlo su dru- 
štveni, ali i neobično proždrljivi. 


mrežu i poderati je da bi im pojeo ulov. Ako se 
delfin ulovi mlad, može živjeti u malim bazenima 
i naučiti svakakve vježbe i akrobacije. 


Dok plovimo pučinom, može nam se nasmiješiti 
sreća da naiđemo na delfine. Oni gotovo nikad nisu 
sami, već se udružuju u grupe. Plivajući, postroja- 
vaju se u nekoliko redova. Tada vidimo divan 
prizor: delfini u pravilnim vremenskim razmacima 


izmjenično iskaču iz valova, tako da to liči na vrlo 
živu grupnu igru. 


Osim običnog delfina, kojeg susrećemo i u 
našim morima, postoje i druge, vrlo zanimljive 
vrste: delfin s »nosem poput boce« može postići 
idotrii po metra dužine i živi u Atlantskom oceanu, 
kao i pjegavi delfin, čija su leđa pokrivena bijelim 
pjegama. 

KRILA NA NEBU 


Sad mi je tek jasno zašto se ptice grabljivice ne mogu pomiriti 
sa životom u zatvorenom prostoru i zašto u kavezu čame dok napokon 
ne uginu. Tim pticama su poznati nedostižni vrhovi planina, one su 
okusile tajanstvenu draž leta između oblaka, pa ne mogu podnijeti 
da itko postavi granice beskrajnom prostranstvu neba. One se 
uzbuđuju kad vide kako iznad njihovih glava lete drske i brbljave 
ptičice koje bi, da su one na slobodi, zadrhtale čim ih ugledaju na 
nebeskom svodu. Sve sam to shvatio kad sam pustio na slobodu 
jednog sokola kojeg su mi poklonili. Nikad neću zaboraviti kako su 
mu u tom trenu gordo blijesnule oči. 


Dugo je stajao nepomično, jer je možda podozrijevao da je sloboda 
koju mu nudim — nova prijevara koju je izmislio njegov tamničar. 
Ličio je na roba čiji je gordi otpor skršen, na roba koji je izgubio 
svaku nadu da će se ikada osloboditi. No, odjednom je zadrhtao, 
ispružio glavu, pognuo se a onda poskočio i napeo muskulaturu 
krila. U tren oka vinuo se nebu pod oblake, u zraku je opisao jedan 
krug, pa zatim drugi, pa treći, sve viši i viši, sve širi i širi, dok konačno 
nije nestao iza planine. 


Tko zna koliko mu je udaralo srce, to jadno, divlje srce, kad je 
ponovo počelo uživati u ljepoti visine ? Sada je sigurno opet povratio 
svoje nekadašnje navike velike grabljivice, sigurno ga njegov svirepi 
nagon opet podstiče da lovi svoje bližnje, da ih rastrga moćnim 
kandžama. 


No, zašto samo grabljivice smatramo svirepima, kad su svirepe 
gotovo sve ptice ? Pogledajmo. na primjer, ratoborna jata vrabaca, 
uvijek sklonih svađi i međusobnoj tuči, i to zbog kakvog zrnca, 
sjemenke, slamčice. Pogledajmo i najumiljatiju, najmirniju ptičicu 
u njenom zavičaju i vidjet ćemo da je spremna da gnjevno nasrne 
na braću ne bi li odbranila svoje lovište. 


Zašto onda tako okrutno vrijeđdamo samo ptice grabljivice, kad 
sve ptice pokazuju svirepi nagon Što su ga naslijedile od davnih 
gmizavaca, svojih pradjedova ? 


BUČNE PAPIGE 


Najupadljivije i najbučnije ptice na svijetu su 
papige, koje susrećemo u amazonskim šumama. 
Ove ptice, poznate po imenu ara-papige, imaju 
divno, šareno perje; možemo im se diviti u svim 
zoološkim vrtovima, gdje probijaju posjetiocima 
uši svojim neskladnim kreštanjem. Ara, skerletni 
ara koji živi od Meksika do Bolivije, može dostići 

i dužinu od metra, ali i vojnički makao i ararauna 
su prilično velike ptice. 


Nevjerovatna je raznovrsnost boja perja, ne- 
obično živih skladno složenih tonova. 


Papiga ima mnogo u svim tropskim predjelima 
južne hemisfere, u šumama i na proplancima. 
Poznato nam je preko tri stotine vrsta u koje 
ubrajamo i patuljaste i džinovske papige. 


Gore: dvije vrste papige trihoglosusa ili lorikit pa- 
piga. Desno: ararauna. Dolje: pjegava papiga, rozela. 
Ima oko tri stotine i petnaest različitih vrsta papiga, 
ali su im osobine toliko slične da ih među tisućama 
drugih ptica možemo odmah prepoznati. Kljun im je 
uvijek snažan i povijen, kao i prvi i četvrti prst, pa se 
zato mogu dobro hvatati za granje. Papige su razli- 
čite veličine: pigmejske vrste su dugačke do pet 
centimetara a are, koje žive u amazonskim džun- 
glama, i preko devedeset centimetara. 


Ipak, svima je zajednička osobina posebno gra- 
đen kljun, koji je snažan, debeo i povijen, kao 1 
oblik kandži, sa povijenim prvim i četvrtim prstom. 


Zbog toga ove ptice prvenstveno žive na drveću, 
iako su odlične letačice. Kljun, snažan kao klješta, 
služi im za probijanje tvrde kore voća, kojim se 
hrane. Neke papige se hrane i pupoljcima i korije- 
njem, kao i životinjicama. Od takvih, najpoznatiji 
je kakadu. 


Kakadu se razlikuje od ostalih papiga po kljunu 

i po ćubi na glavi. Kljun kakadua je manje razvijen 
i sa strane spljošten. Ova ptica na glavi ima lijepu 
ćubu od pokretnog perja žive boje, koja se može 
dizati ili raširiti u lepezu, uvijek kad se ptica 
razdraži. 

Bijeli kakadu se posebno odlikuje i bijelim per- 
jem, koje ne nalazimo ni kod jedne druge vrste 
papige. Pokretno perje na glavi je lijepe sumporno- 
žute boje: ono je jedina obojena tačka na snježno 
bijelom tijelu. Ta ptica živi u velikim jatima na 
rubu gustih šuma kojima su obrasli otoci južne 
Azije. 

Voli široke proplanke pokraj šuma: na proplan- 
cima nalazi svjetlost i široko, slobodno nebo, 
kojim leti, dok u šumi traži hranu koja se prven- 
stveno sastoji od zelenih izdanaka i gomoljastog 
korijenja. 

Šume u kojima živi kakadu odzvanjaju od nje- 
govog zaglušnog i jednoličnog kreštanja. Očito, ove 
papige uživaju u zvucima koji im se izvijaju iz grla 
i instinktivno imitiraju druge zvukove, pa i ljudski 
glas. Kad ih odgajamo u kavezima, nauče »govori- 
ti«, vrlo vjerno imitirajući rečenice koje im se 
upute, kao prave amazonske papige, koje imaju 
»dar govora«. No, vrlo su razdražljive. 

Gore, lijevo: plava američka kreja; svilorepa; mitu. 
Dolje: ptica lješnikara iz Sjeverne Amerike. Ove 
ptice najradije žive u četinarskim šumama. Najviše 
vole šišarke bora, koje znaju otvoriti da bi iz njih 
izvddile sjemenke, pošto im probiju tvrd omotač. Kao 
i svrake, brinu se o zimnici i spremaju koščice i 
Šišarice u šupljine debla da im se nadu u vrijeme 
oskudice. Lako se pripitomljavaju, naročito ako se 
uhvate mlade ili dok su još u gnijezdu. 


INŽENJERI, UMJETNICI I DANGUBE 


Ispitujući još nedovoljno istraženi svijet ptica, 
otkrivamo svakakva čuda. Svima je poznato da je 
ponašanje nekih letačica, kao što su ptice-krojačice, 
ptice-tkalje, ptice-lire vrlo zanimljivo, tako da se 
čudimo i opravdano pitamo: je li u pitanju samo 
nagon ili su ptice zaista obdarene razumom ? 


To pitanje postaje još umjesnije kada, na primjer, 
otkrijemo neobično ponašanje ptice-vrtlarice, koja 
pokazuje izvanredan smisao za slaganje boja i za 
uređivanje vrta. Ova ptica, koja inače živi na malim 
proplancima u šumama Nove Gvineje, gradi vrlo 
lijepu kuću u obliku kolibe, a oko nje uređuje 
ograđen vrt, ukrašen cvijećem, školjkama i raznim 
šarenim predmetima. 


Nemojte misliti da se ovaj materijal nanosi u 
»vrt« bez nekog reda: kućevlasnica raspoređuje 
svaki predmet prema svom ukusu, a pri tome 
pažljivo bira boje, stavljajući svaku stvar na jedno 
pa na drugo mjesto prije nego što vrtu odredi 
konačan oblik. No, to nije sve: neke vrste ptica 
čak »bojadišu« unutrašnje zidove kolibe, pripre- 
majući boje od različitih materijala koje miješaju 


s pljuvačkom. Katkad i same prave četke, koristeći 
za to bukete lišća. To može zaista čovjeka zapanjiti. 


A što da kažemo o lukavstvu i dovitljivosti medo- 
vođe »potkazivača«, ptice velike poput kosa, koja 
živi u afričkim šumama od Eritreje do južne Afrike ? 
Može nam se učiniti da je medovođa čudno ime 
za jednu pticu, ali ako znate njene običaje, priznat 
ćete da joj to ime najbolje odgovara. 


Medovođe, koji su u bliskom rodu s djetlićima, 
veliki su izbirači kad je u pitanju hrana. Isključivo 
se hrane medom i larvama divljih pčela. Nepo- 
grešiv nagon ih vodi do drveta ili do čvora na 
drvetu na kojem se nalazi košnica: ali kad nađu 
taj izvor meda, ne usuđuju se u njega ući, plašeći 
se svirepe osvete vlasnica. 


Što onda rade? Odlete u šumu, potraže čovjeka 
ili neku životinju koja voli med i kreštanjem, te 
svakakvim drugim dozivanjem im privuku pažnju. 
Zatim, prelijetajući iznad njihovih glava, dovedu 
ih do košnice koju su otkrili i čekaju. Znaju da će 
doći čovjek ili životinja, otvoriti košnicu i odnijeti 
med, ali su uvjereni da će i njima ostati koja kap 
slatkog soka, a pogotovo da će bez opasnosti iz 
napuštenih ćelijica moći kljucati ukusne larye. 


Kao što vidite, te ptice se zaista neobično pona- 

šaju, tako da teško možemo objasniti i tvrditi da se 
u svim svojim postupcima rukovode isključivo 
nagonom. 


ŽIVI FOSIL 


Za učenjaka koji istražuje život ptica i životinja 
uopće, Oceanija je neiscrpan izvor rijetkih i zanim- 

ljivih zooloških vrsta. Na Novom Zelandu, na 
primjer, živi kivi, ptica trkačica koja nije veća 
od kokoši, ali ima vrlo dugačak, povijen i tanak 
kljun. Perje joj je tako tanko da liči na vlasi. 


Naučno ime ove ptice je apteriks, što znači 
»bez krila« ; i zaista, na prvi pogled, izgleda da kivi 
zaista nema krila, kao što i pišu prvi istraživači. 
U stvari, krila ima, ali su skrivena ispod perja pa 
izgledaju tako kratka da se ni onda kad ih ptica 
razvije ne mogu primijetiti. 


Razumije se, s krilima svedenim na obične pa- 
trljke, kivi ne može letjeti, zato se isključivo ponaša 
kao životinja koja živi na zemlji. Danju se krije u 
žbunju ili u nekoj rupi u zemlji i izlazi samo noću 
da lovi mekušce, bube i životinjice kojima se hrani. 
Upravo noću, dok lovi, ova životinja se javlja 
karakterističnim krikom »ki-vi«, po čemu je i 
dobila ime. 


No, nisu toliko važni ni način života ni oblik 
tijela ptice kivi, koliko to da je ona posljednji 
predstavnik većih ptica koje su živjele na Zemlji 
u prethistorijsko doba. Njen najslavniji predak je 
epiornis, ptica visoka tri metra, o kojoj govore 


davne legende nekih naroda. Fosilna jaja te ptice, 
šest puta veća od nojevih jaja, pronađena su prije 
nekoliko decenija na Madagaskaru. 


Ptica kivi se nalazi pod strogom zaštitom da ne bi 


Lijevo, gore: mali gnjurac (Colymbus), 
dolje: ptica-lira za vrijeme igre. Ptica-lira 
živi samo u južnoj Australiji i tako se zove 
zato što mužjakov rep, u određenom polo- 
žaju, podsjeća na instrument liru. Na zemlji 
pravi gnijezda koja ograđuje zidom i po- 
kriva krovom i u koja se ulazi kroz jedan 
jedini otvor. Katkad uspijeva podražavati 
glasove drugih šumskih životinja. 


Na ovoj strani gore: lijepi primjerak plave 
sjenice, desno: plava sojka  kreštalica 
(kreja). 


bila istrijebljena. To je jedina ptica koja odiše 
ugodnim mirisom. 


LOPOVI U NAŠOJ KUĆI 


Veliki muzičar Rosini je u jednoj svojoj čuvenoj 
operi ovjekovječio najkarakterističniju osobinu 
svrake. Svraka je kradljivica, to je opće poznato, 
ali zašto je kradljivica, možda nećemo nikada 
saznati. 


Naročito voli predmete koji sijaju, koji blistaju, 
baš kao i djeca ; čim ih se dočepa, držeći ih čvrsto 
u kljunu, odnese ih na drveće i sakrije ih u pukotine 
i ondje gdje se nikada ne bismo nadali. Često i 
njeno gnijezdo postaje spremište najrazličitijih 
predmeta: žličica, naočara, staklića, sitnog novca. 


Kako svraka živi u blizini ljudskih naselja, 
tisuću puta joj se pruži prilika da ukrade ono što 
joj se svidi. A pošto je ona ptica svaštojed, ima se 
čime hraniti čak i zimi, pa nije prinuđena da se seli. 
Zimi se svrake udružuju u male grupe i lutaju 
poljem u potrazi za bilo čime što se može svariti. 


Često je vidimo čak kako čeprka po goveđoj balegi, 
u kojoj traži nešto čime bi se mogla zasititi. 


Svraka jeu vrlo bliskom srodstvu s vranama, koje 
su također poznate po lukavstvu, kao i po šteto- 
činstvu, jer uništavaju usjeve. No, istini za volju 
treba reći da vrana, a naročito gavran, ni približno 
ne krade toliko koliko svraka. Gavran krade samo 
da bi se prehranio, a pošto je svaštojed, zadovoljava 
se svakakvom hranom, od sjemenja do crva i 
malih sisavaca, a ne usteže se ni da glođe leševe. 


Zbog te njegove navike, bije ga loš glas ptice 
zloslutnice. 


ČISTAČI PLAŽA 


Male plaže i zalivi na našim obalama imaju 
čudne čistače koji vrlo brižno uklanjaju s njih 
otpatke. To su galebovi, prilično poznate ptice, 
jer ih često susrećemo kraj morske obale. Oni ne 
biraju hranu, a kako su vrlo proždrljivi, sistematski 
čiste luke, grebene, pješčane ravnice od svega 
onoga što je na njih nanijela plima i što se može 
jesti. Lutajući tako, često naiđu i na neko ptičje 
gnijezdo: jaja i ptići tada završe u njihovom želucu. 


Pravo je uživanje gledati te ptice kako lete na 

plavoj pozadini mora i neba. Let im je otmjen i 
lak, često isprekidan besprijekornim kliznim leb- 
denjem. Dobre su plivačice, jer su im prsti spojeni 
plovnom kožicom, ali nikada ne rone. Na kopnu se 
kreću prilično lako, jer su navikle da tragaju za 
hranom. 


Ima mnogo vrsta galebova, a najmanje deset od 
tih vrsta živi na našoj obali. Razlikuju se po tjeles- 
nim razmjerima, po obliku kljuna, crnom perju 
po glavi. Gotovo sve vrste galebova imaju pepelja- 
stosiva leđa i bijele donje dijelove tijela. 


To je jedna osobina po kojoj se razlikuju od mor- 
skih lasta, ili čigra, koje neumorno lete, a koje su 
isto tako za svoje boravište izabrale priobalske 
predjele. Osim toga, ove dvije vrste ptica razlikuju 
se po kljunu, koji je kod galebova povijen, dok je u 
morskih lasta dug i spljošten, i po repu, koji je kod 
ovih posljednjih račvast kao kod poznatih, običnih 
lasta. 


GOSPODARI VALOVA 


Zbog vrlo kratkih i slabih nogu, čigre ne hodaju 
dobro kopnom niti dobro plivaju, i zato rijetko 
slijeću na tlo ili sjedaju na površinu mora, dok su 


Pelikani u letu. Pelikani su velike vodene ptice snaž- 
nog tijela, kratkih nogu i sa krijestom na glavi. 
Imaju ogroman kljun s velikom kesom u kojoj skup- 
ljaju ribe koje hvataju i nose mladima. Vrlo su gra- 
ciozni kad lete, a po zemlji se kreću nespretno i smi- 
ješno. Kako imaju dugačka krila, kad polijeću mo- 
raju se popeti na neko uzvišenje koje će nadoknaditi 
nedovoljnu dužinu njihovih nogu, da ne bi krilima 
udarali o zemlju. Neki pelikani imaju običaj loviti u 
grupi, pa se rasporede u redove i tjeraju ribu prema 
ograđenoj pličini. Kad ribu opkole, svi pelikani zarone 
i tada vidimo slikovitu vrevu i komešanje. 


Na stranici lijevo: fregata (ptica pirat iz tropskih 
mora koja je tako prozvana jer vrlo brzo leti); 
crveni ibis. 


u zraku upravo čudesni akrobati. One neprestano 
lete iznad valova u savršenim krugovima tražeći ribe 
i mekušce koje spremno hvataju a da gotovo ne 
okrznu morsku površinu. 


Jedna od najlepših morskih lasta koje posje- 
ćuju našu obalu je velika morska lasta, ptica selica 
koja uvijek prezimi u Južnoj Africi, ali u izuzet- 
nom slučaju može postati ptica sa stalnim bora- 
vištem i prezimiti u toplijim predjelima južne Ita- 
lije. To je lijepa, vrlo velika ptica koja se ističe 
elegancijom leta i prodornim kricima. 


Neumorno kruži plavetnim nebeskim svodom. 

RAOE 
m/s 


Njena je domovina zrak, te i hranu hvata u letu 
i jede je u letu. Velika morska lasta se isključivo 
hrani ribom koju zna uloviti na površini vode du- 
gim, vitkim kljunom, obojenim žutim i crnim 
nijansama. 


Odjeća te ptice je vrlo lijepa: perje na glavi joj 
je crno, na leđima sivo, a snježnobijelo na ostalim 
dijelovima tijela. Noge su joj crne sa žutim mrljama. 


PODVODNI RIBOLOVCI 


Po obalama, grebenastim, usamljenim rtovima 
katkada viđamo velike tamne ptice koje stoje 
nepomično, razvijenih krila, ispružena duga vrata. 
To su vranci, ptice ribolovci po obalama cijeloga 
svijeta. One zauzimaju takav, neobičan stav ne bi li 
osušile krila pošto su dugo gnjurale po vodi tra- 
žeći hranu. 


Vranci, poznati i po imenu kormorani, vješti su 

wk ža . 


ribolovci. Oni mogu ostati pod morem i više od 
dvije minute kad traže plijen. Perje im je obično 
plavo, sa zelenim i zlaćanim odsjajima. Kljun je 
povijen samo na gornjem, završnom dijelu, a prsti 
spojeni plovnom kožicom. 


Na obalama Čilea i Perua, gdje ima vrlo mnogo 
kormorana, nalazi se jedno pokraj drugog na tisuće 
njihovih gnijezda. U vrijeme gniježđenja, u svakom 
gnijezdu možemo prosječno vidjeti po tri ptića, 
obrasla gustim, crnim paperjem. Majka ih kljuka 
hranom koju preživa i koju je već djelomično 
svarila. 

Ribari upravo tamane vrance, jer im oni kradu 
ribu. 


PROGONITELJI 1 PROGONJENI 


Noćne grabljivice su korisne ptice, zato što 
uništavaju štakore, zmije i druge štetočine. Pa ipak, 


seljaci ih progone i ubijaju. Naročito su se okomili 
na sovu (ćuka, kukumavku), jer je smatraju zlo- 
slutnicom, možda zbog njenog jednoličnog hukanja 
što se noću čuje s drveta na koje se sklonila. 


Tu pticu ljudi rado povezuju s pričama o vješti- 
cama, urocima i čudesima. Smatraju je ružnom, 
podmuklom i odvratnom ; u stvari, kad bi je bolje 
poznavali, o njoj bi stekli sasvim drugo mišljenje. 
Šova kukumavka je zaista vrlo lijepa ptica, ozbiljna 
i zamišljena, tako lijepa da su je stari Grci smatrali 
svetom pticom Minerve Atene, boginje ljepote i 
mudrosti. 


Sova kukumavka se gnijezdi u rupama starog 
drveća ili u ruševinama i cijeli dan se krije, da bi tek 
navečer izašla iz skloništa i krenula u lov, jer i u 
mraku vidi plijen. Za vrijeme gniježđenja, mora 
pribaviti hranu za pet, šest izgladnjelih ptića 1 zato 
vrši pravi pokolj među glodavcima. 


Na strani lijevo: galebovi u letu. Ovdje gore: jedna 
sula. Sule su velike morske ptice znatnih dimenzija, 
naročito vješti letači i gnjurci. One mogu letjeti 
vrlo visoko na nebu ili iznad samih valova. U potrazi 
za hranom, vrtoglavom brzinom se sjure iz visine i 
uranjaju u more. 


Lijevo: galebovi. Gore: kormorani. U Peruu, na 
obalskim grebenima, žive u mnogobrojnim jatima. 
Čuveni peruanski guano, koji se upotrebljava kao 
gnojivo, sastoji se od izmeta ovih ptica. 

Gore: kraljevska jejina, velika ušara i sove kukuvije. 
Dolje: jazbinske sove, tipični stanovnici panpasa i 
prerija, koji love goneći plijen po zemlji i napadajući 
ga iz visine. Hrane se svim mogućim životinjama ali 
samo ako su male. 


Sve sove na svijetu imaju prilično slične osobine, 
ali u Americi živi jedna vrsta na koju se vrijedi 
osvrnuti, jer se njen način života može smatrati 
jedinstvenim u carstvu ptica. Riječ je o jazbinskoj 
sovi, tako nazvanoj zato što gnijezdo ne svija na 
drvetu već se nastanjuje u jazbini kakve životinje 
koja svoj dom kopa u zemlji, kao što su, na primjer, 
oklopnik i prerijski psi. 


No, nemojte pomisliti da se ta sova useljava u 
napuštene jazbine: ona traži samo one jazbine u 
kojima žive životinje i, što je najčudnije, živi u naj- 
većoj slozi s vlasnikom tog skloništa. 

Za razliku od običnih sova, ova grabljivica lovi 
danju i više voli stajati nepomično i čekati da se 
njoj plijen približi nego da ona za njim traga. 


GOSPODARI VISINA 


Kad se na nebu pojavi tamna i preteća sjena neke 
grabljivice, polja i šume ušute. Strah obuzme 
životinje. One nagonski osjećaju da ih oštro oko 
ptice grabljivice može opaziti i s velike visine i 
da ih svakog časa mogu zgrabiti njene jake kandže. 
Zato, nakon prvog upozorenja, pokušavaju se 
sakriti među raslinje ili u jazbinama. 


Pa ipak, uvijek se nađe i takva životinja koja nije 
dovoljno vješta i koju grabljivica zateče na čistini. 


Grabljivica se tada munjevito baci na žrtvu. 
Kratko lepetanje krilima, očajan krik i, u tren oka, 
ptica je opet visoko na nebu, ali s plijenom u 
kandžama. 


Još uvijek mnogo grabljivica leti našim nebom, 
iako ih lovci nemilice ubijaju, te prijeti opasnost 
da će biti potpuno utamanjene. Neke vrste su već 
nestale s lica zemlje. Druge su vrlo rijetke. Dok neke 
vrste većina ljudi uopće ne poznaje, o drugima se 
naprotiv, govori više no što bi to zasluživale. 
Uzmimo, na primjer, orla. 


Mnogi smatraju da je ta grabljivica najveća i 
najsvirepija živa ptica. Ali iako je njena veličina 
izuzetna, premašuju je druge ptice; a s obzirom na 
optužbu da je orao svirep, možemo slobodno reći 
da se on nikako ne može uvrstiti u najopasnije 
ptice. 


Osobine orla su, naprotiv, gordostihrabrost koju 
pokazuje u slučaju opasnosti. Pogled ove ptice je 
prodoran, a čovjeka uzbuđuje njen ponosan karak- 
ter. I kad je prinuđena da živi zatvorena u kavezu 


Na ovoj strani: sokol-ribar (orao ribar) za vrijeme 
odmora i u letu. Sokoli su vrlo snažne ptice. Kad lete 
strmoglavce mogu čak dostići brzinu od tristo 
kilometara na sat. Sokol-ribar je veći od svojih 
srodnika i uglavnom se hrani ribom. Gnijezdi se na 
drveću. 


Mladi jastreb koko- 
Šar u letu. Jastreb ko- 
košar je u rodu s kop- 
cem, ali je veći od 
njega i iznad oka ima 
bijelu prugu. Živi u 
Šumi i vrlo vješto, u 
letu, lovi ptice. Kat- 
kad, kad izgladni, sli- 
jeće ina gumna i hvata 
kokoši. 


zoološkog vrta, ona ostaje prkosna i gotovo pre- 
zrivo promatra sve što je okružuje. Carski orao 


Gore desno: dva primjerka orlova. Orlovi žive u cije- 
lom svijetu, osim na Novom Zelandu i na Antarktiku. 
Gnijezde se na drveću, na hridinama planina, na 
morskim rtovima. Njihovo gnijezdo, svijeno na nedo- 
stižnim i nepristupačnim mjestima i načinjeno od 
Suhih grančica, svake godine se povećava. U njega 
ženka polaže najviše dva jajeta odjednom. 

može dostići dužinu od jednog metra. Kad su mu 
krila razvijena, obuhvataju dva i po metra u raspo- 


nu. Vid mu je izvanredno oštar i zato može s velike 
visine ugledati žrtvu. Živi u brdovitom i divljem 
predjelu, gdje se sklanja pred lovcima. 


O zlodjelima koja su počinili orlovi kruže mnoge 
strašne priče. Često su to samo legende, ali istina je 
da je ova ptica vrlo jaka i da može podići u visinu 
krupan plijen, kao što su divokoze, ovce i ovčarski 
psi. Neki se orlovi usuđuju čak napasti dijete ili 
odraslog čovjeka, ako im je ovaj ugrozio porod u 
gnijezdu. 


Međutim, nije uopće opasan za čovjeka sokol, 
vrlo aktivna grabljivica i strašan lovac, pred čijim 
kandžama nije lako pobjeći. U davnini su te grab- 
ljivice, dobro obučene, vodili u lov na druge ptice. 
Lov sa sivim sokolom bila je omiljena razonoda 
srednjovjekovne vlastele ; sokoli su bili toliko cije- 
njeni da su njima otkupljivali slavne ličnosti iz 
ropstva. Karlo V je vitezima sa Rodosa ustupio 
Maltu pod uslovom da mu svake godine daju po 
jednog velikog, lovačkog sokola. 


Ima mnogo vrsta sokolova koji se međusobno 
razlikuju po veličini i obliku tijela, kao i po načinu 
lova. Postoji čak i sokol-ribar, kod nas poznat 
kao orao-ribar, koji se hrani isključivo ribama i vrlo 
vješto ih lovi u vodi, ustremljujući se na njih iz 
zraka. 


STRVINARI 


Od svih grabljivica, lovci najviše ubijaju orlove 
strvinare i zato su oni u mnogim zemljama već 


gotovo sasvim istrijebljeni. Nekad su u Italiji, na 
primjer, bili prilično rasprostranjeni orao bradan, 
bjeloglavi sup i crni strvinar. Sada su u klancima 
Alpa i Apenina gotovo potpuno istrijebljeni i može 
se nači poneki primjerak samo u divljim predjelima 
Sardinije. Suri strvinar, bjeloglavi sup se katkad 
nađe i na Siciliji. 

Jedina grabljivica iz roda strvinara koja se još 
nalazi u Italiji je bijela kanja, najmanja ptica te 
vrste. Raspon raširenih krila iznosi joj oko metar 
i po, a perje joj je bijelo, išarano crnim mrljama. 
Za ovu pticu je karakteristična ćuba u obliku 
vijenca oko glave. 


Kao i svi strvinari, i bijela kanja se isključivo 
hrani lješinama ; čisteći tako zemljište, obavlja za 


Gore: ptica mišar (škanjac) u letu. Ovdje gore: 
mišareva glava. Mišar je srodan orlu, ali je manji 
od njega. Perje mu je raznovrsno, na trbuhu svjetlije 
boje. Leti polako te više voli pribavljati hranu stojeći 
u zasjedi na drveću ili ščepati plijen na zemlji. 
Uništi mnogo miševa i ostalih životinja. 

nas dragocjen posao. No, baš zato što je strvinar, 
ona nam je odvratna. Čak i zaudara i nikako nije 
jasno kako su je stari Egipćani mogli smatrati 
svetom životinjom. 


Bijela kanja nije vješta letačica 1 kandže su joj 
slabe. U naknadu za to, kljun joj je jak 1 oštar, 
kao kod svih ptica njenog roda, a naročito kod 
američkog kondora. 


Kondori su one velike ptice grabljivice koje žive 
u planinskim krajevima Sjeverne i Južne Amerike. 
Kao gotovo svim supovima, glava i vrat su im 
potpuno goli, a na mjestu gdje se vrat spaja s tijelom 
imaju široku ogrlicu od gustog i mekog perja. 
Ostali dio tijela pokriven je običnim perjem koje je 
malo veće na krilima i na repu. 


Te grabljivice odlično lete, a jače su i otpornije 
i od pravih orlova. 

Na ovoj i slijedećoj strani: prerijski sokol. Ova grab- 
ljivica naročito vješto lovi prerijske pse (slika dolje), 
na koje se munjevitom brzinom sjuri s visine, prije 
nego životinjice, koje ništa i ne slute, postanu svjesne 
opasnosti. 


Postoji šest vrsta kondora ; jedan od njih, kali- 
fornijski kondor, živi u Stjenovitim planinama, ali 
su ga lovci gotovo potpuno utamanili. Kondor sada 
živi u divljim predjelima andskih Kordiljera i manje 
ga love, pa je zato prilično raširen. Nevjerovatno 
dugo može letjeti i izdržava iznenadnu promjenu 
tlaka zraka kad se strmoglavce baci sa osam tisuća 
metara visine gotovo do same morske površine. 
Kao ni svi drugi strvinari, ni kondor nema dovoljno 
jake kandže da bi mogao uhvatiti živi plijen i njime 
se hraniti. On se prvenstveno hrani strvinama, s ko- 
Jih čupa trulo meso. 


Tim istim mesom hrani i svoje mlade, tako da se 
iz gnijezda ovih ptica nadaleko širi strašan zadah. 


Druga grabljivica koja zaslužuje da bude spome- 
nuta zbog svoje veličine je bradan ili kostoberina, 
s kojim se još susrećemo na Sardiniji i u nekim 
planinama Jugoslavije, pošto je u drugim predje- 
lima Evrope skoro potamanjen. Kao i svi strvinari, 
bradan se hrani lješinama. 


Prozvan je još i janjećim supom, zato što je u 
vrijeme kad je stočarstvo bilo naročito razvijeno 
obično pratio stada ovaca, ne bi li našao dovoljno 
hrane da utaži glad. 

či 


U SAMOĆI 
SAVANE 


Sela sa siromašnim kolibama, šćućurenim u sjeni nekog ogromnog 
baobaba; duge staze i čistine s utabanom zemljom koje povezuju sela 
s rijetkim potocima koji služe kao bunari, neki rijetki žbun akacija, 
poneka usamljena stijena na jednoličnoj ravnini i mnogo, mnogo 
trave; beskrajno prostranstvo, obraslo visokom travom, pruža se 
prema horizontu i kao da se širi do granica svijeta; to je savana. 


Savane, te beskrajno široke ravnice, nalazimo u tropskim predje- 
\ 
lima gdje se sušni periodi izmjenjuju s kratkim periodima obilnih kiša. 


Savana je skupina raslinja koja predstavlja prijelaz između šume 
i prerije. U kišnom periodu je zelena i bujna, pokrivena vrlo visokom 
travom i biljem u cvatu, a u sušnom neplodna i žuta. U njoj rijetko 
susrećemo visoko drveće, ali ono katkad dostiže džinovsku visinu, 
kao baobab. Ponekad u njoj nalazimo šumarke u kojima se drveće 
izmjenjuje s bodljikavim šibljem i žbunjem. 


Savana je idealna sredina za mnoge biljoždere, žirafe, zebre, 
antilope, gazele, koje u njoj nalaze obilnu pašu, a ipak se neprestano 
sele s jednog mjesta na drugo, u skladu s promjenom godišnjih doba 
i kiša. No savana je također i idealno lovište za mesoždere koji 
mogu lako svladati plijen, služeći se lukavstvom i brzinom. 


Katkada se savana postepeno pretvara u stepu. To se događa u 
predjelima s izuzetno sušnom klimom, gdje drveće gotovo potpuno 
nestaje, ustupajući mjesto travnatom pokrivaču iz kojeg tek pone- 
gdje strši usamljeno bodljikavo šipražje. U toj sredini, predio se 
u toku godine znatno mijenja i to vrlo brzo: kad padne kiša, trava 
naraste i široka prostranstva koja su za vrijeme suše požutjela, 
ponovo ozelene i privlače stada divljih biljoždera. 


Gore i dolje: grupe antilopa. Nekada su ovi preživači 
živjeli u afričkoj savani u vrlo velikim krdima. 
Divlje zvijeri, koje ih napadaju iz zasjede, uništile 
su samo malen postotak ovih životinja i antilope žive 
gotovo nesmetano. Uglavnom su sve vrste antilopa 
hitre i gipke, ali su vrlo različite veličine. Noge su im 
tanke i dugačke, naročito prilagođene trčanju. Imaju 
lijepu glavu, osobito profil, i žive, bistre oči, često 
krupne i istaknute. Opća karakteristika svih antilopa 
su suznice, koje izlučuju tečnost koja miriše na mošus. 


PLAŠLJIVE ALI BRZE KAO VJETAR 


Najkarakterističnije i najbrojnije životinje u sa- 
vani su antilope, biljožderi koji žive po širokim 
prostranstvima obraslim travom i u afričkim i 
azijskim šumama. U njima susrećemo vrlo mnogo 
vrsta brzih i često ljupkih antilopa, koje se razlikuju 
po rastu i boji, dimenzijama i obliku rogova. 
Rogove kod nekih vrsta imaju samo mužjaci, dok 
ih kod drugih imaju i ženke. 


U afričkim savanama antilope žive sa zebrama i 
jatima nojeva ; pasu travu i polako se kreću sava- 
nom. Čim osjete di. im prijeti i najmanja opasnost, 
pobjegnu glavom bez obzira. 


Rogovi su slabo obrambeno oružje pred moćnim 
kandžama divljih zvijeri koje napadaju antilope, 
pa se one mogu jedino spasiti bijegom, brzo i 
okretno skačući ravnicom. 


Kad ih nitko ne uznemiruje, ovi preživači, uko- 
liko ne pasu, elegantno kaskaju, postrojeni iza 
najstarijeg mužjaka, svog predvodnika. 


U prošlom stoljeću bijeli lovci su među antilo- 
pama napravili pravi pokolj i zato danas tih živo- 
tinja ima u ograničenom broju. Među najpoznatijim 
afričkim antilopama spomenut ćemo bijeli oriks, 
s pravim rogovima i bijelom dlakom, antilopu koja 
živi u pustinjskim krajevima sjeverne Afrike i 
antilope-divokoze iz žarkog i planinskog pojasa 
južne Afrike, također s pravim rogovima. 


Antilope se, zbog lakšeg proučavanja, obično 
dijele na tri grupe, s vrlo različitim osobinama: 
konjolike antilope, slične govedu i konju zato što 
su krupne, srednje antilope, među kojima se nalaze 
najljepši primjerci, i konačno patuljaste antilope, 
koje katkad nisu veće od zečeva i koje mahom žive 
u brdskim predjelima. 


U prvu grupu spadaju prilično snažne vrste, na 
primjer, džinovski eland, antilopa-govedo, koja 
dostiže visinu od 1,75 m i težinu od tisuću kilo- 
grama. 


Usprkos veličini i ogromnim rogovima, zavije- 
nim u spiralu, dugačkim i do jedan metar, ta anti- 
lopa je plašljiva kao i sve njene posestrime i spašava 
se brzim bijegom. 


I veliki kudu je vrlo krupna životinja. Tijelo mu 
je krupno, kao i spiralno zavijeni rogovi. Njegova 
svjetlosmeđa koža s bijelim prugama je jedna od 
najljepših i najviše traženih koža u industriji. 
Drži se gordo i spada u najljepše vrste antilopa. 

Naprotiv, antilopa gnu je upravo ružna. To je 
vrlo krupan preživač. Po obliku podsjeća na konja, 
ali glava mu je mnogo veća i zdepasta, s velikom 
ćubom duge kose koja mu dopola pokriva glavu. 
Ima i rogove, jako zavinute i zadebljane u korijenu, 
tako da oni na lubanji prave velike kvrge. Noge 
gnua su, naprotiv, vitke i tanke, a rep dug do 
zemlje i obrastao gustom dlakom. 


Gnu je mahom crnkaste boje, s gustom grivom 
na vratu, ali neke vrste imaju i bijele dijelove na 
vratu ili na grivi. 


Ovi sisavci žive prvenstveno u srednjoj i u južnoj 
Africi, gdje su nekada viđani u mnogobrojnim 
čoporima. Toliko su društveni da se katkad udru- 
žuju sa zebrama i nojevima, kao i sa ostalim anti- 
lopama. 


Ako ih netko uznemirava, ponašaju se upravo 
smiješno. Naroguše se i počnu se ritati, pognute 
glave, zatim krenu u napad, strašno topćući no- 
gama, ali nakon nekoliko koraka stanu da bi vidjeli 


Kot: 


rt 
“e SE. Ž 


bati 


Na dvjema gornjim fotografijama prikazana su dva 
primjerka antilopa iz roda impala, s lijepim zavinutim 
rogovima. Oblik rogova je kod antilopa vrlo različit; 
mogu biti ravni, savijeni, obavijeni, uvijeni u spirale, 
savijeni naprijed ili natrag, paralelni ili divergentni. 
I dimenzije rogova su prilično različite. Kod nekih 
vrsta antilopa rogove ima samo mužjak, kod drugih 
i ženka. Za vrijeme parenja, mužjaci se ogorčeno 
tuku za ženku. Ženka oteli samo po jedno mladunče 
godišnje, a ono naraste nakon osamnaest mjeseci. 
Dolje: antilope na pojilu. 


kakav su utisak ostavili na neprijatelja svojim 
ponašanjem. 


Ako neprijatelj ne pobjegne, gnu se sasvim 
mirno povlači, ali često, nakon te velike scene, i 
divlja zvijer odustaje od napada. 


DUGOVRATI TRKAČI 


Otprilike u istoj sredini u kojoj žive antilope, 
nailazimo i na neke velike ptice trkačice; među 
njima je svakako najpoznatiji noj, tipično afrička 
vrsta, iako je u davnini živio u Aziji na širokim 
prostranstvima obraslim travom. 

Jeste li ikada vidjeli nojevo jaje? To je ogromna 
lopta prljavobijele boje, oko dva kilograma teška 
i velika kao dvadeset kokošjih jaja. Naći nojevo 


Na ovoj strani: dva primjerka antilopa. Na strani 
desno: noj i pustinjski ždral sa pješčanih ravnica. 
Za zoologa, najvažnija osobina po kojoj se noj 
razlikuje od drugih ptica su samo dva prsta na nozi, 
a ne krupno tijelo i dugačak vrat bez perja. 


gnijezdo prava je sreća, jer u njemu ima obično 
pedesetak jaja, koja je snijelo nekoliko ženki, a 
svako jaje može nahraniti više ljudi. Zato urođenici 
uporno tragaju za jajima te ptice i tako postepeno 
zatiru taj soj životinja. Noj je najveća živa ptica. 
Dostiže dva i po metra u visinu, a težak je sto 
dvadeset kilograma. Stegna, vrat i glava su mu 
pokriveni rijetkim paperjem, dok mu je tijelo 
obraslo lijepim, mekim perjem koje se na repu 
završava divnom perjanicom. Boja ženke je jedno- 
lično siva, dok su kod mužjaka krajnji dijelovi 
krila i vrata bijeli. 


Noj ima suviše slaba krila, te ne može letjeti. 
No ta ptica je izdržljiv i snažan pješak, zahvaljujući 
čvrstoj muskulaturi nogu. 


Nalazimo je na čistinama u skoro cijeloj Africi. 
Kako joj je vrat dug, može vidjeti cijelu stepu 
obraslu travom koja je okružuje i uvijek budno 
pratiti sve što se oko nje događa. Ako osjeti da 


joj prijeti opasnost, tako brzo pobjegne da nema 
konja koji bi je mogao dostići. 


Kad je nojevo perje bilo u modi, nojevi su čak i 
umjetno uzgajani na gazdinstvima. 


Na velikim, polupustinjskim zaravnima u Austra- 
liji Živi emu, druga velika ptica, nešto manja od 
noja, na kojeg prilično podsjeća svojom vanjštinom 
i ponašanjem. Dok je nojev vrat skoro potpuno go, 
emuov je obrastao gustim, tamnim perjem koje, 
iako prorijeđeno, pokriva i glavu. 


Visoke noge trkača emua završavaju se s tri 
čvornata i snažna prsta. Te ptice lutaju u mnogo- 
brojnim jatima travnim zaravnima i zbog vrlo 
dugačkog vrata promatraju horizont s visine. 


U doba parenja svaki mužjak izabere po jednu 
ženku, osniva »porodicu« i predano priprema gni- 
jezdo, a zatim se ne usteže i da strpljivo leži na 
jajima. Jaja emua se lako prepoznaju po veličini 
(svako je teško oko 60 dkg) i po lijepoj zelenoj 
boji. U jednom gnijezdu ih može biti i do petnaest. 
Nakon inkubacije, koja traje dva mjeseca, izlegu se 
mladi koji mogu odmah kljucati i pribavljati sebi 
hranu. 


U Australiji se emu često traži zbog odličnog 
mesa, ali je to divljač koja će uskoro biti prorije- 
đena, iako zasad još ne postoji opasnost da će biti 
i istrijebljena. Pokušava se i umjetno uzgajanje ove 
ptice u industrijske svrhe, jer ona daje mnogo 
ukusnog mesa. Naprotiv, perje emua nije vrlo 
vrijedno, jer nije tako meko kao nojevo perje. 


KOPAČI LEŠEVA 


Najodvratnije životinje u savani i u predjelima 
rijetkih šuma su šakali i hijene. Iako su katkad 
korisne kao vanredni čistači, jer čiste tlo od strvina 
koje se raspadaju kao i od raznih drugih otpadaka, 
odvratno se ponašaju, pa u nama nikako ne mogu 
pobuditi simpatije. 


Naročito su odvratne hijene, od kojih su nam 
poznate dvije vrste: prugasta i pjegava. 


Prugasta hijena živi u Indiji i u drugim predjelima 
Azije, dok se pjegava hijena, koja je veća, nalazi 


samo u Africi na jugu Sahare. Zbog nepodnošljivog 
zadaha koji se oko nje širi, zbog grube i proste 
dlake, a naročito zbog njenog načina ishrane, 
hijena se smatra nečistom i gnusnom životinjom. 


Kad padne noć, ti mesožderi izlaze iz svojih 
skrovišta, promuklo laju i zavijaju, a to zavijanje 
podsjeća na nekakav zlokoban smijeh. 


Hijene nanjuše strvine životinja koje su rastrgle 
druge zvijeri. Meso koje se raspada njihova je 
omiljena hrana i da bi do njega došle, često upadaju 
u groblja i otkopavaju leševe. 


Zubi su im tako jaki da njima mogu samljeti i 
slonove kosti, ali rijetko napadaju žive životinje. 
Katkad se jedino usude napasti neku ovcu ili kravu 
i to kad su sigurne u pobjedu. Osmjele se napasti 
tek ranjene životinje ili one koje već izdišu. 


Hijena napada čovjeka kad je ranjen i nemoćan, 
ali pobjegne čim žrtva daje znakove života. Doka- 
zano je čak da hijena katkad krade i proždire djecu. 


Dakle, to su zaista odvratne životinje ; urođenici 
ih s pravom tamane čime god stignu, postavljaju 
im zamke, truju ih. 


Lijevo gore: hijena, orlovi strvinari i šakali. Ove su 
životinje često vrlo korisne jer čiste terene od lješina 
koje okužuju okolinu. 


Gore. pavijani. Ovi majmuni su duži od jednog metra. 
Žive u velikim čoporima u kojima se naziru počeci 
nekakve primitivne društvene organizacije, jer se 
okupljaju oko jednog mužjaka a svugdje oko logora 
postavljaju straže. 


KRADLJIVCI I DRSKE ŽIVOTINJE 


Druge životinje koje urođenici ne podnose, iako 
ne iz istog razloga, jesu pavijani, jedna vrst vrlo 
inteligentnih majmuna, ali prepredenih lopova i 
bezobraznika. Pavijani naiđu u okolinu sela ili na 
obrađena polja u trenutku kad im se nitko ne nada, 
uk radu sve što se može pojesti i, prije nego što ljudi 
stignu pozvati u pomoć, nestanu kao da ih je pro- 
gutala šuma ili savana. Katkad kradu i oko kuća. 


U čast pavijana, u starom Egiptu je podignuto 
mnogo spomenika. Dobro sačuvane mumije ovih 
životinja nađene su u starim grobnicama. Pavijana 
su stari Egipćani smatrali svetom životinjom, vrlo 
su je cijenili i pripitomljavali da im pomaže prilikom 
berbe voća. Pavijani su veliki majmuni koji su, 
bez repa, dugački sedamdeset centimetara. Koža 
im je tamnozelenkasta a njuška vrlo istaknuta. 


Pavijani imaju vrlo velika usta, a mužjaci se odlikuju 
snažnim očnjacima raskidačima, sličnim mačjim 
zubima, kojima se mogu braniti i od napada naj- 
krvoločnijih zvijeri. Obično žive u vrlo :velikim 
čoporima i pokazuju smisao za izvjesnu društvenu 
organizaciju, jer se potčinjavaju najstarijem i naj- 
iskusnijem mužjaku. 


Pavijani najradije žive u krševitom predjelu, 
pokraj vode a rijetko se penju na drveće, jer više 
vole boraviti na zemlji i na njoj tražiti hranu 
Obično su svaštojedi, ali naročito vole voće i zato 
pričinjavaju ogromne štete voćnjacima kad priđu 
nastanjenim krajevima. 


U našim zoološkim vrtovima vrlo često susreće- 
mo južnog pavijana, tipičnu južnoafričku životinju, 
koja se dobro prilagođuje životu iza rešetaka. 


GLEDAJU SVIJET S VISINE 


Kad grupa žirafa trči kroz beskrajnu afričku 
savanu — to je zaista vrlo impresivan prizor. Te 
životinje se tako lako i gipko kreću da nam se čini 
kao da lebde nekoliko centimetara iznad zemlje. 

Žirafe, kao i deve, istovremeno pomiču prednju 
i zadnju nogu s iste strane. Najvažnija odlika 
žirafe je izuzetno dugačak vrat — pa ona gleda 
svijet »sa visine«. 


Tako dugačak vrat je istovremeno prednost i 
nedostatak. Prednost je zato što se žirafa može 
hraniti mladim lišćem sa drveća, brsteći ga na mje- 
stima do kojih nijedna druga životinja ne može 
dostići. Prednost je i zato što žirafa promatra 
savanu odozgo i vidi je nadaleko, te odmah pri- 
mijeti moguću opasnost. No, to je i nedostatak, 
jer žirafa teško može dodirnuti tlo glavom ; kad 
hoće piti, mora raskrečiti noge ne bi li smanjila 
rastojanje koje je dijeli od tla. Srećom, te životinje 
ne osjećaju potrebu da često gase žeđ. 


Druga upadljiva osobina žirafe je koža smrljama. 
Učenjaci su utvrdili, prema tim šarama na koži 
žirafe, da postoji dvanaest podvrsta žirafa. Jedna od 
njih, mrežasta žirafa, koja živi u istočnoj Africi, ima 
rujnokestenjastu boju kože, podijeljenu u različite, 
nepravilne poligone nizom tankih, bijelih pruga. 
Druga podvrsta, koja je više rasprostranjena u 
iužnoj Africi, iha, naprotiv, vrlo nepravilne, žuć- 
kaste pruge na riđoj osnovi. 


Omiljena hrana žirafe je cvijeće mimoze kao i 


Lijevo: žirafe. Desno: žirafe i zebre. Žirafa je najviša 
od svih životinja. Viša je i od slona, jer odrasli 
mužjaci obično dostižu do šest metara visine. Žirafa 
može biti teška do tisuću kilograma. Ove životinje 
žive u blizini šumaraka akacija čije je nježno lišće 
za njih obilna i uvijek svježa hrana a istovremeno se tu 
skrivaju od radoznalih pogleda. Krda žirafa se uvijek 
ne skrivaju pred opasnostima i zamkama savane. 
Žirafe više vole bježati, uzdajući se u svoje duge 
noge, koje im omogućuju da brzo i lako trče. 


neke mahunaste biljke srednje veličine koie pred- 
stavljaju tipičnu vegetaciju čestara tu i tamo raz- 
bacanih po savani. Nekada je čovjek često nailazio 
na velika stada u kojima je bilo starijih i mladih 
žirafa. Stare žirafe, naprotiv, žive usamljene, i 
zato ih često napadaju lavovi, koji su osim čovjeka 
jedini pravi neprijatelji tih životinja. 

Inteligentne i vrlo oštrog vida, žirafe osjete opas- 
nost nadaleko, pa vrlo brzo pobjegnu čim vide da 
im se približuju divlje zvijeri. Ipak se katkad dogodi 
da neku žirafu iznenadi lav iz zasjede. 


Pošto se tada ne može spasiti bijegom, životinja 
se prosto izbezumi i u obrani snažno udara rogo- 
vima i nogama, tako da lav jedva pobjedi. 


Žirafe danas često susrećemo u zoološkom vrtu. 
One su krotke, pomalo plašljive i rado uzimaju 
hranu iz naših ruku, prihvaćajući je dugačkim, 
crnim jezikom. Ljudi su čak uspjeli žirafi stvoriti 
uvjete za razmnožavanje u kavezu, ali sve do pro- 
šlog stoljeća, one su bile prava rijetkost u Evropi 
i o njima se govorilo kao o nekim bićima iz bajki. 
Stari Grci i Rimljani su vrlo dobro poznavali ove 
životinje, ali nakon pada Rimskog Carstva, više od 
jednog milenija, u Evropi se žirafa nije ni spomi- 
njala. Rijetko se nađe neki opis te životinje, a i kad 

se nađe, netačan je i izvitoperen, jer su žirafu 
opisivali učeni ljudi koji su je upoznali jedino čita- 
jući drevne spise. Evropa je morala zaći u renesansu 
da bi prihvatila jedan primjerak te dugovrate živo- 
tinje iz priče. 

U zvjerinjaku Lorenca Medičija uzgajana je 
jedna žirafa, koju je voljela kćerka Luja XI i 
željela je tu rijetku životinju odnijeti u Francusku. 
No, trebalo je još proći nekoliko stoljeća da bi 
žirafa stupila na francusko tlo. Prva žirafa je u 
Francusku stigla 1826. g. kao poklon egipatskog 


paše francuskom kralju. Pratio ju je francuski 
konzul lično, dok je cijela četa žandarma morala 
braniti životinju od izlijeva oduševljenja i radozna- 
losti mase naroda za vrijeme putovanja od Marseja 
do Pariza, koje je trajalo četrdeset dana. 


Ovaj događaj je imao takav odjek u francuskoj 
prijestolnici da je uticao i na modu. Tkanine, oko- 
vratnici, keramika, suncobrani i maramice su dugo 
bili proizvađani u boji i sa šarama kože ove neobične 
životinje koja je dugo živjela u »Jardin des plantes«, 
u Parizu. 

Mnoge žirafe su visoke i do šest metara. S takve 
visine, životinja teško glavom dotiče tlo unatoč 
dugog vrata. Zato ona radije brsti grane koje se 
nalaze u visini njene glave. Kad se mora pognuti do 
tla da se napoji na kakvoj bari, prinuđena je raskrečiti 
noge i pokleknuti, kao što se vidi na slici. Danas 
žirafe još žive u velikom broju u oblasti koja se pro- 
stire od jezera Čad do Kameruna. 

CAR S GRIVOM 


Lav je poznat kao car životinja, ali ne bismo znali 
objasniti zašto je tako prozvan, jer on nije ni najveća 
ni najjača životinja iz roda mačaka. Istina je da 
njegova gusta griva i snažan urlik djeluju gordo i 
kraljevski dostojanstveno, ali je možda prozvan 
carem u davna vremena, kada još nitko nije znao 
da postoje još krvoločnije životinje od njega. Ta 
velika mačka je još u davnini bila najpoznatija od 
svih mačaka i egzotičnih životinja. 


U vrijeme Kartaginjana, lavovi su bili vrlo 
rasprostranjeni u sjevernoj Africi, gdje su u prošlom 
stoljeću utamanjeni. U savanama, lav živi u velikim 
čoporima, odmarajući se danju a loveći noću. 
Omiljen plijen su mu zebre, antilope i bivoli. 


Obično se misli da je lav tipično afrička životinja, 
ali u drevna vremena bio je još rasprostranjeniji 
u Aziji, gdje se neki primjerci mogu danas naći u 
jednoj uskoj oblasti na granici Indije. 


Veliki lav mužjak može dostići i tri metra u 
dužinu s repom a biti težak i 250 kilograma. 
Lavice su manje i ne teže više od 150 kilograma. 
One nemaju grivu pa zato i nisu tako dostojan- 
stvene, ali su često krvoločnije od lava. Njihove 

Gore i dolje: lavovi u savani. Na strani desno: glava 
lavice i lavica s lavićima. Lavica nema grive i obično 
je svirepija od mužjaka. Lavovi žive u čoporima. Ti 
čopori se sastoje od nekoliko odraslih mužjaka, 
nekoliko ženki i mladih. U najtoplije doba dana, 
lavovi lijeno drijemaju u hladu žbunja, ali predvečer, 
kao da se odazivaju nekom tajnom pozivu, kreću u lov 
na velike biljoždere, napadajući ih na pojilu. Najmiliji 
plijen lavova su okretne gazele, oprezne žirafe i 
brze zebre. 


kandže i dugi očnjaci raskidači su moćno oružje za 
napad i obranu. 


Lav zaista strašno urliče, ali ne treba misliti da 
time želi uplašiti žrtve. Kad lovi, lav se šuteći šulja 
savanom ili u najboljem slučaju prigušeno reži, što 
prethodi iznenadnom skoku velike mačke na plijen. 


Danju rijetko viđamo lava u savani. Lavovi tada 
leže nepomični u sjeni žbunja, žuti, pa prema tome 
dobro sakriveni u žućkastoj travi ili se sklanjaju 


među stijenje ako je predio kamenit. Predvečer idu 
u lov, potajno, i stanu u zasjedu pokraj pojila ili 
krenu u potragu za nekom usamljenom životinjom. 
Najviše vole napadati velike preživače — žirafe, 
antilope, zebre i bivole. Zariju im zube u vrat a onda 
ih rastrgnu snažnim kandžama. Tek kada je uhra- 
njen i sit, lav pred zoru počne glasno urlikati, a u 
tome mu se pridružuju uskoro i drugi lavovi koji 
se nađu u okolini. 


Pa ipak, ove zvijeri se ne odlikuju uvijek hra- 
brošću. Kad ostari i kad mu mišići više nisu tako 
gipki, lav postaje nespretan i često mu pobjegne 
plijen, a on ostane gladan. Tada se toliko ponizi 
da ždere strvine koje se raspadaju, oduzimajući ih 
hijenama i šakalima. Postaje oprezan i krade i 
lunja oko ljudskih naselja u kojima uzima kokoši i 
poneku bespomoćnu ovcu. 


Katkad, kad mu se ukaže prilika, ubije i neko 
dijete koje je ostavljeno samo pokraj kolibe i 
odnese ga u sklonište u savanu gdje ga proždere. 


»LAV« S PJEGAVOM KOŽOM 


Kad su Rimljani primijetili da pantera živi u 
istim krajevima u koje zalazi i lav, smatrali su je 

Na ovoj strani: dvije slike jedne lavice koja se odmara. 


Na strani desno: lavovi jedu. Lav obično iznenadi 
žrtvu; priđe joj s leđa, skoči na nju i tako je ubije. Ako 
prvi napad ne uspije (a to se rijetko događa), lav ne 
progoni plijen. On radije opet stane malo dalje u 
zasjedu, siguran da će prije ili kasnije bez muke 
uhvatiti neku antilopu ili zebru i tako osigurat 
obilan ručak svojoj porodici. 


lavom koji samo ima pjegavo krzno. Otuda i 
potječe naziv leopard (»pardus« na latinskom znači 
»pantera«). I danas je leopard ili pantera vrlo 
rasprostranjena životinja, jer je nalazimo u cijeloj 
Africi, od Sredozemlja do krajnjeg juga, iu mnogim 
predjelima Azije. 


To je veliki mesožder koji jako liči na mačku, 
iako se sasvim drugačije ponaša. 


Od glave do repa dugačak je preko dva metra i 
ima karakterističnu žućkastu kožu, gusto posutu 
crnim pjegicama koje se na leđima pretvaraju u 
rozete i prstenaste šare. Na Sundskim otocima živi 
jedna divna vrsta pantere koja je potpuno crna. 


Leopard je najizrazitija zvijer, jer je vrlo jak i 
gibak pa može brzo trčati, vrlo visoko skakati i 
penjati se na drveće. Isto tako, leopard dobro pliva ; 
lako prepliva rijeku, pa zato nema plijena koji bi 
mu pobjegao. 


Osim toga, vrlo je lukav i pojavljuje se samo na 
nekoliko trenutaka da ščepa žrtvu i snjom pobjegne 
u šumu. Zato se vrlo teško lovi vatrenim oružjem 
i radije ga hvataju u zamke. 


KROTAK KAO MAČKA 


Čudno je kako gepard može brzo trčati. 


Kad goni plijen, ta mačka juri brže od sto kilo- 
metara na sat; zato joj životinja koju progoni 
teško može umaći. Čak i gazele, njegov omiljeni 
plijen, iako vrlo okretne i brze, uvijek mu: padnu 
u kandže. 

Kad gepard dostigne žrtvu, baci se na nju i zarije 
joj zube u vrat. No zato ipak ne možemo geparda 
optužiti da je svirep. Od velikih mačaka om je, 
štaviše, najmanje opasan — ubija samo kad je 
gladan. 


Nikad ne napada čovjeka i lako se može pripi- 
tomiti; tada postaje krotak i umiljat kao velika 
mačka. Na čistinama južne Azije i Afrike, gdje živi 
u slobodi, rijetko ga vidimo danju. Gepard izlazi 
pred svanuće ili u sumrak da iznenadi i uhvati 
životinje na paši. U nekim predjelima, lovci vode 
pripitomljenog geparda u lov na krupnu divljač. 
To najbolje pokazuje koliko je ta životinja krotka, 
ali je ipak nikada ne nalazimo u zoološkim vrto- 
vima ; ne podnosi drugu klimu ni drugačije uvjete 
od onih u svom zavičaju. 


GOSPODARI SAVANE 


Evo pravih gospodara savane. Kada krdo slo- 
nova bijesno upadne na neku čistinu, nema prepre- 


Gepard i mladi gepardi. Ta mačka vrlo gipkog tijela 
brzo trči pa može dostići bilo koju životinju u savani. 
Nikad ne napada čovjeka. Ako se gepard ulovi mlad, 
može se pripitomiti. 


ke koja bi ih mogla zadržati ; najkrvoločnije zvijeri 
se tada brzo sklanjaju pred tim životinjama, tako 
snažnim i tako krupnim da mogu iščupati i polomiti 
sve drveće u okolini, sravniti sve sa zemljom i 
smrviti svako biće koje im dospije pod noge. 
Srećom, njihov bijes se brzo stiša i slonovi ubrzo 
postaju umiljati džinovi koji žele samo da ih osta- 
vimo na miru da bi mogli brstiti zelenu travu 
u savani. 


Afrički slonovi, veći od azijskih i sa sivom, vrlo 
tamnom kožom, divlji su i ne mogu se lako pri- 
pitomiti. 

Žive u krdima u čestarima i na ravnicama obra- 
slim travom. Pojedini primjerci visoki su gotovo 
četiri metra i teški sedam tona. Ovi slonovi, koji 
jedu velike količine trave, imaju ogromne kljove, 
a ostatak zubala im se sastoji od nekoliko velikih 
kutnjaka, kojima žvaću hranu. 


Da bi imali dovoljno biljne hrane, slonovi stalno 
sele s jednog mjesta na drugo i to u krdima kojih 
je nekada bilo mnogo. 


Iako su slonovi toliko teški, tiho se kreću, jer 
se njihove velike noge završavaju mekim i gipkim 
kopitom koje prigušuje bat koraka. No kada ljutiti 
krenu na juriš, zemlja drhti pod njihovim koracima. 


Mozak jednog slona je pet stotina puta lakši od 
njegovog tijela, pa ipak su to vrlo inteligentne 
životinje i imaju izvanredno pamćenje. 


Za ljude su slonovske kljove još u davnini pred- 
stavljale dragocjen izvor slonovače. Slonovi su 
naročito zbog nje toliko ubijani, da su konačno 
gotovo utamanjeni. Slonovi kojima se, na primjer, 
služio Hanibal u svom pohodu na Rim, pripadali 
su jednoj vrsti koja je danas gotovo sasvim izumrla. 


Sasvim sigurno znamo da su nekada i u Evropi 
živjele neke vrste slonova. To je nedavno potvrđeno 


i jednim značajnim otkrićem koje je izvršeno u 
Italiji 10. kolovoza 1965. 


Prilikom uklanjanja jednog brežuljka od ilovače 
pokraj Filjine Valdario, u Toskani, radnici su 
iskopali jedan slonovski zub i nekoliko ogromnih 
kostiju. Stručnjaci Geološkog i Paleontološkog 
instituta u Firenci odmah su se uhvatili posla i 
uspjeli otkopati ostatke dva slona, i to prilično 
očuvana. Životinje — mužjaka i ženku — zatrpalo 
je blato nekoliko metara jednu od druge. To su bili 
preci današnjeg slona, živjeli su prije nekoliko 
desetina tisuća godina i poznati su pod imenom 
Elephas meridionalis. Bili su visoki oko četiri metra. 


Kad već spominjemo visinu slonova, treba reći 
da su u tom pogledu ljudi često skloni pretjerivanju. 
Stari istraživači u svojim putnim izvještajima govore 
čak o mastodontskim primjercima visokim pet do 
šest metara. U stvari, ne postoje sigurni dokazi 
da su, čak i nekad u davnini, postojali tako džinov- 
ski slonovi. Najveći primjerci, o kojima postoje 
stručni izvještaji, nisu veći od četiri metra. Naprotiv, 
naročito u šumama Konga, ima nekih vrsta koje 
možemo smatrati patuljastim, jer nisu više od dva 
metra. 


Druga, prilično raširena zabluda, odnosi se na 
tvrdoću kože ovih životinja. Slonovi imaju tvrdu 
kožu, naročito na nekim dijelovima tijela, ali su 


Afrički slonovi su pravi robovi navike. Svakog dana 
pređu isti, kraći put, a za vrijeme sezonskih, perio- 
dičnih seoba, idu uvijek utabanim stazama koje 
istraživači zovu »staze slonova«. U šumi se te staze 
jasno vide i liče na prave galerije u zelenilu, široke 
oko dva metra a neke i četiri metra. Na njima biljke 
ne mogu rasti, zato što ih slonovi periodično izgaze. 
Ovim »prolazima« su prvi evropski istraživači pro- 
drli u prašumu. 


Kljove afričkih slonova su vrlo velike. Kod krupnijih 
mužjaka, one mogu biti duge i dva i po metra a teške 
su oko sedamdeset kilograma. One su, dakle, dra- 
gocjeni izvor slonove kosti, koja se mnogo traži. 
Ljudi katkad ubijaju slonove samo zato da bi došli 

do njihovih ogromnih kljova. Nekada su slonovi 
živjeli u svim predjelima Afrike južno od Sahare. 
Sada ih ima samo u središnjem pojasu kontinenta. 
Da bi se slonovi zaštitili, stvoreni su rezervati. 


također vrlo osjetljivi na ubod insekata i jako ih 
bole opekotine od sunca. Zbog toga često silaze 
na obale rijeka i jezera. Kupaju se, uranjajući u 
vodu ili prskajući se njome tako da im je ugodnije. 
Cesto se opet uvaljaju u mulj da im na koži ostane 
zaštitni sloj koji ih brani od insekata i sunca. 


Zanimljiv prizor nam pruža slon koji se tušira, 
služeći se vješto surlom. Ta duga cijev ne služi samo 
životinji za disanje, već je ona i vrlo osjetljiv organ za 
hvatanje, kojim slon može pokupiti i najmanje 
predmete. Slon surlom prinosi hranu ustima, njome 
uštrcava vodu koju pije ili vodu kojom se umiva, 
posipa se prašinom, tjera kukce, češe se. Kad je 
pripitomljen, slon uspjeva čak surlom uvući ključ 
u ključaonicu ili odriješiti čvorove. Moglo bi se 
čak reći da je jedan dio slonovske inteligencije 
prešao u vrh vrlo osjetljivog organa koji je zaista 
oružje kojim životinja može sve učiniti. 


POSPANI STANOVNICI RIJEKA 


Nekad je vodeni ili nilski konj živio širom Afrike, 
u istoj onoj sredini koju su pohodili slonovi, svuda 
gdje je bilo potoka i jezera u koja se moglo uroniti 
i tako se zaštititi od žege. Danas, naprotiv, te živo- 
tinje susrećemo samo pokraj velikih afričkih rijeka 
ito u malim krdima. 


Vodeni konji skoro cijeli dan provode u vodi, 
iz koje im samo izviruju oči i nozdrve, vrlo istak- 
nute; tako životinja može disati i gledati okolo 
iako je potpuno uronila u vodu. Na taj način joj 
priroda pomaže da se sakrije pred neprijateljima. 

Vodeni konj je snažne građe ; tijelo mu je oblo- 
ženo debelom i golom kožom. Kad otvori ogromna 
usta, puna dugih zuba, možemo ga se i uplašiti, 
ali kad ga dobro upoznamo, vidjet ćemo da je 
sasvim bezopasan. 


Isključivo se hrani biljnom hranom, travom i 
barskim raslinjem ; brsti naročito noću, kad izađe 
iz vode. 


Katkad se dogodi da se za sitnicu naljuti, pa 
pognute glave nasrće čak i na čovjeka. Samo u tim 
trenucima može biti opasan. 


Inače, nije preporučljivo udariti ga čamcem u 
leđa, jer tada zaista ima razloga da se naljuti. 


Veliki afrički vodeni konji mogu biti dugi i preko 
četiri metra a teški preko dvije tone. U zapadnoj 
Africi, naprotiv, žive mali vodeni konji, četiri puta 
lakši od velikih. Meso tih životinja je ukusno a od 
zuba se dobiva dobra bjelokost. Zato ih urođenici, 
kada god mogu, love, pokušavajući izigrati zakone 
koji štite i ove životinje, ne bi li se stalo na put 
njihovom istrebljenju. 


ROGOVI NA NOSU 


Nosorog je životinja vrlo teške naravi! Mirno i 
pospano pase na čistini, prividno ravnodušan pre- 
ma svemu što ga okružuje, pa odjednom, zbog nečeg 
naljućen, krene na juriš, uperivši onaj svoj strašni 
rog na njušci pravo na neprijatelja. 


Nije važno da li je žrtva na koju se životinja oko- 
mila čovjek, kamion ili neka druga životinja. S pod- 
jednakim ogorčenjem nosorog nasrće i žestoko 
udara. No događa se da on sam izvuče deblji kraj 
u borbi ako njegov neprijatelj uspije na vrijeme 
izmaknuti. 

Vrlo debela i gruba koža ipak ga uvijek čuva od 
najgoreg ; zato lovac može teško izvući glavu pred 
srdžbom razdraženog nosoroga, ako se ne uspije 
skloniti ili puškom raniti u ranjive dijelove tijela. 

Neki nosorozi imaju samo jedan rog, a neki dva. 


Na ovoj strani: vodeni konji (nilski konji). Iako su 
strahovito veliki, ovi krupni sisavci su praktično 
bezopasni. Poznajemo dvije žive vrste vodenih konja: 
obični vodeni konj koji je dug četiri i više metara i 
mali vodeni konj. 


Vrste koje žive u Africi razlikuju se od azijskih 
nosoroga baš po tome što imaju dva roga na gubici, 
dok indijski nosorozi imaju samo jedan. Pa ipak, 
i u Aziji živi dvorogi nosorog: to je nosorog sa 
Sumatre. 


Ove životinje se odlikuju snažnim tijelom, dugač- 
kim i do četiri metra, kao i debelom kožom, koja 
podsjeća na oklop. 


Nosorog ima kratke i zdepaste noge; to mu ne 
smeta da brzo trči, naročito kad želi napasti ne- 
zvanog gosta koji ga je uznemirio. 


Afrički nosorog je naročito rasprostranjen u pre- 
djelu velikih jezera na istoku, jer jako voli kraj 
koji obiluje vodom. On je uglavnom noćna živo- 
tinja. Iz sjene žbunja izlazi samo kad hoće pasti, 
a više voli zeleno pa čak i bodljikavo žbunje nego 
travu. Kad zapeče sunce, voli se zagnjuriti u blat- 
njavu vodu iz koje izlazi sa slojem ilovače na leđima. 
Taj sloj ilovače se osuši i tako stvori zaštitnu koru 
protiv uboda kukaca. 


Iako mu je koža debela, nosorog se, kao i slonovi, 
boji uboda izvjesnih parazita koji prenose klice 
opasnih bolesti. 


Ova životinja izgleda tupa, ali ona ima izvan- 
redno razvijeno čulo sluha i mirisa, kojima se 
služi da nadoknadi zaista nedovoljno razvijeno čulo 
vida. Kad napada neprijatelja, više se ravna prema 
njuhu nego prema vidu. 


Nosorog je vrlo opasan, jer napada i kad nije 
izazvan. Njegov rog, kad je najduži, može iznositi 
preko šezdeset centimetara. 


Dvorogi nosorozi. Te životinje žive isključivo pokraj 
vode, bez koje ne mogu opstati. Duge su do četiri 
metra, tijelo im je snažno a koža gola, vrlo debela. 
Smrtonosni rogovi nosoroga su vrlo tvrde izrasline 
kožnog porijekla. Ta životinja je vrlo razdražljiva i 
može biti opasna ne samo za druge životinje već i za 
čovjeka. 


KONJ-TIGAR STARIH RIMLJANA 


Evo, konačno, i zebre, drugog vrlo poznatog 
stanovnika afričkih ravnica, gdje se nekada često 
viđala kako trči u krdima i vrlo brzo bježi pred 
opasnošću. Na Rimljane je ta čudna životinja 
prugaste kože ostavila snažan utisak i često su je 

Zebra je jedna od najtipičnijih životinja u savani, 
Susrećemo je u velikim krdima, zajedno sa drugim 
sisavcima, na ogromnim, zelenim prostranstvima 
savane. Zebra ima jednu čudnu, nedovoljno poznatu 
osobinu: mnogo voli živjeti u zajednici s antilopama, 
žirafama pa čak i s nojevima, ali u krdu ne podnosi 
zebre koje nisu njenoga roda. U najtoplije doba dana, 


izlagali u cirkusima. Zvali su je »hipotigres«, to 
jest konj-tigar, upravo zbog pruga na koži. 


Svima nam je poznata šara te prugaste zebrine 
kože, jer kad se crtaju pruge na pješačkim prijela- 
zima, za njih nije nađen bolji izraz nego »zebra«. 


Bijele i crne pruge su, dakle, jedna zebrina oso- 
bina koja najviše upada u oči. Uostalom, da im 
šara kože nije tako neobična, ove životinje se ne bi 


zebre se odmaraju u sjeni rijetkog drveća u savani, 
ali su uvijek na oprezu i njihova vrlo izoštrena čula 


mogu osjetiti i najmanju opasnost. Zebre su nepo- 
vjerljive životinje. Pa ipak, ne bi se moglo reći da su 


plašljive, kad ih netko napadne, a nu mogu pobjeći, 
one se ogorčeno brane. 


mnogo razlikovale od konja, na koje ne podsjećaju 
samo oblikom tijela već i načinom ishrane. 


Zebre obično lutaju savanama u velikim krdima 
i pasu travu u društvu gazela, žirafa i drugih živo- 
tinja. One su omiljeni plijen lavova, koji se služe 
vještom taktikom opkoljavanja, kad ih se žele 
dočepati. Zebre su zato uvijek na oprezu, spremne 
da, u slučaju opasnosti, nagnu u ludi bijeg. 


Plašljive su i nervozne ; ako je moguće, ne napa- 


daju otvoreno svoje neprijatelje, ali kad su na to 
prinuđene, brane se ritanjem i bijesno grizu. Ra- 
zumije se da iz tih okršaja kao pobjednici uvijek 
izlaze lav ili pantera. 


lako ih divlje zvijeri tako progone, zebra još 
uvijek ima u Africi, dok ne naiđe čovjek i konačno 
ih poubija vatrenim oružjem. Neke vrste, kao što 
je kvaga iz južne Afrike, sada su sasvim istrijebljene, 
a druge žive jedino po nacionalnim parkovima. 

U POLUSJENI 
ŠUME 


zdaleka dopire pjesma ptica, prigušeno štektanje, pucketanje 
grančica, tiho mumlanje; tajanstveni šumovi iznenada utihnu, pa 
zavlada mukla tišina. Svjetlost prodire odozgo kroz manje pukotine 
koje se ovdje-ondje otvaraju na ogromnom zelenom svodu, te se 
kroz lišće vidi i neki komadić neba. 


Sparina, zagušljiva zbog vlage i truleži koja isparava s drveća u 
šumi, zrak zasićen mirisom esencije, smole, peluda, vlage ne daju 
nam da dišemo. Laka polusjena kao da je palo veče, u kojoj se odma- 
raju oči, ali od koje zaboli glava, tajanstveno nam prodire u tijelo 
pa počinjemo posrtati; ona utiče na našu ravnotežu, pa postajemo 
nesigurni i nepokretni. 


To je ekvatorska šuma, najgušća i najbujnija od svih biljnih za- 
jednica. U njoj nije samo vrlo toplo već i vrlo vlažno zbog silnih 
padavina. 


Ta šuma, gusta i neprohodna, zove se još i šuma na nekoliko kato- 
va, jer je raslinje u njoj svrstano u skupine koje se jedna iznad druge 
prostiru na raznim nivoima. Kad takvu šumu nadlijećemo avionom, 
vidimo samo dva prva kata s krošnjama najvišeg drveća. To podsjeća 
na beskrajno zeleno more iz kojeg djelimično izranja samo džinovsko 
drveće, katkad visoko i do 40 metara. 


Što je ispod toga, ne može se vidjeti. U sjeni najvišeg drveća buja pa- 
prat, a još niže raste žbunje, trava, puzavice poznate pod imenom 
lijane. 


Svakako ste već vidjeli u nekom filmu koliko su guste šume u 
kojima nemaju pristup ni čovjek ni neka krupna životinja, dok u 
njima sve vrvi od zmija, životinja koje žive na drveću i insekata. 


No šuma u toplim predjelima nije uvijek tako gusta. Kako se 
postepeno udaljujemo od ekvatora, splet raslinja postaje sve rijeđi, 
prostor slobodniji, sve češće se javljaju čistine, žbunovite oblasti u 
kojima živi mnoštvo životinja, čije bi vrste trebalo bolje upoznati, 


jer je njihov način života vrlo zanimljiv. 


BUČNI ŠUMSKI AKROBATI 


Guste šume u tropskoj Aziji često odjekuju od 
promuklog i snažnog krika gibona, malog, simpa- 
tičnog majmuna. 

Giboni se razlikuju od ostalih majmuna jer imaju 
neke posebne osobine. Jedna od tih osobina odmah 
upada u oči: vrlo dugačke ruke (tj. prednje noge). 


Kad gibon stoji uspravno, može dodirnuti tlo 
vrhovima prstiju prednjih nogu, koje su skoro dva 
puta duže od zadnjih nogu. 


Tijelo ovog majmuna je vitko i gipko, a ispod 
duge, smeđe dlake krije se snažna muskulatura. 
Zbog toga gibon može skakati vrlo visoko i pona- 
šati se kao pravi akrobat. Glava mu je sitna i 
okrugla a lice okruženo vijencem duge, bijele dlake. 


Gibon je bezrepa životinja. Živi isključivo na 
drveću i neobično spretno skače s grane na granu. 
Dogodi se da preskoči i udaljenost između dvije 
grane koja iznosi katkad i po nekoliko metara; 
može dugo visiti na grani, držeći se za nju samo jed- 
nom rukom, njišući se i ljupko se okrećući. Taj 
majmun se mišićavim rukama prebacuje s jedne na 
drugu granu, dok nogama hvata razne predmete. 


Gibon se prvenstveno hrani voćem ali voli i jaja 
i insekte. U šumi živi u družinama. 


Gibon se, osim orangutana, smatra najistaknu- 
tijim azijskim predstavnikom čovjekolikih maj- 
muna koji su po anatomskim osobinama najbliži 
čovjeku. 


Gore slijeva nadesno: dva majmuna iz roda cebus 
(širokonosi majmuni), južnoamerički majmun dera- 
vac i lagothrix (runasti majmun) gledaju iguanu. 
Dolje lijevo: dvije slike jednog cebusa. 


U Africi je najpoznatiji čovjekoliki majmun 
gorila, koji je ujedno najveći i najsnažniji među 
poznatim vrstama. 

Iako je gorila neobično jaka životinja, vrlo je 
miroljubiv i uopće nije opasan za čovjeka, ukoliko 
ga ovaj ne izaziva. 


No za životinje je gorila strah i trepet, jer su 
svijesne da bi one u okršaju izvukle deblji kraj. 


Kad gorila stoji uspravno, visok je dva metra. 
Tijelo mu je snažno a noge i ruke vrlo mišićave. 
Njuška mu je istaknuta a ima guste obrve i široke 
nozdrve. Postoje dvije vrste gorila: jedna živi u 
ravnici i ima tamnosivu dlaku, a druga živi u pla- 
ninama, na primjer u Kongu na tri tisuće metara 
nadmorske visine, i ima sasvim crnu dlaku. 


Začudit ćete se kad vam kažemo da vrlo malo 
znamo o načinu života tih velikih majmuna, možda 


Svi ovi majmuni žive u južnoameričkim prašumama, 
penju se po drveću i pripadaju grupi platirina, s karak- 
terističnim Širokim nosem i uvijek dugačkim repom 
koji često služi i za hvatanje. Najpoznatiji majmun 
iz te grupe je kapucin, nekadašnji nerazdvojni drug 
uličnih svirača. Ti majmuni nisu veći od mačke, a 
vrat im je dlakav. Vrlo je rasprostranjen u brazilskim 
Šumama majmun-pauk, s dugim i tankim rukama i 
nogama i repom kojim se može hvatati za granje. 
Hitro se prebacuje s grane na granu, a da nikad ne 
dodirne tlo. 


Ill 


zato što se sklanjaju od čovjeka a možda i zato što 
su prvi put otkriveni tek u prošlom stoljeću. 


Gorile obično žive u manjim družinama, mladi i 
stari zajedno, i grade primitivne domove koji 
podsjećaju na platforme od granja i pruća, postav- 
ljene na drveću, na nekoliko metara udaljenosti od 
zemlje. No unatoč toga, gorile ne žive na drveću 
već danju najčešće lutaju po zemlji, u potrazi 
za hranom. 


Hrane se lišćem, korijenjem i voćem, kojeg u 
šumi nalaze u izobilju. Hodaju poluuspravljeni i 
povremeno se oslanjaju na prednje noge. Vrlo 
dobro se mogu prilagoditi životu u kavezu, ali 
zatvor im dosadi; zato ih vrlo rijetko viđamo u 
našim zoološkim vrtovima, dok u kavezima i na 
ograđenom prostoru nalazimo druge vrste maj- 
muna, koje potječu iz afričkih i azijskih šuma ili 
iz šuma Novog svijeta. 


Kad posjetite neki zoološki vrt, odmah ćete po 
nozdrvama razlikovati američke od drugih maj- 
muna. Afričkim i azijskim majmunima su nozdrve 
savijene prema dolje, dok su majmunima iz Novog 
svijeta otvorene sa strane. Prvi se zovu »katarine« 
(catharrinos), od grčke riječi koja znači »nos sa- 
vijen prema dolje«, drugi »platirine« (plathyrrinos), 
što znači »spljošteni nosevi«. 


Gotovo svi američki majmuni žive u gustim 
amazonskim šumama i to stalno na drveću a vole 
praviti opasne akrobacije, držeći se za grane dugim 
repovima koji im služe za hvatanje. 


Najpoznatiji su majmuni kapucini, koji su nekad 
bili nerazdvojni drugovi skitnica i uličnih svirača. 
Lako se pripitomljavaju i dobro se snalaze u kavezu, 
zato se često s njima susrećemo u zoološkim vrto- 
vima, a prodaju se živi u specijalnim prodavaoni- 
cama. Nešto su veći od mačke. Imaju dug rep, 
potpuno dlakav, ne tako gibak da bi se njime mogli 
hvatati za grane, i sivkasto-smeđu dlaku. Prven- 
stveno se hrane voćem, ali vole i jaja, koja kradu 
iz gnijezda. 


Drugi karakteristični američki majmuni su de- 
ravci, od čijeg promuklog deranja odzvanja šuma: 
majmuni pauci s dugim, tankim nogama, koje su 
vrlo gipke; uistiti — iz roda kalitriks, s bijelim 
čupercima na ušima i konačno runasti majmuni, 
koji se dugim repom, pogodnim za hvatanje, služe 

Gore: glava anakonde. Dolje: majmuni-vjeverice iz 
Južne Amerike. Na strani desno: nekoliko tukana 
na drveću. Te ptice, koje žive u džunglama američkog 
kontinenta, imaju ogroman kljun, katkad duži i od 
cijelog tijela, ali uvijek žive boje. Hrane se voćem i 
gnijezde se u šupljinama debla. Oba roditelja naizme- 
nično leže na jajima. Ne lete naročito dobro, ali se 
vješto penju po deblima. 


kao mekim jastukom, jer ga savijaju i na njega 
sjedaju. 


SVAKODNEVNA ZASJEDA 


Majmuni su skoro uvijek veseli i brbljavi, ali u 
nekim trenucima u šumi zavlada tišina i životinje 
na drveću se slede, paraliziraju se, potpuno se 
ukoče od straha. To se dogodi kad god neki ne- 
oprezni majmun upadne u zamku boe ili pitona i 
dospije u snažni obruč njihovog tijela koji se nemi- 
losrdno steže oko njega. Nakon strahovitog urlika 
prestravljene žrtve, zavlada nespokojna tišina. 


Svaka životinja se uplašeno osvrće oko sebe, 
svijesna koliku opasnost za sve šumske stanovnike 
predstavlja veliki gmizavac. 


Boe i pitoni, koji se mogu s pravom nazvati 
džinovima zmijskog svijeta, krvni su neprijatelji 
majmuna ; podmuklo puzeći po debelim granama, 
iznenade ih u njihovim skrovištima na granju kad 
se najmanje nadaju. 


Ti gmizavci nisu otrovni a ipak su opasni, jer 
su vrlo snažni i džinovskih razmjera. Piton je pro- 
sječno dug 6 metara, ali neki primjerci dostižu i 
dužinu od 8 i po metara. 


Ove zmije mogu u svom smrtonosnom zagrljaju, 
osim majmuna, smrviti i gazele i ostale krupne 
životinje, jer se često hitro uspužu na drvo i sasvim 
nečujno bace na žrtve koje, nesvjesne opasnosti, 
stoje ispod drveta. 


Boe i pitoni su bliski srodnici, ali ipak ne žive u 
istom kraju. Boe su karakteristične životinje Južne 
Amerike i Madagaskara, dok pitone nalazimo u 
ostalim predjelima. 


U amazonskim šumama živi najveća boa na 
svijetu, takozvana anakonda. Ona je svakako svo- 
jom veličinom zaprepastila prve istraživače koji 
su je vidjeli u potocima, u brazilskim šumama. 


Anakonda može biti duga i do sedam metara, 
a debela je kao čovječja butina. Ona je vrlo jaka 
pa može zagušiti i krupne životinje, dok čovjeka 
rijetko napada. Kao i sve ostale boe, ova zmija 
ubija žrtve na taj način što se obavije oko njih i 
steže ih svojim snažnim mišićima. 


Zubima koji su usađeni na sasvim naročit način, 
tj. koji su savijeni prema unutrašnjosti čeljusti i 
ždrijela, žrtvu koju jednom obavije, zmija stalno 
pridržava i ne ispušta. Prije nego je cijelu proguta, 
anakonda joj smrvi kosti, da joj lakše prođe kroz 
usta. Kad se najede, zmija preživa nekoliko sati, 
a nakon varenja, povrati smotuljak kože ili perja, 
jedine dijelove koje nije mogla probaviti. 

Desno: dva ljenjivca se ljuljaju u čestaru nekropiusa. 
Ljenjivci su životinje iz roda sisavaca krezubica, koji 
žive u šumama Južne Amerike. Dlaka im je duga i 
svilenkasta, nevjerovatno prljava; na njoj rastu neke 
jednoćelijske alge, tako da životinja podsjeća na 
zeleni busen i lako se može zamjeniti sa raslinjem na 
kojem ljenjivci žive gotovo nepokretni. Po granju se 
veru vrlo sporo, u potrazi za mladim lišćem kojim 
se hrane. 


Lijevo: koala. Gore i na strani desno: Tricosuro 
volpino, četkastorepi falanger. Vidimo dva živa i 
blistava oka. 


OSTALI STANOVNICI DRVEĆA 


Žrtve velikih zmija, koje svoj plijen dave, mogu 
biti i druge životinje koje kao i majmuni žive na 
drveću. Među tim životinjama možemo spomenuti 
koalu, oposuma i ljenjivca. 


Koale su ljupke životinjice, slične medvjedićima, 
tipični predstavnici australske faune. 


Nisu velike: odrasle koale teže jedva osam kilo- 
grama. Ženka, kao i ženka kengura, na trbuhu ima 
torbu. Kad se mladi okote, nisu veći od štakora. 
Majka ih odmah unese u veliku kožnu kesu na 
trbuhu i šest mjeseci ih hrani mlijekom, noseći ih 
u šetnju uvijek zatvorene u toplom majčinom krilu 
kao u nekom skloništu. Kad za to dođe vrijeme, 
mladunčad izlazi iz torbe, penje se majci na leđa 
i tu ostaje dok ne odraste. 


Mlade koale je najljepše slikati u tom položaju, 
kada se, dok im živahne, istaknute očice blistaju, 
drže čvrsto kandžama za majčinu kožu, dok se ona, 
vješto poput akrobata, penje po visokom drveću. 


Uobičajeno prebivalište koala su australski euka- 
liptusi, jer je ta životinja veliki izbirač i hrani se 
isključivo mirisnim lišćem sa samo četiri vrste 
eukaliptusa između 400 vrsta ove biljke, koje 
uspijevaju na australskom tlu. Zato koale i ne 
nalazimo u našim zoološkim vrtovima : ako u njima 
nema svježeg lišća »koalinog eukaliptusa«, mali 
torbar propada i napokon ugine. 


Zanimljivo je da u mekom krznu koale nikada 
nema dosadnih insekata, parazita koji napadaju 
ostale životinje. Ti insekti ne napadaju koale 
upravo zato što se taj torbar hrani na tako izuzetan 
način. Smola eukaliptusa natapa i krzno koale i 
tako životinju štiti od parazita. 


Oposum je torbar koji živi u Srednjoj Americi. 
Po veličini podsjeća na mačku ; krzno mu je vrlo 
cijenjeno, ima žive i žućkaste pruge. Ima dug, 
sjajan rep kojim se može uhvatiti za granu i na njoj 
visjeti ne dotičući se nogama. Oposum se tako njiše 
okrenut naglavačke, vrlo vješto hvatajući plijen. 


Kao ženke koale, i ženke oposuma nose mladunce 
na leđima, čim ovi iziđu iz torbe. 

Kad se oposum ne drži repom za granu, uspravi 
ga i na njegov rep se svojim repićima hvataju 
mladunci. 


Oposum se uglavnom hrani insektima, ali ako 
se nađe pokraj kakvog kokošinjca, u njemu napravi 
još strašniji pokolj nego lisica. Vrlo je lukav: 
ako ga otkrijemo, pravi se da je mrtav, pusti da ga 
uhvatimo u ruku, prevrne oči, leži tobože bez 

svijesti, ali čim ga bacimo, skoči na noge i pobjegne 
u šumu glavom bez obzira. 


Sasvim drugačije se ponaša ljenjivac. To je tako 
lijena i tako spora životinja da zaista zaslužuje ime 
koje je dobila. Nema opasnosti, pa čak ni ozbiljne 
opasnosti koja bi je trgla iz tromosti. 


Živi na drveću u šumama ekvatorijalne Amerike ; 
satima visi o grani držeći se za nju snažnim nok- 
tima. Svilenasta dlaka, neodređene boje, često je 
pokrivena mahovinom ili biljnim otpacima, tako 
da se životinja vrlo brzo može sakriti među zele- 
nilom, jer podsjeća na busen lišajeva ili pregršt 
sijena, koja visi s grana. 


Ljenjivac se vrlo sporo kreće. Potrebno mu je 
nekoliko sati da pređe preko grane duge nekoliko 
metara u potrazi za mladim lišćem, koje je njegova 
omiljena hrana. Spava gotovo 20 sati na dan, a 
ostalo vrijeme provede u traženju hrane i hodanju. 


Vrlo rijetko silazi na zemlju i to samo kada želi 
prijeći na drugo stablo. Jedini značajniji pokret, 
koji je za nas još uvijek tajanstven, ljenjivac podu- 
zima prilikom seobe jednom godišnje, i to s jedne 
na drugu obalu rijeke koju svi članovi roda zajedno 
preplivaju. 


Ove životinje vrlo dobro plivaju, ali da shvatimo 
koliko su spore, dovoljno je spomenuti da im je 
u vodi potreban čitav sat da bi preplivale pet 
stotina metara. 


NE BOJI SE NI JAGUARA 


Ta sporost bi često mogla ljenjivca stajati glave 
da ga priroda nije obdarila takvom obrambenom 
moći da je gotovo nepovrijedljiv. Ono malo poda- 
taka o toj životinji, kojima raspolažemo, daju nam 
o njoj vrlo proturiječnu sliku. Katkad nam se može 
učiniti da je ljenjivac, kao neki čudan, egzotičan 
plod, ponikao na drvetu, jer s njega ne pada čak 
ni kad je mrtav. 


Držeći se čvrsto jakim noktima za granu, on se 
opire svakome tko ga pokuša od nje odvojiti. 


Granu možemo tresti, životinjicu snažno vući, ništa 
ne pomaže. Ljenjivac se neće od nje odvojiti, jedino 
postoji opasnost da će se vrlo razljućena životinja 
braniti jakim grebanjem. 


Čak je i jaguar, jedna od najopasnijih životinja 
američkih šuma, prema ljenjivcu nemoćan. Lje- 
njivac se napadu jaguara suprotstavlja nevjero- 
vatnom nepokretnošću, uzdajući se u svoje gusto, 


Lijevo: jaguar u lovu. Dolje: jaguarova mladunčad. 
Ove zvijeri obično izbjegavaju čistine i više vole 
živjeti u gustoj šumi kroz koju protiču potoci. Osim 
kad podižu mladunčad, jaguari nemaju jazbinu u 
kojoj stalno borave već neprestano sele s jednog 
mjesta na drugo i prevaljuju nevjerovatno dug put u 
potrazi za plijenom. Njihov plijen su obično veliki 
sisavci koje jaguar čeka u zasjedi, sakriven na 
drvetu, pokraj pojila. Kad je žrtva krupna životinja, 
jaguar je najprije zakolje, zarivši joj zube u vrat, a 
onda joj slomi kičmu. Ova mačka jako voli i ribu, 
koju vješto lovi. 


svilenasto runo i u svoju izuzetnu vitalnost; njemu 
se, na primjer, za kratko vrijeme zaliječe i najteže 
rane. 


Uostalom, jaguar, vjerovatno poučen iskustvom, 
ine pokušava ga često napadati i radije traži pogod- 
niji plijen. 


Jaguar je najpoznatija američka mačka. Njegovo 

šareno krzno umnogome podsjeća na krzno pan- 
tere, ali jaguar je veći od nje. Živi pokraj šuma i u 
močvarnim predjelima tropske Amerike i noću 
vreba plijen. 


Vješt penjač i dobar plivač, jaguar može pri- 
baviti hranu kako loveći ribe u rijekama, tako i 
hvatajući majmune i ptice na granama. No njegov 
omiljeni plijen su veliki preživači i konji, za koje 
predstavlja veliku opasnost kad se nalaze na osam- 
ljenim majurima ili u uzgajalištima, na otvorenom 
prostoru. Jaguar može također napasti i rasko- 
madati čovjeka, kao i tigar. Vrlo je krvoločan i 
teško se pripitomljava čak i ako ga uhvatimo 
mladog 


Kad napada druge životinje, izražava takvu sna- 
gu i svirepost kakvu ne viđamo kod drugih afričkih 
i azijskih mačaka. Zato ga nemilosrdno love svim 
vrstama oružja. 


Urođenici povedu obično hajku na jaguara sa 
psima, prisilivši ga da se popne na drvo. Kad ga 
opkole, gađaju ga otrovnim strijelama. 

ŽIVOTINJE KOJE SE HRANE ZMIJAMA 
I ČUDOVIŠTA S OKLOPOM 


U gustim brazilskim šumama žive mnoge živo- 
tinje neobičnog izgleda i neobičnog ponašanja. 
Među tim životinjama najpoznatiji su pekari, mra- 
vojedi i oklopnici. 


Pekari su rasprostranjeni u svim šumama Novog 
svijeta, od Sjedinjenih Američkih Država sve do 
Argentine. To je sisavac koji u Americi zamjenjuje 
našeg vepra. To jest, pekari je divlja svinja, duge, 
guste dlake, tamnosive boje. 


Vrst koja živi u Sjedinjenim Američkim Drža- 
vama poznata je pod imenom »pekari s okovrat- 
nikom«, zato što oko vrata ima žućkasto-bijelu 
prugu. Naprotiv, u šumama na jugu, a naročito 
u Brazilu, nalazimo »bijeloustog pekarija«, sa ši- 
rokom, bijelom prugom koja se proteže od brade 
do očiju. 


Lijevo: pekari. Desno: glava mravojeda. Jasno se 
vidi dug jezik na koji se lijepe mravi. Dolje: paka. 
Paka je stanovnik južnoameričkih šuma. Tu životinju 
su istraživači u prošlom stoljeću vrlo dobro poznavali, 
ali što je čudno, do prije nekoliko decenija, nauku 
nije zanimala, tako da je proizvoljno nazvana »naj- 
veći štakor na svijetu« i »američki kunić«. U stvari, 
paka pripada posebnoj familiji glodavaca sa jasno 
izraženim osobinama. Velika paka je noćna životinja 
i hitro se kreće u potrazi za omiljenom biljnom hra- 
nom, a to su sjemenke biljki uljarica, plodovi manga 
i šećerna trska. Jakim noktima paka kopa duboke 
jazbine u kojima provodi dan. 


Pekari je obično manji od evropskih veprova, od 
kojih se razlikuje i po tome što ima samo tri prsta 
na prednjim nogama. Rep mu je vrlo kratak a na 
leđima, i to baš na samoj sredini, ima žlijezdu iz 


koje se širi jak miris mošusa. Mužjak ima istaknute 
očnjake, povijene prema dolje. 

Pekari su vrlo druželjubive životinje i zato žive 
u krdima. Krda su im katkad vrlo velika, pa lutaju 


Nekoliko slika američkih medvjeda. Najpoznatiji 
medvjed iz Novog svijeta je grizli, koji je krupniji i 
zdepastiji od našeg surog medvjeda. Živi u čestarima 
i u šumama i neumorno pješači, ali nikad se ne 
udaljava od vode, u koju se često bućne. Obično se 


šumom u potrazi za hranom. Kao i naši divlji 
veprovi, i oni jedu sve, a imuni su prema zmijskom 
ugrizu; zato se između obroka, koji se sastoji od 
korijenja, bobica i žirova, katkad oslade i kakvom 
zvečarkom. 


Pekari nemaju veliki okot, ali ipak nanose štete 
kulturama kad žive pokraj obrađenih njiva. Mogu 
se uzgajati kao poludomaće životinje, jer im je 
meso vrlo ukusno. 


I oklopnik je rasprostranjen po cijeloj Americi. 
Ova životinja ima oko tijela oklop od širokih 
rožastih pločica poredanih u pojaseve tako da se 
može sklupčati. Broj tih pojaseva je različit kod 
raznih vrsta tih životinja. 

hrani biljem i voćem, ali katkad voli jesti i meso. 
U tom slučaju je zaista vrlo opasan, jer samo jednim 
udarcem šape može ubiti i bizona. Danas su već i za 
ovu veliku životinju uređeni naročiti rezervati da je 
zaštite od lovaca. 


Najpoznatiji oklopnik koji živi u Sjevernoj Ame- 
rici ima devet pojasa i zove se devetopojasni ar- 
madilo. 


I glava te životinje je zaštićena malom, rožnatom 
čelenkom, dok joj je rep, kao mač starih vitezova, 
uvučen u korice tako da se može slobodno kre- 
tati. 


Postoji jedna vrst oklopnika koja živi na južno- 
američkim panpasima, za koju bismo mogli reći 
da nema repa, toliko je on kratak i gotovo nepri- 
mjetan. To su klamidofori, mali oklopnici dugi 
samo petnaestak centimetara, s ružičastim ploči- 
cama koje im pokrivaju samo jedan dio tijela. 


Vjerovatno ćete pomisliti da oklopnik ima mnogo 
neprijatelja, čim je zaštićen tako strašnim oklopom. 
Naprotiv, ta se životinja nema koga plašiti, osim 
kojota i pasa od kojih bježi ili se pred njima sklupča. 


Okiopnik se prvenstveno hrani mravima i osta- 
lim insektima, ali katkad, ako ne nađe mravinjake 
koje bi opustošio, zadovoljava se i biljnom hranom. 

U bliskom je rodu s mravojedom, koji se uglav- 
nom hrani na isti način. Danju, ta čudna dlakava 
životinja, spava sklupčana, glave i tijela pokrivenih 
dugim, dlakavim repom. Noću izlazi u potragu 
za hranom, koju isključivo predstavljaju mravi i 
termiti. 

Mravojed ima nezgrapnu glavu, obraslu dugim, 
zamršenim dlakama, kroz koju se mravi ne mogu 
probiti do kože. Zato se i ne plaši ugriza razdra- 
ženih insekata, kad noktima prekapa po mra- 
vinjaku. 

Mravojed pruži vrlo dugačak jezik valjkastog 
oblika među mrave koji vrve na sve strane i izlaze 
iz otkrivenog mravinjaka. Insekti misle da je taj 


jezik crv, navale na njega, ali se za njega zalijepe, 
jer mravojed ima vrlo ljepljivu pljuvačku. Tada ih 
mravojed unese u usta i nakon toga opet položi 
jezik u mravinjak. 

Možete zamisliti koliko je mrava potrebno da bi 
se zasitila takva životinja, koja je, kad pripada 
najvećoj vrsti, duga, s repom, i do dva metra. 
Ima i malih mravojeda, koji su dugi svega 30 cen- 
timetara i imaju rep kojim se mogu hvatati za 
granje, pa zato i provode vijek obješeni o grane 
drveća. 


NEGATIVNE LIČNOSTI IZ MNOGIH BASNI 


U sjevernoameričkim šumama živi još mnogo 
vrsta medvjeda. Najpoznatiji je grizli, nekada strah 
i trepet zbog svojih nedjela a sada, kad se čuva u 
nacionalnim parkovima — značajna atrakcija za 
turiste po vrlo zanimljivom ponašanju prema čo- 
vjeku i pronalascima moderne civilizacije. Druga 


121 


karakteristična američka životinja je crni medvjed, 
manji od grizlija, ali mnogo okretniji. 


Obje ove vrste životinja su u bliskom srodstvu 
s evropskim medvjedima, koji se sada rijetko 
nalaze na našem kontinentu. Primjerke evropskog 
mrkog medvjeda susrećemo u Skandinaviji, Lapo- 
niji, sjevernim predjelima Rusije i u nekim obla- 
stima na Pirinejima. 


U Italiji, u Nacionalnom parku u Abrucima, još 
živi u slobodi poneki suri medvjed, posljednji 
predstavnik jedne vrste koja je svojevremeno bila 
rasprostranjena po talijanskim šumama. U Jugo- 
slaviji živi po svim većim planinama, naročito u 
Bosni, Crnoj Gori i Makedoniji. 


Taj medvjed je krupna životinja. Kad se uspravi, 
može dostići i visinu do dva i po metra. Može biti 
težak i 400 kg, ali, iako je tako krupan, vrlo je 
hitar. Kadar je penjati se po drveću i kretati se po 
debelim granama i skočiti i po pet metara u dalj. 
Vrlo je snažan. Udarcem šape može probiti utrobu 
kravi ili ubiti svaku životinju srednje veličine. 


U legendama i narodnim pripovjetkama, medvje- 
di su opisani kao opasne životinje. U stvari, 
medvjed se razljuti i postaje opasan samo kad je 
izazvan ili kad je gladan. Hrani se mesom tek 
kad je već u zrelim godinama i kad baš ništa drugo 
ne nađe. Inače, jede sve korijenje, lišće, pečurke 
a može utoliti glad i pužićima. 


Gore: kojot. Dolje: arktički crni i sivi vuk. Desno: 
sivi vuk. Pošto ih čovjek progoni oduvijek, oblasti u 
kojima ove životinje žive sve više se sužavaju i danas 
su svedene na rijetko nastanjene predjele. U tim 
krajevima vuk je i danas opasan za čovjeka koji 
putuje sam, iako odluči da ga napadne samo kad ne 
nađe neku životinju koju bi mogao pojesti. Vukovi 
žive u čoporima i odlaze u lov svrstani u indijanski 
red, jedan za drugim. 


Mnogo svirepiji od običnog medvjeda svakako 
je bio drevni pećinski medvjed, njegov neposredni 
praotac. Taj medvjed je bio mnogo krupniji od 
sadašnjeg, glava mu je bila veća, a imao je jake 
zube i kratke noge. U većini slučajeva, kad je 
čovjek htio zauzeti neku pećinu i u njoj se nastaniti, 
morao je najprije iz nje istjerati medvjeda, nadi- 
mivši pećinu buktinjom, koju bi postavio pred 
ulazom, a onda dočekao životinju oboružan pri- 
mitivnim kamenim oružjem. Kad pećinu jednom 
osvoji, čovjek ju je svake noći morao braniti od 
najezde divljih zvijeri, paleći vatru ispred ulaza. 


I u Italiji su nađeni kosturi pećinskog medvjeda. 
U Francuskoj, samo u jednoj pećini, nađeno je više 
od osam stotina kostura. Nekima su bile razbijene 


lubanje, što znači da je čovjek, u ogorčenoj borbi 
izvojevao pobjedu. 


Druga »negativna ličnost« iz bajke je vuk. Na 
prvi pogled vuk podsjeća na. velikog ovčarskog 
psa. No, ne smijemo dozvoliti da nas privid zavara. 
lako nije vrlo velika, vuk je vrlo opasna životinja 
koja, kad je gladna, ne preza ni da napadne 
čovjeka. 


U Italiji vuk nije sad više tako rasprostranjen 
i živi samo u gustim šumama planine Sile i u nekim 
drugim ograđenim prostorima, ali je neko vrijeme 
predstavljao pravu opasnost za stada. U to doba 
su se na njega organizirale hajke uz učešće svih 
stanovnika ugroženih oblasti. No, uvijek je bilo 


teško uhvatiti vuka, jer je oprezan i napada čovjeka 
samo kad ga nađe samog i golorukog. 


Danas se vukovi rijetko pojavljuju u nastanjenim 
oblastima. Samo kad napada dubok snijeg pa 
ostanu bez hrane, priđu selima, ali ipak vrlo rijetko 
napadaju čovjeka. 


Pa ipak, i danas se događa da vukovi, u predje- 
lima u kojima žive u mnogobrojnim čoporima, 
napadnu usamljene putnike. To su uglavnom šume 
i čestari na sjeveru Kanade, Skandinavije, Rusije 
i Sibira. 


Tu se često nalaze veliki čopori vukova koji su 
krenuli u potragu za plijenom, postrojeni jedan 


Na strani lijevo: arktički sivi vukovi. Na ovoj strani 
lijevo: sivi vučići. Desno: vučica s mladima. Nekada 
su vukovi živjeli u cijeloj Evropi, Aziji i Americi. 
Zatim ih je čovjek, nepoštedno ih loveći, potisnuo 
u sjeverne i arktičke predjele. Vukovi nisu životinje 
sa stalnim boravištem. Oni neprestano lutaju u po- 
trazi za plijenom, a najviše vole životinje koje sele: 
katkad zaista prevale velik put. 


iza drugog u indijanskom redu, kao da ne žele 
svuda okolo ostavljati tragove. Vukovi nisu naro- 
čito lukave životinje a ipak katkad drže prave 
ratne savjete, nakon kojih opkole plijen, presje- 
kavši mu put kojim bi se mogao povući. 


Kad su gladni, ne ustežu se da napadnu i krupne 
životinje, kao što su volovi i konji. Češće napadaju 
pse, jer ovi za njih predstavljaju pravu poslasticu. 
Čovjeka napadaju samo u krajnjoj nuždi, jer se 
plaše njegovog pogleda i pred njim instinktivno 
osjećaju nesigurnost. 


Sve do kraja prošlog stoljeća, vukovi su bili 
rasprostranjeni u svim evropskim zemljama i često 
su među životinjama vršili prave pokolje. 


Ima bezbroj vučjih rasa, pa ipak ih učenjaci 
dijele u dvije vrste: pravi i čisti vukovi i kojoti 
koji žive samo u preriji. Vukovi su najveći meso- 
žderi psećeg roda: neki mogu biti teški i do 80 
kilograma. Šape su im široke, pa mogu trčati i 
po smrznutom snijegu. Krzno im je sivo i riđe, a 
katkad bijelo ili crno. Zbog kosih očiju, izraz im 
je divlji. 

NA PLANINAMA 


Treba se naći na visokoj planini, iznad oblasti pašnjaka, pa osjetiti 
draž te ogromne samoće na granici između neba i zemlje. 


Šiljci, obelisci, ogromni blokovi stijenja naslagani u gomile izra- 
njaju iz pješčanih zaravni, golih i užarenih od sunca, ispranih plju- 
skovima, ustalasanih vihorima koji se dižu iz vijugavih tjesnaca. 
Bijeli, zračni oblaci kao zavjesa se raspredaju iznad planinskih 
vrhova, izdužuju se, izobličavaju, uobličavaju, da konačno nastave 
jezditi nebeskim svodom. 


Kad sunce baci okomite zrake na vrhove, ogromna masa bijele 
kamene prašine koja se truni sa blokova stijenja prosto bliješti i oči 
alpiniste se zamore kad na njoj zadrže pogled makar samo nekoliko 
trenutaka. No ta blistava bjelina nije uvijek jednolična. Štaviše, 
često je isprekidana zelenim mrljama u obliku trokuta koje se smjelo 
penju uz razjedene strmine kao da žele osvojiti vrhove. 


To je žbunje bora krivulja, te neobične biljke koja se zna prilagoditi 
uslovima života nemogućim za drugo raslinje, uvlačeći se među ka- 
menje, savijajući i uvijajući stablo dok konačno ne počne puziti po 
zemlji. 


Na drugim mjestima, smrtonosne urvine, strmi kameni klanci i go- 
letna prostranstva na granici iza koje se nalazi vječni snijeg, osvježeni 
su nježnozelenim mrljama koje se ističu na bjelini stijenja. To su 
šumarci zelene jove. 


Na još većoj visini, samo rijetki buseni trave i poneka biljčica 
otporna prema ledu, nadmeću se s mahovinom i lišajevima, penjući 
se preko granice vječnog snijega, uporno se hvatajući za hridine, 
prodirući u svaku i najmanju pukotinu. 


U toj sredini, na granici svake fizičke otpornosti, na visinama, 
žive neke životinje, na primjer divokoze, kozorozi, srndaći. Malo 
niže, susrećemo druge životinje, koje više vole sjenovitu zaštitu šuma. 
Za sve njih, život na planini je težak, naročito zimi, kada sve zaveje 
snijeg, sličan ledenom bijelom pokrovu. 


< 


Pa 


AKROBATI PLANINSKIH VRHOVA 


Stado kozoroga se polako penje prema vrhu 


planine. Planinski predio je skoro pust. Na ogrom- | 


nom kamenjaru ne raste nijedno drvo, nijedan 
žbun. Samo rijetki buseni trave zavlače se između 
stijenja koje se bjelasa na jutarnjem suncu, a 
kozorozi polako brste te kožnate biljke koje kasnije, 


u sjeni neke velike stijene, zamišljeno i lagano 
preživaju. 


Kreću se tiho i mirno. Svuda oko njih vlada miri 
tišina. No dovoljno je da im povjetarac donese do 
nozdrva neki čudan miris pa da se odmah uznemire. 
A ako taj miris otkrije negdje u blizini prisustvo 
čovjeka, gotovo kao da je dobio znak na kojeg je 
dugo čekao, kozorog skače nevjerovatno brzo pre- 

ma vrhu planine i napušta mjesto ispaše. Tada se 
kozorozi pokazuju u pravoj boji : oni su zaista samo 
veliki, nestašni jarci, čudesno hitre životinje koje 
skaču s jedne na drugu hridinu i smjelo prkose 
provalijama i ponorima, akrobati kadri da se 
popnu uz nesavladive strmine, koristeći svaku i 
najmanju izbočinu u stijeni da bi na nju postavili 
nogu i dobili zalet. 

Lijevo: kozorog na planini. Kozorog se još 
od najstarijih vremena naučio plašiti čovjeka. 
U ledeno doba on je bio, zajedno s irvasom 
i mošusnim govedom, omiljeni plijen primi- 
tivnog lovca. Pronađeni fosili svjedoče da je 
kozorog nekada živio u svim ravnicama i 
stepskim oblastima na našem kontinentu. 
Vjerovatno se povukao na nepristupačne pla- 
ninske pašnjake zato što ga je čovjek nemilo- 
srdno progonio i tamanio. Kozorog danju 
boravi na najvišim planinskim vrhovima a 
predvečer silazi na pašnjake u niže predjele. 


No kozorog nikada ne bježi daleko. 

Njegov bijeg je strateško povlačenje stada pred 
mogućom opasnošću: kad životinje stignu do 
nekog skloništa koje je čovjeku nepristupačno, tu 
ostaju skrivene i satima se ne kreću, tako da ih 
ni najvještiji lovac ne može naći. 

Naprotiv, panici su sklone divokoze, drugi ple- 
meniti stanovnici visina, koji također vrlo vješto 


Desno: mufloni. Na ovoj životinji, koja živi u planin- 
skim krajevima Sardinije i Korzike, već na prvi po- 
gled upadaju u oči debeli, savijeni rogovi. Muflon se 
smatra jedinom divljom ovcom koja još živi u Evropi. 
U doba Rimljana, na ta dva otoka živjela su velika 
stada muflona. Danas, naprotiv, muflone nalazimo 
samo u malim stadima od po desetak životinja. 
Muflon voli vrletno zemljište, po kojem se vrlo 
spretno kreće, dok u ravnici ne trči ni tako brzo ni 
tako sigurno. Danju pase travu a uveče se sklanja u 
duboke pukotine i u klance da bi bezbjedno prenoćio, 
siguran da ga tu nitko neće napasti iz busije. 


skaču sa stijene na stijenu, a da se nikad ne spo- 
taknu. Kad se na planini pojavi čovjek, divokoze 
bježe glavom bez obzira, nikad u određenom prav- 
cu. One instinktivno bježe prema vrhu planine, ali 
nisu toliko lukave da bi našle skrovište gdje bi se 
sakrile već prosto bježe, i to je sve. 

S druge strane, ako pogledamo broj preživjelih 
životinja nakon velikih lovova, ne bismo mogli 


reći da je taktika kozoroga bolja od taktike divo- 
koza. Na našim Alpima zaista ima više divokoza 
nego kozoroga. Tu bez sumnje treba uzeti u obzir 
i problem plodnosti i kod jedne i kod druge vrste 
životihja, ili možda, lukavstvo nije uvijek dovoljno 
da bi se životinja obranila od smrtonosnog čovje- 
kovog oružja: mnogo je bolje pred njim pobjeći 
što dalje, kako to čine divokoze. 

ZASJEDE U SNIJEGU 


Stanovnicima visokih planina život nije lak. On 
je ispunjen strahom, naporima i odricanjima. Ljeti 
strepe od zasjede čovjeka i od grabljivica, zimi se 
boje lavina, gladi, busija i iznenadnih napada 

mnogih njihovih neprijatelja koji žive u bijeloj 
pustinji. 

Kad padne prvi snijeg, divokoze i kozorozi na- 
puštaju vrhove planina i silaze u šume u kojima 
nalaze bolji zaklon. Mrmoti, alpski glodavci, silaze 
u rupe obložene sijenom i tu utonu u zimski san. 
Mnoge ptice se sele u toplije krajeve. No druge 


životinje ostaju na svom mjestu da dočekaju ve- 
liku hladnoću. Među tim životinjama je alpska 
jarebica ; priroda ju je obdarila čudnim sposobno- 
stima, koje joj pomažu da živi na snijegu. 


U kasnu jesen, kad se visoki pašnjaci zabijele od 
prvog snijega, kao da planina odjednom opusti. 
No ako dobro zagledamo njenu površinu pod snije- 
gom, primjetit ćemo da nije sve tako tiho i mirno. 
U toj usamljenoj pustoši netko se kreće kroz noć i 
ostavlja neznatne tragove na snijegu. Taj »netko« 
je alpska jarebica, koja ni usred zime ne napušta 
planinu, već tu preživi i uspijeva doći do hrane. 


Tragovi te jarebice na snijegu su vrlo karakteri- 
stični jer su joj noge sve do vrhova prstiju obrasle 
vlaknastim perjem koje je štiti da ne upadne u 
meki snijeg a istovremeno je čuva od leda i hlad- 
noće. Njeno perje, ljeti smeđe-žučkasto, zimi po- 
staje sasvim bijelo, te se životinja može pritajiti 
u snijegu i postati nevidljiva ako se na nebu pojavi 
neka grabljivica. 


No bijelo perje je ne može zaštititi od noćnih 
napada jednog krvoločnog mesoždera koji, vođen 
nepogrešivim njuhom, luta planinama u potrazi 
za plijenom. Hermelin, mala kuna gipka tijela, 
jedva dvadeset centimetara dugačka, zaista je 
strah i trepet za planinske životinjice. I njegovo 
krzno, koje je obično smeđe-crvenkasto, zimi po- 
staje snježno-bijelo, tako da se može neprimjetno 
šuljati po snijegu dok traga za plijenom. 


To je mala, krvožedna, uvijek gladna zvijer. 
Ljeti su joj omiljeni plijen mali planinski štakori, 


Gore: bijele jarebice na snijegu. Dolje: hermelin sa 
zimskim krznom. Hermelin najradije ide u lov noću, 
ali je vrlo aktivan i danju. Odlično skače i nevjero- 
vatno je spretan i hitar. Tijelo mu je vitko i gipko 
pa se može uvući kroz male rupe, zavoje i pukotine 
u kojima skriva plijen. Zna i roniti i penjati se na 
najnepristupačnije stijene, tako da može čak opu- 
stošiti i orlova gnijezda. 


arvikole, dok zimi prvenstveno vreba alpskog zeca, 
koji zato neprestano živi u strahu, oprezan na 
svaki i najmanji znak opasnosti. 


Alpski zec je vrlo plašljiva životinja kao, uosta- 
lom, svi članovi njegove brojne porodice. No pri- 
roda ga je obdarila sa dva jaka obrambena sred- 
stva: zapanjujućom brzinom i bojom krzna. Kao i 
krzno drugih životinja koje žive u istoj sredini, 
zečje krzno je potpuno prilagođeno boji okoline. 
Zimi je bijelo kao snijeg, ljeti riđe i odlično se slaže 
s bojom zemlje, na kojoj se zec, u slučaju opasnosti, 
šćućuri. 


Kako ova životinja vrlo dobro zna kopati, ona 

uspijeva prezimiti, jer dođe do bilja kojim se hrani 
kroz duge hodnike ispod snijega. ' 


Napade hermelina može izbjeći zahvaljujući svo- 
joj hitrosti. 


Kao i ostali članovi njihovog roda, alpski zečevi 
imaju i prednje noge duge, a stražnje, izuzetne 
dužine. Zbog toga može skočiti i preko šest metara 
u daljinu i postići brzinu od 65 kilometara na sat, 
što je dovoljno da umakne svojim glavnim neprija- 
teljima: velikim grabljivcima i planinskim meso- 
žderima, među kojima se bez sumnje najviše mora 
bojati snježnobijelog hermelina. 


PADOBRANCI I GRADITELJI 


Siđimo sada s tihih planinskih vrhova i zađimo u 
prostrane šume kojima su obrasli obronci. I tu 
živi čitav jedan svijet malih i velikih zvjerčica za 
koje katkad i ne znamo da postoje. 


Alpski zec s ljetnim i zimskim krznom. Kad na planini 
padne prvi snijeg, za zečeve počinje period najvećeg 
strahovanja. Njihovo ljetno krzno tada postepeno 
mijenja boju: već je sivkasto ali još nije sasvim bijelo. 
Zato zec, koji je u neprestanoj opasnosti da ga 
odozgo ne primijete ptice grabljivice, pokušava se 
sakriti na taj način što kopa rupe u snijegu. Izlazi 
noću i na mjesečini traži hranu. 


Gore i dolje: američka crvena vjeverica u nekoliko 
raznih stavova. Gore, desno: leteća vjeverica koja 
lebdi u zraku. 

Šuma nam se čini pusta kad zađemo u nju sjeno- 
vitim stazama, ali ako stanemo mirno i sakrijemo 
se tako da životinjice pomisle da smo otišli, vidjet 
ćemo kako iz rupa među zelenilom proviruje sto- 
tinu skrivenih očica i uskoro ćemo se moći diviti 
zanimljivom životu koji se zbiva između drveća i 
žbunja u trenutku kad čovjek svojim prisustvom 
ne narušava tišinu šume. 


Od životinjica koje najčešće zapažamo zbog nji- 


Gore i dolje: američka crvena vjeverica. U Sjevernoj 
Americi ima vrlo mnogo vrsta vjeverica koje žive 
na drveću. 


hove živosti moramo spomenuti vjeverice, te šum- 
ske obješenjake koje svi poznajemo i volimo. Kod 
nas ima samo dvije vrste vjeverica: obična i crna 
vjeverica, ali u Americi susrećemo mnogo vrsta 
te životinje, od kojih su neke slične našima po 
veličini i po boji krzna. Osim toga, ima i vjeverica 
koje sasvim drugačije izgledaju, i koje se sasvim 
drugačije ponašaju. 

Jedna od najzanimljivijih i najljepših je leteća 
vjeverica, duga 25 centimetara. Njen rastresit rep 
nije tako lijep, mek i bujan kao rep vjeverice koja 
živi u našim šumama. Taj glodavac ima dvostruki 
sloj kože na obje strane tijela, skriven krznom. 
Kada skoči sa stabla, ti slojevi kože između pred- 
njih i stražnjih nogu se rašire i stvore široku mem- 
branu koja podsjeća na padobran, tako da vjeverica 


može lebdjeti u zraku i otisnuti se mnogo dalje od 
mjesta poletanja. 


Rep vrlo spljošten i s obje strane obrastao dugom 
dlakom, letećoj vjeverici služi kao kormilo. Ame- 
rička leteća vjeverica je manja od azijske i afričke 
leteće vjeverice. Osim nje moramo spomenuti druge 
tipične vjeverice Novog svijeta, kao što su vjeverice 
zlatne dlake koje žive u četinarskim šumama u SAD 
iu Kanadi, i čipmank, američka prugasta vjeverica, 
s lijepim, šarenim, paralelnim prugama po leđima. 


Osim toga, ima i mnogo vrsta vjeverica vještih 
kopača, koje se kriju u složenom sistemu hodnika. 


Te vjeverice nemaju veliki rep. Na, zemlji, bolje 
rečeno u potocima u sjevernoameričkim šumama, 
možemo sresti drugu vrlo poznatu životinju, dabra, 
nekad vrlo rasprostranjenog i u evropskim šumama, 
iako je danas skoro sasvim nestao. 


Dabar je poznat kao naročito vješt graditelj. 
Tom glodavcu sjekutići su narasli u obliku dlijeta 
i ne prestaju cijelog života rasti. Ta životinja osjeća 
potrebu da svakodnevno glođe drveće, jer samo 
ako zube neprestano brusi o drvo, oni zadrže istu 
dužinu. Ako ih prestane »trošiti«, zubi bi toliki 
narasli, da bi probili vilice. 


Dabrovi rade u jednoj 
bari. Bez drveća i vo- 
de, dabrovi ne bi mo- 
gli opstati. Drveće im 
je hrana; o njega »o- 
štre«-zube koji im ne- 
prestano rastu. Voda 
je idealna sredina u 
kojoj dabar majstor- 
ski gradi jazbine s 
bezbjednim ulazom; u 
jazbinama čuva rezer- 
ve uvijek svježe hrane. 


Dabar prenosi stabal- 
ce koje je oborio oglo- 
davši ga pri korijenu. 
To stabalce će ugra- 
diti u kostur svoje ko- 
libe ili će mu ono po- 
služiti za podizanje 
brane koja će reguli- 
rati nivo vode. A mož- 
da će ga zabiti u mulj 
pokraj kolibe, kao re- 
zervu hrane. 


Zaista je čudno kako mnogo drveća i koliko 
debelih stabala jedan dabar može sam oboriti i 
oglodati. 


U Kanadi, gdje ovih životinja ima vrlo mnogo, 
dva odrasla dabra koje su učenjaci vrlo pažljivo 
promatrali, u roku od petnaest dana, oborili su 
266 stabljika čiji je promjer bio od tri do trideset 
centimetara. 


No kod dabra nas ne iznenađuje samo ta vještina. 
Oni obaraju drveće da dođu do hrane koja se sa- 
stoji od kore i nježnog lišća, i da pribave materijal 
za svoje zadivljujuće građevine. Te životinje grade 


čvrste kolibe s kupolom, služeći se granjem i stab- 
ljikama, a zatim kostur građevine oblijepe smjesom 
od ilovače i suhog lišća. 


Dabrovi grade svoje kolibe na obalama potoka 
i na otocima jer se od napada grabljivaca obezbe- 
đuju tako što ulaz naprave uvijek ispod površine 
vode. No voda čas nadođe a čas se povuče. Što 
tada rade dabrovi? Grade umjetne bazene, u ko- 
jima reguliraju nivo vode, održavajući ga uvijek 
na istoj visini. 

Da bi to izveli, duž potoka podignu jake brane, 
vertikalno usađujući redove kočića koje zatim opliću 


i povezuju najtanjim granjem. Te brane zatim 
oblijepe debelim slojem ilovače pomiješane sa 
lišćem, da bi bile neprobojne. Istraživači su pro- 
našli brane duge čak 500 metara. Najčudnije je 
da te građevine potpuno uvažavaju zakone dina- 
mike i zato su ispupčenije ukoliko je pritisak vode 
jači, dok im kut nagiba iznosi 45 stupnjeva, baš 
kao i na najsavršenijim branama od armiranog be- 
tona koje su podigli naši inženjeri. 


Voda je za dabra drugi neophodni element po- 
treban za život: u njoj se dobro osjeća, nalazi 
hranu i zaštitu. 


138 


ŠUMSKI GRABLJIVCI 


Kad dabrovi podignu branu mirno mogu doče- 
kati zimu, utoliko prije što, u slučaju da njihovo 
umjetno jezero ugrozi poplava, znaju brzo iskopati 
kanale za oticanje suvišne vode. I kad im se jezerce 
zaledi, dabrovi se ne zbune. Na dnu jezerca nago- 
milaju dosta stabala i zelenog granja kao rezervu 
hrane. 


Na svakoj njihovoj kolibi, izvana čvrsto oblijep- 
ljenoj blatom, ispod površine jezera nalaze se dva 
ulaza: kroz jedan od njih, manji, ulaze dabrovi, 
dok kroz drugi, širi i sa kosom platformom, živo- 
tinje unose komade drveta, odvojene od rezerve 
hrane. 


Tako dabrovi bezbjedno prezime, ne bojeći se 
zasjeda grabljivaca koji, naročito zimi, izgladnjeli 
lutaju šumom, tražeći žrtve koje bi mogli zaklati. 


I ne sanjamo kako u nas ima mnogo krvoločnih 
mesoždera koji postavljaju zamke malim stanov- 
nicima šume. Tragedije se uvijek događaju noću, 
daleko od radoznalih ljudskih očiju. Većina tih 
grabljivaca pripada porodici kuna (mustelidae). Te 
su životinje male u poređenju s njihovom velikom 
svirepošću. Kuna zlatica, kuna bjelica, samur, sme- 

I sam vanjski izgled kune zlatice nesum- 
njivo svjedoči da je ta životinja svirepi 
mesožder. Kuna zlatica najradije živi u 
velikim četinarskim šumama na samom 
vrhu krošnje, gdje se može sakriti između 
gustog lišća. Izvanredno dobro se penje i 
skače pa može trčati i dostići čak i vje- 
verice, svoj omiljeni plijen. Talijani ovu 
životinju zovu »martora«, a ta riječ po- 
tiče od njemačke riječi »Morder«, što 
znači ubojica. 


Na strani lijevo: kuna zlatica napada 
vjevericu. Jedan lijepi, američki jazavac. 


điibijeli tvor, skunks, žive u raznim oblastima, ima- 
ju razne navike i način života; to su najsvirepiji po- 
sjetioci jazbina i gnijezda, najpodmukliji neprija- 
telji vjeverica, puhova, kunića, zečeva i svih vrsta 
ptica ; vrlo spretno se penju na drveće za plijenom 
ili ga brzo i vješto gone na zemlji. 


Najteže je što su te kune krvoločne po prirodi, 
pa ubijaju i bez razloga, iz čistog zadovoljstva da 
vide kako teče krv. Ta strast se na poseban način 
izražava kod kune bjelice, koja često ne živi u 
šumi nego na čistini i sklanja se u kakvu napuštenu 
ruševinu ili staru kolibu. 


Katkad je možemo naći i u konjušnicama, am- 
barima i u naslaganim drvima pokraj kuće. Odatle 
noću izlazi i upada u kokošinjce, u kojima vrši 
prave pokolje, iako ne može pojesti sve što ubije. 
Nakon svega, vraća se u jazbinu, noseći u zubima 
jednu jedinu kokoš. Prema tome, kuna bjelica nije 
morala u kokošinjcu izvršiti takav pokolj, ali 
ona je najkrvožednija od svih mesoždera pa je 
seljaci mrze i neprestano progone. 


Druga opasna životinja iz porodice mustelidae 
je žderavac, rasprostranjen naročito u arktičkim 
predjelima Evrope i Amerike. Veći od drugih me- 
soždera iz istog roda, ovaj grabljivac se ne zado- 

Gore i lijevo: antilopa-koza. Gore: srndaći. Antilope- 
-koze su preživači koji žive u Sjevernoj Americi i u 
Meksiku. Srndaće, naprotiv, susrećemo u raznim 
predjelima Evrope, a ima ih mnogo i na Alpima. 


voljava malim plijenom već najradije napada velike 
biljoždere. 


Njegove uobičajene žrtve su, osim irvasa, anti- 
lope-koze, koje žive u sjevernim, planinskim obla- 
stima Kanade. 


Bliski srodnici divokoza, ovi biljožderi su poznati 
kao vješti penjači i skakači, a u ravnicama mogu 
trčati brže i od dobrog konja. 


Pa ipak, žderavac uspijeva munjevitom ih brzi- 
nom napasti iz zasjede i oboriti ih na zemlju. 

Napada sigurno, jer kad životinje ščepa za vrat, 
one se uzalud otimaju pošto se ne mogu braniti 
ni rogovima ni kopitima. 


Žderavca mrze i progone lovci, jer uzalud ko- 
lje životinje, pošto, ma koliko bio gladan, nikad 
ne može pojesti cijelog soba (evroazijskog irvasa) 
ili antilopu-kozu. No naročito ga mrze zato što 
redovito obilazi njihove zamke i otima im životinje 
koje su se u njima uhvatile, proždire ih ili im ošteti 
krzno. 


VELIKI PREŽIVAČI SA SJEVERA 


Nedjela žderavca nas tjeraju da kažemo koju riječ 
i o velikim biljožderima sa krajnjeg sjevera. Govo- 
rili smo o sobovima, evroazijskim irvasima, i o 
antilopama-kozama, ali te životinje su znatno 
manje od losa ili sjevernog jelena, čija mnogo- 
brojna stada još možemo naći u šumama i močvar- 
nim krajevima Sibira. 


Mužjak losa djeluje upravo veličanstveno po raz- 
mjeru tijela i po obliku rogova. Odrastao los je 
visok preko dva metra i može biti težak i do 700 ki- 
lograma. Ogromni rogovi, koji svake godine u 
jesen padaju da u proljeće ponovo izbiju, granaju 
se u obliku palminog lista i rašireni su kao otvorena 
lepeza. Ženka nema rogove i manja je od mužjaka. 


Vrlo gusto krzno je tamnosmeđe boje, a mužjak 
ima i prilično razvijenu grivu. Kako los ima vrlo 
široka kopita i razdvojene prste, ne može propasti 
u snijeg. 


Los se slično ponaša kao jelen. Dobro se osjeća 
na močvarnim čistinama na sjeveru, po kojima luta 
i pase. Hrani se lišćem, korom i vodenim biljem. 
Kad to bilje brsti, mora pokleknuti jer mu je vrat 
prekratak u odnosu na duge noge. 


Nekada je los bio vrlo rasprostranjen u cijeloj 
sjevernoj Evropi, dok ga danas rijetko nalazimo, 
i to samo u Skandinaviji. 


Toj životinji se pripisuje moć liječenja padavice. 
U drevna vremena se vjerovalo da tu čudesnu moć 
ima njeno lijevo kopito, pa je zato taj dio losa 
skupo prodavan i u mnogim receptima drevne 
farmakopeje navođen kao uspješan lijek. 


U sjevernijim predjelima američkog kontinenta, 
iznad sedamdesete paralele, osim losa živi i sjever- 
noamerički irvas — karibu, biljožder vrlo sličan 
sobu. Čak ga i zovu šumski sob, iako je raspro- 
stranjen i preko granice sjevernih šuma. 


Karibu je snažniji od evropskog soba i rogovi 
su mu razgranatiji. Ljeti odlazi na krajnji sjever, 
gdje se hrani mahovinom i lišajevima te mnogim 
drugim raslinjem koje u tom kraju, u kojem je 


Gore: los. Dolje: karibu, sjevernoamerički irvas. 
Bliski srodnik soba, karibu se od njega razlikuje 
naročito po načinu života. Ovaj preživač voli ljeti 
pasti po močvarnim predjelima na sjeveru, gdje se 
može valjati po blatu i brstiti barsko bilje. Kad počne 
zima, seli na jug, slijedeći tačno određene, utabane 
staze. To je za ove životinje ubitačno; lovci znaju 
kuda karibui obavezno prolaze, sačekaju ih u zasjedi 
i nad njima izvrše pravi pokolj. 


priroda vrlo siromašna, može naći. Kad stegne ciča pravi pokolj te životinje. Danas su nam poznate 
zima, udružuje se u velika stada i sjeli na jug u tri grupe karibua, svaka tipična za određenu sredinu. 
potrazi za hranom. 


Karibui iz neplodnih krajeva lakše podnose 
Nekada su urođenici i bijeli lovci čekali tu pri- surovo podneblje i ima ih mnogo varijeteta s raz- 
liku da pođu u lov na karibua i tada bi izvršili ličitim prelivima boje krzna. 


Gore: američki jelen ili vapiti. Među 
životinjama iz roda jelena valja po- 
menuti i jelena lopataša. U šumama 
kojih još ima na Sardiniji, naročito u 
pokrajini oko Kaljarija, žive posli- 
jednji primjerci lopataša koji su ne- 
kada na ovom otoku imali bolje život- 
ne uvjete i koji su kao pripadnici 
prvobitne vrste bili veoma rasprostra- 
njeni. Nažalost, ti jeleni su danas go- 
tovo potpuno uništeni i to kao divlje 
životinje koje su živjele u slobodi. 
Doduše, ima ih još u mnogim parko- 
vima u Evropi, ali u njima ne žive u 
slobodi. Lopataš je sličan malom je- 
lenu od kojega se razlikuje oblikom 
rogova mužjaka. Ti rogovi nisu mno- 
go razgranati i završavaju se lopata- 
stim proširenjem. 

Lijevo: američki jazavac. Jazavci su sisavci meso- 
žderi sa snažnim nogama kojima kopaju zemlju. 
Američka vrst se razlikuje od evropske. 


Šumski karibu je veći i prvenstveno živi u četi- 
narskim šumama Sjeverne Amerike. Planinski ka- 
ribu spada u vrstu koja se odlikuje krupnijom 
građom tijela. 


Ti veliki preživači se ne mogu tako lako pripi- 


Gore: srna. Te vrlo ljupke životinje žive i na našim 
Alpima. Lov na srndaće je reguliran strogim zakon- 
skim mjerama da se životinja ne bi utamanila. 


tomiti, ali urođenici ih ipak koriste kao životinje 
za vuču, a piju i njihovo mlijeko i prerađuju vunu. 


Svaki mužjak karibu oko sebe okupi katkad i 
četrdesetak ženki čiji je on neposredni i neosporni 
gospodar. 

POKRAJ LJUDSKIH 
DOMOVA 


Na crtežima po stijenama i na pećinskim slikama primitivnog 
čovjeka prikazani su mnogi prizori iz lova; oni često svjedoče da 
su u drevnim naseljima živjele i neke domaće životinje. 


Kad je čovjek počeo pripitomljavati životinje? Koja je životinja 
prva pristala da živi uz čovjeka ? Kako se u primitivnom čovjeku rodila 
misao da stvori siguran izvor ishrane pokraj svog doma i da ne mora 
odlaziti u lov? Na ta pitanja nitko ne može pouzdano odgovoriti, 
jer je uzgoj životinja ljudska djelatnost koja je sporo sazrijevala u 
mraku prethistorije. 


Pa ipak, neosporno je da je čovjek tek kad je naučio uzgajati 
domaće životinje, kako bi došao do mlijeka, krzna i mesa, mogao 
izaći iz šume i sagraditi sebi stalan dom. Prije toga je u potrazi za 
hranom morao lutati šumom i loviti divljač. Morao je dugo tražiti 
plijen i daleko putovati za životinjama koje sele. Međutim, kad je te 
životinje sam počeo gajiti, sve je bilo lakše i hrana mu je bila nadohvat 
ruke. Tako je čovjek postao pastir, zatim je naučio i obradivati 
zemlju. Nakon toga nije više morao seliti, podigao je prva naselja, 
svoje snage je udružio sa snagama svojih bližnjih te odlučno i brzo 
kročio na put civilizacije. 


Pređeni put je vrlo dug. Vrste životinja koje čovjek danas uzgaja 
jako se razlikuju od vrsta prvobitnih domaćih životinja, neposrednih 
potomaka divljih stanovnika šuma i livada. I metode su se temeljito 
izmijenile, naročito ovog stoljeća; uzgajivaču stoke nauka je sada sta- 
vila na raspolaganje rezultate otkrića, eksperimenata i izučavanja 
na svim poljima, ne bi li njegova djelatnost postala što racionalnija 
i što unosnija. 


Danas staro, tradicionalno stočarstvo koje se temeljilo na sitnim 
gazdinstvima i oslanjalo na inicijativu pojedinih seljaka, nestaje, 
ustupajući mjesto suvremenom industrijskom  uzgajanju stoke. 
Civilizacija i napredak su sada već prodrli i u naša sela. 


VJERNI ČOVJEKOVI DRUGOVI 


Nedavno su neki direktori zooloških vrtova od- 
lučili da među ograđenim prostorima u kojima se 
čuvaju egzotične životinje, nađu mjesta i za domaće 
životinje kao što su konj, magarac, govedo, ovca. 


146 


Kad malo bolje razmislimo o toj njihovoj odluci, 
koja nam se na prvi pogled čini pomalo neobična, 
uvidjet ćemo da ona savršeno odgovara namjeni 
zooloških vrtova: upoznati publiku sa što većim 
brojem životinja s kojima, iz različitih razloga, inače 
ne možemo doći u neposredan dodir. 


Koliko današnjih građana ima prilike vidjeti iz- 


Tokom stoljeća, čovjek je uspio pot- 
puno izmijeniti vanjske odlike konja, 
stvorivši rase koje su naročito pogod- 
ne za trku, za vuču i za svakakav rad. 
Najčuveniji i najcijenjeniji konji na 
svijetu su konji arapske pasmine, na- 
ročito pogodni za jahanje. Oni se 
koriste i za poboljšanje evropskih 
rasa jahaćih konja. Jedan od najboljih 
teretnih konja je konj rase bulone 
(desno). ' 


poeziji 


bliza konja ili ovcu? Prije nekoliko decenija, te 
životinje su živjele pokraj nas, bile su vrlo raspro- 
stranjene i svako dijete je s njima dolazilo u dodir 
i lično ih poznavalo. Danas sresti živu ovcu, čuti 
je kako bleji, zavući ruke u njeno meko runo, 
isto je toliko neobično kao sresti zebru ili žirafu. 


Dogodi se da gradskim ulicama katkad prođe 


Gore: konj Pševalskog, jedina zaista divlja vrst koja 
se do danas održala. Male čopore tih konja još uvijek 
možemo sresti u stepama između Sibira i zapadne 
Kine, gdje lutaju. i pasu, predvođeni nekim starim 
pastuhom. Lutajući, nikad se ne udaljuju od riječnog 
izvora, oko kojeg se često odmaraju. Gordi i neovisni, 
znaju se nametnuti drugim životinjama pa ih katkad 
izudaraju kopitima i ubiju. Brzi su kao strijele i zato 
se teško love. 

neki konj, ali i tu životinju, vjernog čovjekovog 
druga tokom stoljeća, sve rijeđe viđamo. Tužno je 
to što smo svjedoci njenog nestajanja, uslovljenog 
napredovanjem tehničke civilizacije. Hoće li ta 
životinja u doglednoj budućnosti nestati? Možda 
neće, bar dotle dok u ljudima živi strast za sportom 
i za konjskim trkama. Međutim, sigurno je da je 
ona, bar u našim krajevima, zauvijek odigrala 
ulogu zaprežne životinje. 


Koliko stoljeća konj živi uz čovjeka? Na to 


pitanje je nemoguće dati tačan odgovor. Sigurno je 
samo to da su prvi konji pripitomljeni u srednjoj 

Aziji, u brončano doba. Prije toga, čovjek je lovio 
konje kao i drugu divljač. Postoje neki znaci po 
kojima možemo zaključiti da su drevna plemena, 
da dođu do mesa, gonila uplašene konje do ruba 
ponora, tjerala ih da u njega skaču a onda iz pro- 
valije vadila njihova tijela. 


Mnogo konja je nacrtano ili naslikano po stijenju 
na mjestima na kojima je živio primitivan čovjek. 
To je očigledan znak da je ta životinja nekada bila 
prilično rasprostranjena na teritoriju Staroga svijeta. 


U Ameriku su konja prvi put doveli španjolski 
konkvistadori. Pronađeni fosili svjedoče da su 


mnogi preci pitomog konja u drevna vremena 
živjeli na američkom teritoriju. 

Kako su izumrli prije dolaska evropskih konja, 
zasad ostaje tajna. 


Jedini zaista divlji konj koji se do danas održao 
je konj Pševalskog, tako prozvan po ruskom uče- 
njaku koji ga je otkrio. Nalazimo ga u malim čopo- 
rima u nenaseljenim oblastima Mongolije i mnogi 
ga smatraju praocem pitomih konja. 


U stepskim predjelima Nubije i Somalije i danas 
možemo naći neki primjerak divljeg magarca čije 
je strpljenje, skromnost i upornost već poslovična 
osobina. 


ŽIVOTINJE KOJE DAJU MLIJEKO I MESO 


Ogromni divlji bik koji je u Evropi izumro oko 
1600. godine, praotac je mnogih vrsta domaćih 
goveda koja su uzgajana na poljoprivrednim dobri- 
ma. Riječ je o čuvenom uru, kojeg katkad viđamo 
na drevnim pećinskim slikama. To divlje govedo 
je bez sumnje bilo vrlo rasprostranjeno u Evropi 
u doba starih Rimljana, čim ga Julije Cezar i 
Seneka spominju u svojim knjigama. 


Pa ipak, nemoguće je tačno odrediti koju je vrst 
goveda čovjek prvu pripitomio, jer je tokom sto- 
ljeća bilo vrlo mnogo križanja, dok se prvobitne 
osobine nisu potpuno izmijenile i dok se nisu 


Gore: mazge. Mazge su melezi dobiveni križanjem 
magarca i kobile. One su čuvene po skromnosti i 
otpornosti. Na strani lijevo i dolje: magarci. Po svoj 
prilici, pitomi magarac je porijeklom od divljeg, 
nubijskog magarca, koji ima bijelu gubicu i čak 
bijele stražnje dijelove. Osim toga, oko očiju ima 
bijele kolutove. Čovjek je vjerovatno pripitomio ma- 
garca prije nego konja, jer postoje mnogi podaci o 
korištenju magarca za potrebe domaćinstva još u 
najstarije vrijeme u Egiptu. 

Iz Egipta, magarac je prenijet u Indiju i Evropu; 
odlično se prilagodio različitim klimama. U Ameriku 
su ga prvi put doveli naseljenici i bio je vrlo raspro- 
stranjen u vrijeme kad se počelo otkopavati zlato. 
U nekim predjelima je ova životinja bila prepuštena 
sebi, tako da je ponovo podivljala. Na poljoprivrednim 
dobrima danas magarac doživljava istu sudbinu kao i 
konj, jer je izgubio prijašnji značaj. 


dobile rase pogodne za vuču kao i vrste koje daju 
dobro mlijeko i meso. 


Jednoj od najsurovijih vrsta pripadaju čuveni 
bikovi-borci koje španjolski uzgajivači pripremaju 
za ritualne koride. 


U Aziji ima još i danas nekih vrsta divljih goveda 
kao što su gaur, gajal i banteng, koji žive u manjim 

stadima, predvođena najiskusnijim bikom. Zalaze 
u šumovite predjele i penju se na najnepristupačnije 
planine. Banteng je danas polupitoma životinja, 
naročito na Sundskim otocima, gdje živi u mnogo- 
brojnim stadima. 


Sasvim pitomo, iako još neoplemenjeno je drugo, 
tipično azijsko govedo, osim goveda iz nekih 


Neki primjerci dobre rase goveda. Govedo je duboko 
osjetilo posljedice mehanizacije poljoprivrednih ra- 
dova, ali u pozitivnom smislu. Dok su prije nekoliko 
godina pojedine rase uzgajane isključivo kao tegleća 
marva, danas nas isključivo snabdijevaju mlijekom 
i mesom i zato im se poklanja posebna pažnja. Sve 
više se grade primjerne staje prema racionalnim 
kriterijima, staje u kojima se goveda uzgajaju u 
izvanrednim higijenskim uslovima i u kojima se, 
na osnovu naučnih istraživanja, pokušava Što više 
povećati proizvodnja mlijeka i mesa uz što manje 
troškova. Najbolje rase krava koje daju mlijeko su 
alpska i holandska krava. Vrlo cijenjena zbog mesa 
je rasa tal. Jedna holandska krava može za deset 
mjeseci dati 5000 litara mlijeka. 


Lijevo: lijep pogled na jedan pašnjak na Alpima. 
Početkom ljeta, krave se izvode na pašnjake a s prvim 
zimskim danima, vraćaju se u dolinu. 


afričkih krajeva. To je grbavo govedo zebu, biljo- 
žder vrlo sličan običnom govedu, samo što ima 
klempave uši i naslagu sala na leđima koja se pre- 
tvorila u tipičnu grbu. 


U poljskim radovima zebu potpuno zamjenjuje 
našu krupnu stoku koja ne bi mogla živjeti u teškim 
klimatskim uslovima tropskih predjela. Te živo- 
tinje daju dosta mlijeka i ukusnog mesa, iako je taj 
prinos manji od prinosa naših dobrih vrsta goveda. 


U močvarnim i vlažnim predjelima tropske Azije 
i u nekim evropskim krajevima živi i bufalo, bivo 
koji se razlikuje od svojih do sada spominjanih 

srodnika po tome što nema podbradak, što mu | 
je čelo ispupčeno, i po obliku rogova. Ova životinja 
je prilično rasprostranjena u delti Dunava ali i u 
Italiji. Ima je i u Jugoslaviji, u Makedoniji i 
južnoj Srbiji. 


Bufalo se ipak može smatrati poludomaćom ži- 
votinjom. On osjeća potrebu za potpunom slobo- 
dom i ne može se pomiriti s tim da bude podjarm- 
ljen i da živi u staji. 

Bufalo provede cijelu godinu pod vedrim nebom, 
ne bojeći se ni zime ni nepogoda i luta po neobra- 
đenom polju u mnogobrojnim krdima. Pasu ih 

govedari na konju, oboružani dugim šiljastim kop- 
ljima. U pogledu hrane, ove životinje nemaju 
velike zahtjeve. U nedostatku trave jedu rogoz, 
trsku i sve vrste močvarnih biljaka. 


Najradije žive u močvarnim predjelima. Bufalo 
se voli valjati po mulju, ali to je jedan način za- 
štite. Od blata se oko tijela životinje stvori debela 
kora koja kožu štiti od ugriza insekata i od jakog 
sunca. Upravo zahvaljujući tom karakterističnom 
»zaštitnom oklopu«, bufalo može živjeti u nezdra- 
vim i sparnim močvarnim predjelima, u kojima ne 
može opstati nijedna druga vrst goveda. 


Lijevo: = stado 
ovaca na paši 
na zelenim bre- 
žuljcima to- 
skanskih  Ape- 


nina. 


Desno: ovan ra- 
se merino s tipi- 
čnim, savijenim 
rogovima. Ovce 
merino su vrlo 
cijenjene zbog 
guste vune prvo- 
klasne = kvali- 
tete. 


PERAD SA GUMNA 


Čovjek je od svih životinja vjerovatno najprije 
pripitomio ptice i uzgajao ih kraj primitivnih 
koliba. Prisvojiti gnijezdo puno goluždravih ptića 
svakako je mnogo lakše nego uhvatiti velikog 
sisavca; osim toga, kad perad naraste, ona snese 
mnogo jaja, prije nego što se ubije i pojede. Da je 
čovjeku bilo lako i vrlo korisno uzgajati ptice 
dokazuje broj pitomih vrsta poznatih u Starom 
svijetu od vremena najstarijih civilizacija. Drevni 
narodi su jako cijenili golubove, plovke, guske, 


kokoši biserke, paunove, obične kokoši, jer su od 
njih dobivali jaja i meso. 


U doba Rimljana, na primjer, već se znalo za 
šest, sedam vrsta domaćih kokoši. Biserku, pori- 
jeklom iz afričkih šuma i prerija, uzgajali su još 
stari Grci i zvali je afrička kokoš. Paun je u Grčku 
donesen nakon pohoda Aleksandra Velikog na 
Indiju, gdje je ta ptica divnog perja živjela na slo- 
bodi u šumama. 


Druge ptice smo upoznali i počeli cijeniti tek u 
nedavno vrijeme. Među njima je najpoznatiji pu- 
ran, porijeklom iz Amerike, prenijet u Evropu po- 

četkom XVI stoljeća. Zbog njegove gole glave i 
crvenih resa lako ga uočavamo među živinom na 
dvorištu. Postepeno, selekcijom i križanjem, rasa 
se popravila i purani su postajali sve veći i veći. 


Danas dobro tovljeni puran može biti visok i 
metar i dvadeset, dok je ženka nešto manja. Prema 
tome, jasno je da je uzgajanje purana vrlo unosan 
posao. Danas se ono pretvorilo u pravu industriju 
koja se razvija na širokoj osnovi. 


U šumama SAD još ima divljih purana. Oni su 
manji od svoje pitome subraće i žive u mnogobroj- 
nim jatima čeprkajući po tlu u potrazi za bobicama, 
korijenjem, crvima i ostalom hranom. 


Posljednjih decenija se vrlo razvilo uzgajanje 
živine. U pogodnom prostoru, čuva se na tisuće 
pilića i kljuka naročitom hranom da bi što brže 
narasli. Danas se u roku od dva mjeseca iz jajeta 


Gore: puran. Lijevo: unutrašnjost jednog kokošinjca. 
Gore: plovke u naročitim kavezima spremne za 
otpremanje na tržište. Ne zna se tačno u kojem pe- 
riodu su plovke pripitomljene. Jedini pouzdani podaci 
govore da su resastu plovku pripitomili divlji Pe- 
ruanci u Americi i da je u Evropu dospjela preko 
Afrike. 


Na strani desno: glava jednog gordog pijetla. 


može dobiti kokoš, dovoljno velika da se iznese 
na tržište. Da živina brže raste, smanjeno joj je 
vrijeme noćnog počinka. Živina zaista prestaje 
jesti čim padne noć: s nekoliko svjetiljki mrak se 
rasprši i tako piliči ni noću ne prestaju jesti. 
Naravno, tako umjetno podsticanje životinja da 


rastu ide na štetu kvalitete njihovog mesa ; ali s dru- 
ge strane, samo se racionalnim uzgajanjem mogu 
zadovoljiti sve veći zahtjevi tržišta. 

Danas bi bilo besmisleno i pomisliti da se tržište 
u našim gradovima snabdjeva starim sistemom ga- 
jenja na gumnima poljoprivrednih dobara. 

Zato su se sve vrste domaćih životinja počele 
uzgajati na industrijski način ; naravno, sredina se 
mora prilagoditi potrebama i navikama pojedinih 
vrsta. U uzgajalištima plovki treba, na primjer, 
napraviti velike bare, jer plovke vole plivati i če- 
prkati po blatu. 

Gore: tri mlada tek izležena labudića. Ispod toga: 
kunići. Meso kunića je bijelo, mekano, ukusno, lako 
se vari i vrlo je hranjivo. Krzno mu je također prilično 
cijenjeno. Osim toga, kunići se vrlo brzo razmnožava- 
ju i rastu. Zbog svih tih prednosti, uzgajanje kunića 
je neobično korisna djelatnost, koja je bila poznata još 
u srednjem vijeku. Na strani desno: paun koji je 
raširio rep. 


Primjenom istih kriterija, dobivaju se odlični 
rezultati čak i kada se uzgajaju plemenite ptice, 
kao što su fazani i prepelice, koje dosad nikada nisu 
mogle živjeti u ropstvu, na gumnima, jer su navikle 
na slobodu u sredini u kojoj su ponikle, na zraku 
i suncu. 


PRAVO ILI LAŽNO PRIJATELJSTVO 


Mačka je domaća životinja toliko poznata i 
rasprostranjena da bismo možda mogli pomisliti 
da je, zajedno sa psom, bila jedan od najvećih i 
prvih čovjekovih drugova. 

Međutim, nije tako, jer stari Rimljani mačku 

nisu uopće poznavali i umjesto nje čuvali su kunu 
bjelicu, koja im je u kući tamanila miševe. 


Mačku su jako poštivali stari Egipćani i tu nala- 
zimo prve podatke o njenom životu pripitomljene 
životinje. Ne zna se kako je iz Egipta stigla u 
Evropu, ali raspolažemo pouzdanim podacima da je 
pred kraj Rimske Imperije živjela i u Italiji. Pa 
ipak, može se reći da se mačka tek oko 1300. go- 
dine počela čuvati u cijeloj Evropi. Kako uspješno 
tamani miševe, ta životinja se u tom stoljeću, za 
vrijeme nekih historijskih najezdi štakora, pokazala 
naročito korisnom. Odonda, ona stalno živi u 
čovjekovom domu, a čovjek joj zbog usluga koje 
mu čini, prašta i kad ga ponekad lukavo potkrade. 


I danas, iako postoji nekoliko vrsta otrova koje 


Porijeklo mačke je neizvjesno. 
Današnje rase su nastale križa- 
njem mnogih vrsta divljih mačaka. 
U Kini je mačka pripitomljena u 
najstarija vremena. Desno: jedna 
lijepa sijamska mačka. 


je kemijska industrija spremila za uništenje štakora, čuva. Mačke danas žive u prisnom prijateljstvu 
magazini sa prehrambenim artiklima bili bi prosto s čovjekom, ali možemo li zaista reći da su one 
opsjednuti čoporima glodavaca da ih mačka ne domaće životinje ? 


158 


pa 


menog e ope opomenom 


Znamo za preko 200 različitih 
vrsta pasa. Te se rase razlikuju 
po veličini, dlaci, obliku nosa i 
tijela, navikama. Mnogo doga- 
daja u svakom historijskom 
razdoblju svjedoči o vjernosti 
ove životinje čovjeku. 


Mačka voli živjeti u našim kućama, zadovoljno 
prede kad je milujemo, zahvalna je kad je njeguje- 
mo, ali čim joj učinite nešto nažao, pružit će prema 
vama snažne šape a gnjevni izraz njenih očiju, 
podsjetit će vas da je bliska rođaka najkrvoločnijih 
šumskih zvijeri. Mačka je uvijek ogorčeno branila 
svoju nezavisnost. Ona, doduše, živi u našem 
domu, ali izlazi i vraća se kad je njoj zgodno. Ona je, 
istina, vjerna svojim gospodarima, ali je spremna 
da od njih lukavo ukrade jelo koje voli. 


Ukratko, mačka je ostala u suštini gorda i po- 
malo divlja životinja, koja živi uz čovjeka samo zato 
što je procjenila da joj je tako bolje. 


Sasvim drugačije se ponaša pas, koji se zaista 
može smatrati vjernim čovjekovim prijateljem, jer 
je spreman za njega žrtvovati i život. Baš, zbog tih 
osobina, psa su čuvali i naši preci u najstarije 
vrijeme. 

Na ovoj strani: eskimski psi. Te životinje vuku sanjke 
po snijegu u predjelima krajnjeg sjevera. Kako su 
vrlo izdržljive na hladnoću i mogu dugo gladovati, 
one su dragocjeni saveznici čovjeka u pustoj arktičkoj 
zemlji. Eskimski psi su gorde i divlje životinje s gu- 
stim i svjetlim krznom. 


per so 


Fosilne lubanje pasa nađene su pokraj ljudskih 
naseobina koje potječu još iz kamenog doba. Te 
vrste pasa su se razlikovale od današnjih, ali one 
su sasvim pouzdan dokaz da su pasi čovjek od dav- 
nina veliki prijatelji. 

Danas ima tako mnogo vrsta pasa da ih ovdje 
nije moguće čak ni ukratko opisati. Bit će dovoljno 
ako kažemo da se psi, prema karakterističnim aktiv- 
nostima kojima se bave, dijele na pse trkače i na 
pse tragače, na terijere, pse za vuču, pse čuvare, 
luksuzne pse, kućne pse. Prvi su bili vrlo cijenjeni 
u prošlim stoljećima, kad je lov bio omiljena za- 
bava plemstva. 


Posebno su bili cijenjeni hrtovi, koje su čuveni 
slikari prikazali u mnogim prizorima iz lova. 
Njihovo vitko, ali snažno tijelo naročito je prila- 
gođeno za trčanje i oni su zaista trkači bez premca. 


Danas lovci više cijene pse tragače kojima se 
povjerava zadatak da tiho slijede trag divljači sve 
do njenog skloništa i tako lovca odvedu do lovine. 
Čuveni psi tragači su ptičari, koker i poenter. 
Terijeri su psi koje su nekada vježbali da love ispod 
zemlje. Pošto je terijer malen pas, može se uvući u 
jazbinu lisice ili jazavca i prisiliti divljač da iziđe iz 
zaklona. 

Pa ipak, najkorisnije rase za čovjeka su psi 
čuvari, ovčari, psi spasioci i psi za vuču. Znamo 
bezbroj slučajeva kada su te pametne životinje do- 
kazale svoju vjernost, odanost, rijetku bistrinu, 
spasavajući ljudske živote, izlažući se vrlo velikim 
opasnostima samo da spasu gospodara. 


U psećoj odanosti ima nečeg plemenitog i dirlji- 
vog, zato je potpuno opravdano što čovjek već 
milenijima voli te tako vjerne, tako privržene ži- 
votinje. 


NEUPOREDIVI NOSAČI I DOBRI DŽINOVI 


Evo nekoliko domaćih životinja koje možemo 
upoznati samo u zoološkom vrtu. Deva, dromedar, 
lama, indijski slonovi ne žive u našim krajevima, 
au nekim zemljama Azije i Južne Amerike smatraju 
se domaćim životiniama. 


Deve su preživači; uzgajaju se vrlo mnogo u 
tropskim predjelima, i to ne samo kao teretne živo- 
tinje već i kao domaće životinje koje daju mlijeko, 


Neki primjerci lovačkih pasa. Ovi psi imaju izvan- 
da nađu i napadnu divljač, pse koji donose ubijenu i 
ranjenu divljač, trkačke pse koji slijede i love živu 
divljač. Osim toga ima i pasa pratilaca i jazbin- 
skih pasa. 


meso i kožu. Visoke su oko dva metra ; tijelo im je 
obraslo gustom svjetlosmeđom dlakom koja ih štiti 
od žarkih sunčanih zraka i od hladnoće koja noću 
vlada u pustinji. 


Cijelo tijelo deve je savršeno dobro prilagođeno 
teškim životnim uslovima u pustinjskim predjelima. 
Oko očiju i nozdrva joj rastu teške kožne rese i 
čuvaju te osjetljive organe od pijeska kada ga 
kovitla vjetar. U naročitim kesama u trbuhu, 
deva može sakupiti veću količinu vode, koju će 
iskoristiti za piće kad vode nema. Grbe na leđima 
su, u stvari, zalihe masti koje se troše u periodima 
oskudice. 


Deva je izvanredno dobra teretna životinja. Ona 

prelazi i po 50 km na dan kroz pustinjski predio 
s teretom od preko 200 kg na leđima. 


Katkad se dvogrba deva zamjenjuje s drome- 
darom, koji ima samo jednu grbu. 


Dvogrba deva živi u neplodnim predjelima Azije 
od Turkestana do Kine, dok je jednogrba deva 
tipična životinja Arabije i Egipta. Obje su vrlo 
izdržljive i neumorne, kao i njihova rođaka iz 
Amerike, lama, koja živi na Kordiljerima i na 
Andima. 


I lama je tipična teretna životinja, vrlo skromna 
u jelu i piću, iako često mora prenositi robu vrlet- 
nim brdskim bespućima. Hoda polako ali sigurno 
po strmim i opasnim predjelima. 


Lijevo i dolje: jednogrbe deve, drome- 
dari. Ove životinje prenose teret u pu- 
stinjama zato što mogu izdržati vru- 
ćinu i žed. 

Desno: lame koje prenose teret. Lama je 
visoka kao jelen, vitka je i dugovrata. 
Živi u planinskim predjelima Južne A- 
merike, gdje se mnogo koristi kao teret- 
na životinja. Vuna koja joj štiti tijelo 
meka je i gusta. 


Može nositi ido 50 kg tereta i pet dana neprestano 
hodati bez počinka, prelazeći zaista velike raz- 
daljine. 


Obično se u karavanu uvrštavaju samo mužjaci. 
Ženke ostaju na paši. Ne daju mnogo mlijeka, koje 
Indijanci koriste na razne načine, ali su vrlo plodne; 
to je vrlo važno, jer se lame uzgajaju i kao stoka za 
klanje. Meso im je ukusno kao meso naših svinja. 


Lama je vrlo ljupka životinja i nesumnjivo nije 
tvrdoglava kao mazga, kojoj je donekle slična po 
fizičkoj otpornosti i po moći prilagođavanja planin- 
skom životu. Lama na neprijatelja pljuje. 


Vrlo dobre naravi su indijski slonovi koji se hva- 
taju mladi pa se onda uvježbaju da rade za čovjeka. 

Indijskog slona dječak vodi na kupanje. Slonovi su se 
još u drevna vremena koristili kao domaće životinje. 
Herodot priča da su u Babilonu slonovi išli ulicama 
grada noseći na leđima vojnike i oružje. Drugi slonovi 
su radili u pristaništima, istovarivali su lađe i prenosili 
teži materijal. Kad je na slobodi, indijski slon živi 
u vrlo velikim krdima u gustim i vlažnim šumama, 
čak do dvije tisuće metara nadmorske visine. 


Slonovi koje vidite u cirkusu i koji poslušno izvode 
tačke pod rukovodstvom ukrotitelja, pripadaju 
azijskoj vrsti. 


Oni se od afričkih slonova razlikuju po veličini. 


Indijski slon nije nikad viši od tri metra a težak 
je oko tri, četiri tone. 


Druge, najglavnije osobine po kojima se može 
lako prepoznati su ispupčeno čelo i izrazito ma- 
le uši. 

U Aziji ove životinje često obavljaju grube, šum- 
ske poslove. 


Surlom mogu podići ili kotrljati vrlo teška debla. 


Kad slonovi vrše takav posao, brže ostare i ne 
žive više od 80 godina, dok je njihova prosječna 
starost 120 godina. 

U Indiji slonove često vode u lov na tigrove. 
Čuveni bijeli slonovi, koji su u dvorovima orijen- 
talnih prinčeva smatrani svetim životinjama, pri- 
padaju bijeloj podvrsti azijskog slona. 

DODATAK 


ODISEJA 
JEDNE VIDRE 


U proljeće je jezerce bilo divno i predstavljalo je 
pravi raj za krznene i pernate životinje. Nalazilo se 
u prekrasnim šumama države Viskonsin, a napravio 
ga je davno neki pionir — istraživač koji je tu 
podigao i vodenicu s velikim vodenim kotačem. 
Vremenom, krov vodenice se ulegao, a šindra 
gotovo sva otpala, ali vodenični kotač još uvijek 
je tamo, nepokretan i pričvršćen zarđalim lancem. 


U blizini jezerca, ljudi više ne žive, a lovci sa 
psima i puškama ne zalaze u taj kraj, koji je zbog 
toga i postao neka vrsta rezervata za stanovnike 
divljine. 

Na donjoj obali jezerca, u pojasu vodenog rasli- 
nja, divlja patka sa svojim pačićima pronašla je 
svoj stalni dom. Plava čaplja je redovno svraćala 
da lovi ribu i žabe, dok je srndać samo dolazio na 
pojilište. 

U plićaku, svakodnevno, rakuni su neumorno 
lovili žabe i školjke, a lisice, tvorovi, divlje mačke 

i kojoti šuljali su se okolo u potrazi za plijenom. 
Oni su predstavljali stalnu opasnost za divlju 
patku i njene mladunce, za vodenog štakora i 
divlje zečeve koji su živjeli u obližnjem čestaru. 


Kao i svuda, na terenima oko vode i po čestaru, i 
ovdje je životinjski svijet bio podijeljen na dvije 
grupe: na lovce i one koji su predstavljali lovački 
plijen i bili stalno na oprezu od smrti koja je vrebala 
sa zemlje ili iz zraka. Ali na jezercu su živjela dva 
krznena stanovnika, koji nisu spadali ni u jednu od 
ove dvije kategorije. Bile su to dvije vidre — mužjak 
i ženka. Istina, one su lovile ribu i žabe, ali nikada 
nisu napadale divlju patku, vodenog štakora ili 
divljeg zeca. Jezerce je bilo njihov prirodni dom. 
Pa ipak, one se tu ne bi dugo zadržavale, da majka 
vidra nije imala mladunce, a tata Sivko nije htio da 
ode bez nje. Inače, vidre su veliki putnici. Zadrža- 
vaju se na jednom mjestu samo u proljeće, kada su 
im mladunci suviše mali da bi mogli putovati. 


Majka i Sivko su vitke životinjice, gipkog, tana- 
nog tijela, malih ušiju i bogatog repa. Imaju fine 
krznene kaputiće, koji su na visokoj cijeni u trgo- 
vini krznom. Majka je veoma brižljiva i požrtvovna 
— svakog sata bar jednom obilazi svoje mladunce 
Munju i Tananu. 


Munja je nešto krupniji od svoje sestre Tanane, 
ali nije ništa veći od običnog povećeg poljskog 
miša. Mladunci još nisu progledali, ali zato imaju 
prodorne glasove. Ovaj period veoma je opasan 
za vidrine mladunce. Tada su oni bespomoćni i 
svaka lasica, tvor ili kuna može ih ubiti ako otkrije 
njihovu jazbinu. Čak i lisica i kojot rado jedu vi- 
drine mladunce. Ali nijedna od ovih krvožednih 
životinja se ne bi željela sresti s majkom vidrom. 


Jednog lijepog majskog jutra, prođe lisica sasvim 
blizu jazbine. Zastade da oslušne i onjuši zrak kao 
što bi to učinio svaki dobar lovac. Morala je 
neprestano loviti, jer je imala mladunce koji su 
bili već dovoljno veliki da traže meso. Nalazila se 
iznad samog gornjeg ulaza, ali ga nije mogla vidjeti, 
jer je bio zaklonjen divljom ružom i šibljem. 


Bio je to, ustvari, više izlaz nego ulaz, neka vrsta 
pomoćnog izlaza u slučaju da je glavni ulaz blo- 
kiran. U jazbinu se ulazilo podvodnim tunelom 
iz jezerca. Majka je uvijek ulazila u jazbinu kroz 
taj tunel. 


Dolje u jazbini, Munja je bio budan. Kao i obično 
bio je gladan. Podiže glavu i počme dozivati Majku. 
Vani lisica načuli uši. Pažljivo je osluškivala sve 
dok nije odredila mjesto, odakle dolazi zvuk i 
odmah je znala što je to. Onda se primakne ružinom 
šipražju i gurne njušku u žbunje. Zagleda se u 
jazbinu i opazi mladunce. Sada je i Tanana bila 
budna i glasno se pridružila Munji. Lisica zalamata 
svojim crvenim jezikom preko zuba, a onda podvi 
noge spremajući se na skok. Trebalo je brzo reagi- 
rati, jer mladunci neće dugo ostati bez zaštite. 


Tog časa, odozdo iz tunela, iskrsnu Majka. 
Zastane trenutak gledajući naviše, kako se lisica 
šunja gore po žbunju. 


Onda izazivački zafrkta i nakostriješi leđa. Bila 
je manja od lisice, ali je bila neustrašiva, jer je 
branila svoje mladunce. Poleti prema lisici, a ova 
ustuknu i dobro se odmakne od žbuna. Majka pro- 
vuče svoju tanku njuškicu kroz šiprag. Ponovo 


zafrkta i lisica se brzo udalji — nije joj bilo do 
borbe s majkom — vidrom. Samo bijesno zareža 
— ali se ipak udalji. Majka je nije ni pokušala 
slijediti. Na kopnu se nije mogla s lisicom nadme- 
tati u brzini. Šmugnula je u jazbinu i obgrlila svoje 
mladunce. Počela ih je odmah hraniti. Nježno im je 
lizala meko krzno, gladeći ih brižljivo. Poslije ovog 
sukoba s lisicom, bit će dvostruko opreznija. 


Pošto su se nahranili, mladunci zaspaše. U ovom 
ranom periodu svog života, samo su jeli i spavali, ne 
mareći za neobičan svijet u kojeg su stupili. Potpuno 
su ovisili o svojoj majci. Kao i za sve mladunce 
divljih životinja, bio je to najvažniji period života. 
Ako ga prežive — bit će u stanju da se mjere s ne- 
prijateljem. 


O mladuncima se brinula samo Majka. Nikada 
nije dozvoljavala Sivku da joj bilo što pomogne, 
čak ni da uđe u jazbinu. Tako Sivko nije mogao 
vidjeti svog sina ni kćer, sve do njihovog prvog 
izlaska iz jazbine. 


Dugo je ležala kraj svojih zaspalih mladunaca. 
Vani na jezercu, Sivko ju je dozivao zviždeći, nago- 
varajući je da izađe i da se igra s njim ili da mu 
pomaže loviti ribu. Nije se volio igrati sam. Vodeni 
štakori se nisu nikada htjeli igrati s njim, iako je 
više puta želio da im se prijateljski približi. A plava 
čaplja je isto tako na sve njegove slične pokušaje 
uvijek uplašeno odlijetala. 


Majka je čula Sivka i igralo joj se, ali je bila 
nervozna zbog lisice. Najzad skliznu do otvora 
tunela i zaroni u vodu. Plivala je brzo kao kakva 
pastrmka ili grgeč, i to pod vodom okrećući se 

povremeno u stranu da provjeri gdje je površina. 
Onda ugleda Sivka i poleti na gore. 


PARNA MAŠINA 


Izronila je pokraj samog Sivka i njihove se nju- 
škice na trenutak dodirnuše. Onda Sivko zaroni 
duboko i brzo otpliva. Majka zapliva za njim u 
zelene dubine. Iza njih je ostajao trag od mjehurića. 
Majka je plivala isto tako snažno i brzo kao i Sivko. 
Plivali su toliko brzo da im ne bi mogla ni pastrmka 
umaknuti, ako bi je direktno pojurili. Igrali su se, 
u stvari, ali ako bi naišli na kakvu ribu, hvatali 
bi je. 

Nekada su ljudi na ovom jezercu koristili malu 
parnu mašinu za vodenicu. Kasnije su je potopili 
u jezerce te tako i sada leži jednom svojom stranom 
na dnu. Imala je uspravni kotao na čijem se vrhu 
nalazio kratak dimnjak. Vrata ložišta na njenom 
donjem dijelu bila su zatvorena, ali druga vratašca 
za ventilaciju bila su otvorena. Jedan stari šaran 
napravio je sebi dvorac od ove parne mašine. 
Pošto mu je tijelo bilo glatko, mogao se provlačiti 

kroz ova vratašca. Stara mašina predstavljala je 
odlično mjesto za skrivanje od vidra. 


Sivko i Majka opaziše šarana i brzo zaroniše 
nadolje. I šaran je njih vidio. Bili su to njegovi 
jedini neprijatelji i uvijek ih je očekivao. Udario je 
repom i pobjegao u svoje skrovište u parnoj ma- 
šini. Dok se šaran migoljio kroz vratašca za venti- 
laciju, oštri Sivkovi zubi zahvatiše šaranov lelujav 
rep, ali pošto ga ne uhvatiše dobro — šaran 
pobjegne. 


Našavši se konačno u kotlu, šaran se okrene i 
priljubi usta uz sam otvor. Njegove okrugle, sta- 
klaste oči buljile su u Sivka. Da se šarani znaju 
smijati, ovaj bi se svakako nasmijao Sivku u lice. 
Sivko počme nasrtati na vrata ložišta. Bio je vrlo 
uzbuđen. Ovoga puta je skoro uhvatio šarana. 
Snažno udari vrata i zarđale šarke popuste. Vrata 
skliznu na dno jezera, podižući za sobom blat- 
njavu vodu. 


Sivko uleti u mašinu. Cijevi su bile izvađene za 
staro željezo i u kotlu je bilo mnogo prostora. 
Majka se uputi za Sivkom. Ništa nisu mogli vidjeti, 
jer se od šaranovog praćakanja i njihove jurnjave u 
kotlu, uskomješala rđa i blato. Oni izljeteše kroz 
dimnjak u obliku rđaste, blatnjave vode. 


Potpuno su zaboravili starog šarana. Bila je to 
divna igra. Sivko zaroni nadolje, a Majka za njim. 
Oni ulete kroz otvorena vrata ložišta i šmugnu van 
kroz dimnjak. Jurili su tako, dugo u krug kroz 
mašinu. Najzad Majka ispliva na površinu i 
oslušnu. 


Nije čula svoje mladunce. Sigurno su spavali, ali 
nikad se ne zna — možda im se nešto i dogodilo 
ako se lisica opet vratila. Ona zaroni, otpliva brzo 
do podvodnog tunela i uđe u jazbinu. Mladunci su 
spavali sklupčani u svom gnijezdu i ona sretna 
legne pokraj njih. 


I tako, jedan za drugim, mirno su prolazili dani 
na jezercu. 


Sivko je nestrpljivo čekao da se krene na dugo 
putovanje koje je očekivalo porodicu čim mladunci 
dovoljno ojačaju za takav put. On i Majka su već 
ranije bili prevalili to dugo, kružno prostranstvo 
preko rječica, jezera i ribnjaka i ponovo se vratili 
na ovo jezerce kraj vodenice, upravo na vrijeme da 


Majka napravi jazbinu i odmori se dok ne stignu 
novi mladunci. 


Srećom, mladunci su odnedavno progledali i po- 
čeli da se osamostaljuju.Munja, koji se mnogo 
brže razvijao od Tanane i bio mnogo živahniji, 
već je uspio pregledati cijelu jazbinu. Jednog dana, 
počme se verati uz stranu, ne bi li ispitao gornji 
izlaz. Nakon mnogo grebanja i puzanja uspio se 
popeti, ali od žbunja nije mogao ništa vidjeti. 
Jedan osušeni žbun širio je naokolo svoje grane. 
Munja otpuza na jednu od tih grana. Po prvi put 
ugleda svijet izvan jazbine. Bio je vrlo velik u 
odnosu na malu pećinu u kojoj je bio rođen i bilo je 
mnogo neobičnih stvari za vidjeti — visoko drveće, 


velike stijene, jezerce. Na samom rubu šipražja 
sjedila je neka životinja. Munja se nije uplašio, 
jer nikada ranije nije vidio lisicu. Lisica je izašla 
iz žbunja na sunčanje i nije ga primjetila. 


Munja pogleda niz jezerce. Po njemu je plovila 
divlja patka sa svojim pačićima. Bili su već davno 
narasli. Munjina pažnja se prenese na staru vode- 
nicu. On i ne primjeti veliku sovu, kako čuči na 
gredi ispod krova. Sova se nalazila na svom dnev- 
nom ležalu, ali je uvijek bila budna i spremna da se 
okomi ako primjeti i najmanji pokret. 


Munja se malo pomakne naprijed na grani, jer je 
želio imati još bolji pregled. Suha grana pukne 

pod njegovom težinom i on se otkotrlja na travu, 
praćakajući se i uplašeno dozivajući Majku. 


Lisica i sova su ugledale Munju onog časa, kad je 
pao. Obje su bile vješti lovci i uočavale su svaki 
pokret. Lisica skoči na noge, a onda se počme vući 
trbuhom po travi prema sigurnom plijenu. Velika 
sova se također ustremila na njega široko rastvore- 
nih kandži i otvorenog kukastog kljuna. 


Munja je najprije ugledao sovu, kako se okomila 
na njega i pohita prema žbunu divlje ruže, koja je 
zatvarala ulaz u jazbinu. Trčao je kako to vidre 
čine — uvijajući se i krivudajući. Ovakvo trčanje 
bilo je nešto sasvim novo za sovu i sasvim različito 
od njenih uobičajenih meta. Zec ili vjeverica trče u 
ravnoj crti. Sovine kandže su promašile Munju 

možda i zbog toga, što je tog časa lisica skočila 
da uhvati malu vidru. Dva su se lovca sudarila. 
Sova zaleprša krilima, a kandžama i kljunom iz- 
greba lisicu. Lisica uzvrati svojim oštrim zubima. 
Dok su dlaka i perje letjeli naokolo, Munja uhvati 
maglu u gustom žbunju. 


Majka je čula Munjino dozivanje u pomoć, te 
uđe u jazbinu kroz podvodni tunel. Ušulja se kroz 
gornji ulaz i ugleda Munju, kako se žurno provlači 
kroz zaklon od šipražja. 


I sova i lisica bile su spremne za prekid borbe. 
Lisica odskakuta, a sova poleti u zrak. Majka se 
nadnese nad Munjom i frkcćući blago na njega, 
obliže mu lice. Kad se uvjerila da su napadači 
otišli, uhvati ga za kožu na vratu i odnese do otvora 
jazbine, uvuče ga unutra i stavi u gnijezdo. Munji 
je odjednom prijalo da se opusti u sigurnoj jazbini. 
Za vrlo kratko vrijeme on je, eto, naučio nešto o 
opasnostima, koje vrebaju u vanjskom svijetu. 
Njegovo prvo iskustvo bilo je zastrašujuće ali i 
vrlo značajno: podsjećat će ga da opasnost postoji 
i na zemlji i u zraku i da nepoznatim životinjama i 
pticama ne treba vjerovati. 


I Tanana se uplašila kad ju je Munja ostavio 
samu. Trčkarala je okolo plačući i tražeći ga. Po- 
kušala je kao on da se uzvere do izlaza, ali nije 
uspjela, jer je jazbina bila previše strma. 


Majka ostade unutra umirivati svoje mladunce. 
Znala je, da uskoro neće htjeti ostajati sami u 
jazbini, kada ona ode da se igra ili da lovi ribu. 
Trebala je da ih vodi sa sobom. Ali željela je najprije 
da dovoljno ojačaju, kako bi se mogli boriti s ne- 
prijateljem, koga će svakodnevno susretati. Mora 
ih naučiti da ne pomišljaju na prijateljstvo s nepo- 
znatim životinjama, nego da se bore s njima. Bilo bi 
to vrlo opasno za njih, kad bi sreli divlju mačku ili 
kojota. Sada je bila sigurna, da je Munja upoznao 
bar dva opasna neprijatelja. Ali Tanana još nije 
dobila svoju prvu lekciju. 


Majka nije napuštala jazbinu sve dok se Munja i 
Tanana nisu sklupčali i zaspali. Njihov strah je 
brzo prošao, kako to uvijek biva kod divljih živo- 
tinja. Čim opasnost mine — nestaje iz pameti kao 
sjenka oblaka, koji prelazi iznad doline. Ali odsada 
Majka će uvijek nastojati da bude u blizini jazbine 
kako bi nadgledala svoje mladunce što češće. 


Nakon izvjesnog vremena ona izađe i ispliva na 
površinu jezerca nedaleko od stare vodenice. Sivko 
je počme dozivati čak sa drugog kraja jezera, a ona 
se odazove, ali se ni ne pomakne. Ako želi da lovi 


ribu ili se s njom igra, neka dođe kod nje. Na kraju 
Sivko jurnu prema njoj niz jezero. Kao i uvijek, 
Majka je znala što treba raditi. 


PRVI IZLAZAK 


Jednog dana u kasno proljeće, Majka izvede 
Munju i Tananu iz jazbine. Provela ih je kroz 
gornji otvor. Vidre spadaju među najbolje plivače, 
među divljim životinjama ali mladunci i to moraju 
naučiti. 

Mukom su se penjali i probijali kroz zaklon od 
žbunja. Oboje su se čvrsto držali Majke, jer im je 
sve bilo nepoznato. Munja je zaboravio svoju prvu 
pustolovinu ali bi se svakako, svega sjetio, da je 
sreo lisicu ili sovu. Sivko je bio na jezercu. Kad je 
ugledao svoju porodicu, brzo zapliva prema obali 
na kojoj su se zaustavili. Izađe iz vode i uputi se 
obalom prema njima. 


Munja i Tanana su ustuknuli, skrivajući se u 
visoku travu, samo su im glavice izvirivale. Sivko 
je za njih bio stranac, kojeg su se bojali. Iako je bio 
sličan na majku, bio je mnogo veći. 


Majka otrča niz obalu do Sivka i oni uzajamno 
protrljaše noseve i obraze. Zatim ona pozove 
Munju i Tananu. Bila je na njih vrlo ponosna i 
željela ih je predstaviti njihovom ocu. Oni su je 
pogledali, ali se nisu ni pomaknuli, a Sivko krene 
uz obalu prema njima. Sagnuli su glave i pretrčali 
na Majčinu stranu. Munja prkosno zafrkta, kada 
mu se otac približio. Bio je spreman da brani 
Majku, ali se samo šćućurio iza nje, a Tanana se isto 
tako uz nju priljubila. Sivko nježno gurnu njuškom 
Tananu i blago zafrkta. Onda je skotrlja na travu 
i tako je smjesta pridobije. Munja je sve ovo rato- 
borno promatrao nekoliko trenutaka. Ali stranac 
nije nanio nikakvo zlo Tanani. Izgleda da su se 
čak i lijepo zabavljali. Onda se i on udobrovoljio 
i poletio da im se pridruži u igri. 


Sivko i Majka su jako željeli svoje mladunce što 
prije naučiti plivati. Sada su Munja i Tanana bili 
dovoljno odrasli za učenje. Duboka voda, pogodna 
za ronjenje, najbolji je vidrin prijatelj i zaštitnik. 
Nijedan grabljivac ne može uloviti vidru u dubokoj 
vodi. Roditelji su željeli što prije završiti s lekci- 
jama, kako bi porodica mogla krenuti na veliko 
putovanje. 

Majka se počela igrati lovice s Munjom. Izvijala 
se i jurila prema jezercu a Munja za njom što je 
brže mogao. Očekivao je da će Majka u posljednjem 
trenutku kad stigne do vode, skočiti u stranu ali 
ga ona prevari i skoči u jezero. 


Munja se pokuša zaustaviti, ali je obala bila 
vlažna i klizava i on se okliznu, kada je nogom stu- 

pio na nju s namjerom da se zaustavi. Uletio je u 
jezerce i odmah počeo tonuti. Tonuo je prskajući, 
praćakajući se i mašući repom. Oči i usta mu se 
napuniše vodom. Majka je čekala. A onda zaronila 
u dubinu i podvukla se ispod njega. Svojim leđima 
je podigla Munju. Munja je frktao i izbacivao vodu 
koju je progutao. Čim se uvjerila da je sasvim 
povratio dah, Majka zaroni i ostavi Munju da se 
bori za život. Onda ga ponovo izbavi. Ovo se 
ponavljalo nekoliko puta sve dok Munja nije počeo 
raditi nogama i repom kako je znao. Uspio je 
veslati tek toliko da se održi na površini i da mu se 
to dopadne. Nije više pokušavao izaći na obalu 
kao u početku. 


Sivko je počeo učiti Tananu plivati, ali trik da se 
igraju lovice nije kod nje uspio. Uvijek se za- 
ustavljala na priličnom odstojanju od vode. Sivko 
je postajao nestrpljiv. Odveo ju je do mjesta gdje 
se obala strmo nadnosi nad jezerom. Tanana je 
pogledala u vodu i počela glasno zapomagati. 
Prije nego što je i shvatila što se događa, Sivko je 
gurnu, ona se zatetura i odleti u vodu, a on skoči 
odmah za njom. Tanana je odmah potonula a 
Sivko je zaronio i izvukao je na površinu. Držao 
ju je u vodi sve dok nije naučila da se održava na 
površini i pomalo pliva. 


Sada se mladuncima otvorio jedan novi svijet. 
Munja je naučio roniti i juriti ispod vode kao 
Majka 1 Sivko. Tanana je sporije učila. Dugo vre- 
mena se zadovoljavala samo plivanjem na površini. 


Munju je jako interesirao podvodni svijet. Nije 
mogao ostajati pod vodom tako dugo kao njegovi 
roditelji, ali je uspjevao nekoliko minuta. Proma- 
trane ispod vodene površine, stvari su izgledale 
sasvim drugačije. Lagani valovi na površini jezerca, 
stvarali su utisak da se sve kreće i stalno mijenja 
oblik. Divlja patka i njeni pačići, na primjer, 
pretvarali su se u bića čudnih oblika. Onaj njihov 
dio koji se nalazio u vodi, zadržavao je jasan 1 
prirodan izgled, a dijelovi iznad vode dobivali su 
fantastične oblike. 


Munja je uskoro naučio da, plivajući i roneći 
ispod vode, može doći u neposrednu blizinu drugih 
životinja u jezercu. Zadavao je mnogo muka vode- 
nom štakoru koji nije mogao plivati tako brzo kao 
on. Munja se samo želio sprijateljiti ali mu vodeni 
štakor nije vjerovao. S jedne strane štakor je bio 


u pravu, jer ako se gladna vidra nađe na mjestu 
gdje nema ni riba ni žaba, rado će pojesti i vodenog 
štakora. 


Kad god je srndać dolazio na pojilište, Munja 
bi zaronio sasvim blizu njega. Promatrao bi ga 
ispod vode s razdaljine od jedva jednog metra. 
Srndaćevi rogovi su izgledali kao da podrhtavaju, 
tijelo kao da se zanosi i uvija, a noge kao da ulaze 
i izlaze iz vode. Čim bi Munja izronio, srndać bi 
imao normalan izgled. Munja bi uvijek izvirivao 
iz vode na metar od srndaća, a velika životinja bi 
samo zafrktala i udarila kopitom a ponekad i 
zatresla rogovima. 


Obožavao je ispod vode promatrati šarenu vo- 
denu zmiju i slijediti je. Gledana ispod površine 
vode, zmija je izgledala kao da pleše po jezercu. 
Izgledala je vrlo dugačka — skoro pet, šest metara 
— jer se nije moglo odrediti gdje završava rep a 
gdje počinje njen vodeni trag. 


Plava čaplja je bila još jedna životinja koju je 
Munja naročito volio promatrati. Sviđalo mu se 
približavati ovoj dugonogoj ptici, dok je lovila 
žabe po plićaku. Tanke noge su se jasno vidjele 
ispod vode i mirovale su, a tijelo s dugim vratom i 
kljunom izgledalo je kao da poigrava. Onda bi 
čaplja odjednom zagnjurila kljun i glavu u vodu da 
nabode žabu koja je tek skočila u jezerce. Tada su se 
kljun i glava jasno vidjeli. Ali kako se čaplja uputila 
da žabu odnese svojim mladuncima, valovi koji 
su se dizali uslijed kretanja njenih nogu, preobrazili 
bi je u čudno biće koje, kao da se previjalo u agoniji, 
dok je nestajala u nebu. 


Bilo je zabavno i na strmoj obali gdje su Majka i 
Sivko imali neku vrst tobogana za klizanje, koji 
se već sasvim uglačao od upotrebe. Munja i Tanana 
su naučili skakati za roditeljima dok su se ovi 
utrkivali do ruba obale. Onda bi se Majka i Sivko 
munjevito otklizali na trbusima u vodu a Munja 
i Tanana su ih slijedili. Čim bi se klizaljka smočila 
i postala klizava, vožnja bi postajala brža. Završa- 
vala se snažnim pljuskom u vodu. Munja i Tanana 
bi se tako satima igrali na toboganu. 


Bilo je još nešto što su male vidre voljele — lov 
na bjelice i žabe. U početku, Munja je uglavnom 
lovio žabe. Kada bi opazio neku kako skače u 
jezerce, jurnuo bi za njom i ščepao je prije nego 


što je mogla da se zarije u muljavo dno. Njegova 
prva avantura s velikom ribom bio je susret sa 
starim šaranom : šaran je pobjegao u jednom pravcu 
a Munja u drugom! Uplašio se velike ribe. 


Onda je počeo goniti bijelice i naučio da ih može 
uhvatiti, samo ako je vrlo brz. Jednog dana nakon 
dobre trke, uhvatio je veliku riječnu pastrmku i 
tako se uvjerio da može plivati brže i od te brze ribe. 


Majka i Sivko su osjetili da su mladunci spremni 
za dugo putovanje. Uskoro će napustiti ovo bez- 
bjedno utočište i stupiti na teritorije, gdje neće 
više biti sigurni od lovaca i trapera. Lovit će ribu 
i u vodama, koje pripadaju samo ribarima. 


Duž riječnih tokova i jezera nalazile su se kolibe 
gdje su dolazili ljudi iz grada na pecanje. Rijetko 
koji vlasnik ovih koliba je volio vidre. Svi su oni 
smatrali da vidre uništavaju ribu za lov. 


Ali vlasnici koliba nisu bili u pravu. Kao i sve 
ostale vidre, Sivko i njegova porodica neće nanositi 
nikakve štete ribolovu. Oni će se rijetko kad zadrža- 
vati više od dan, dva na jednom mjestu. Uvijek su 
u pokretu, u potrazi za novim mjestima i novim 
pustolovinama. I tako će putovati sve dok ne na- 
prave veliki krug. Ako prežive, slijedećeg proljeća 
naći će se opet na jezercu pokraj stare vodenice. 


TURNEJA POČINJE 


Jednog dana, Sivko izvede svoju porodicu niz 
mali potok, koji je proticao preko brane jezerca 
pokraj vodenice. Ovaj potok je bio preplitak za 
bilo što, osim za praćakanje i hvatanje žaba i riba. 
Ali, na jednom kraju bio je zatvoren velikom stije- 
nom, gdje se voda zadržavala stvarajući duboki 
vir, pogodan za plivanje. Tu su se svi lijepo kupali. 
Onda Sivko i Majka prekinu igru i počmu tražiti 

pastrmke a Munja ode do obale i počme istraživati 
veliku gomilu krupnog šljunka. 


Izašavši iz vira, Tanana sjedne na veliku pljosnatu 
stijenu. U stijeni se nalazila jedna pukotina ispu- 
njena vodom u kojoj se odmarao riječni rak. Ta- 
nana siđe i pokuša ga uhvatiti. Prednje noge su joj 
bile previše kratke da bi ga mogla uhvatiti, a osim 
toga, šapicu je skupila u pesnicu. No, ipak je 
pokušavala. 


Munja sjedne na vrh velikog odronjenog kamena 
i počme promatrati okolo. Prvi put je mirovao 
otkada je stigao na vir. Promatrao je Tananu pita- 
jući se što li je to našla. Morao je vidjeti, te skoči 
dolje i dotrči do nje. Grubo je odgurnu od pukotine 
i proviri unutra. Uznemiren, rak počme mahati 
prijeteći svojim velikim klještima. Munja se spusti 
dolje. Otvori šapicu i dobro je ispruži. Kandžama 
čvrsto uhvati raka i izvuče ga iz pukotine. 


Tanana je navikla da je brat gurka, ali sada nije 
mogla da se ne razbjesni, vidjevši ga kako nestaje 
snjenim rakom. Pojuri za njim a kada se on zaustavi 
da pojede ukusni zalogaj, Tanana skoči na njega i 
ugrize ga za uho. Munja počme mlatarati okolo, 
ne bi li naučio svoju sestru pameti. Tanana pogne 
glavu kada mu se primakne, ugrabi raka i pobjegne 
u vir. 


Kako je Munja bio u njenoj neposrednoj blizini 
kada je skočila u vodu, nastane prava trka po 
jezeru. Svaki put kad bi Munja bio usporedo snjom, 
Tanana bi zaronila glavu ustranu i mijenjala pravac. 
Bila je mala, ali vrlo okretna i mogla se okretati 
brže od Munje. 


Nakon duge jurnjave, Tanana odluči plijen podi- 
jeliti sa svojim bratom. Izađe na obalu i ispruži 
se a Munja pojuri prema njoj. Tada mu Tanana 
dopusti da zagrize u ljusku raka, pa se pomakne 
natrag. Rak se raspao na dva dijela a brat i sestra 
iščeprkaše ukusno meso iz ljuske. 


U međuvremenu su Majka i Sivko napravili 
dobar lov. Vir je jako privlačio riječne pastrmke, 
šarane i grgeče. Majka je isplivala na obalu s veli- 
kim šaranom. Istog časa Munja i Tanana joj poju- 
riše ususret po svoj dio. Majka je već pojela dvije 
ribe, a ovu je donijela svojim mladuncima. Ona 
sjedne i počme ih promatrati dok su otkidali 
komade šarana i gutali ih. 


Pošto se najeo, Munja dobije želju da se igra. 
Skokne u vir i počme dozivati Tananu: Ali ona je 
htjela malo prileći i odmoriti se, pa se Munja morao 
igrati sam. Ronio je duboko i plivao brzo. Na dnu 
vira je bio šljunak i dubok pijesak, te je voda bila 
sasvim bistra i sve se jasno vidjelo. 


Pogledavši naviše, Munja ugleda jednu malu ži- 
votinjicu kako pliva prema suprotnoj obali. Bio je 
to vodeni miš. Munja lijeno zapliva za njim. Padne 
mu na pamet da bi se možda mogao igrati s malim 
debeljuškastim mišom. Ali mišu nije bilo do igranja. 
Plivao je pažljivo, znajući dobro koliko može biti 
opasno ovakvo preplivavanje. Mogao je svakog 
časa iskrsnuti kakav jastreb ili neki od neprijatelja 
koji vrebaju odozdo iz dubine. Munja dopliva 
tačno do mišićevog repa kada se voda iznad njih 
uskovitla. Velika pastrmka se praćnu iz vode, 
širom otvori usta i miš nestade u njima. Munja 
jurne pravo prema pastrmki koja ga primjeti kad 
se vraćala u vodu. Zaljulja se i dade u bijeg, a 
Munja kao strijela pojuri za njom. Pastrmka ubrzo 
nađe utočište u pukotini na dnu stijene. Tu je 
Munja nije mogao uhvatiti pa odustane od gonjenja 
i ispliva na površinu. 


Za to vrijeme Sivko je ispitivao vir i lovio ribu. 
Bio je već spreman za pokret. Krenuo je niz vodu 
a porodica ga je pratila. Putovali su polako raz- 
gledajući i njuškajući sve oko sebe. Čitavih pola 
sata promatrali su jednu suhozemnu kornjaču. Dan- 
gubili su na blatnjavoj obali gdje je bilo čitavo 
obilje rakova i školjki. Ispitali su obje obale potoka i 
jedan dio šume. 


Mali potok se ulijevao u drugi, veći gdje se poro- 
dica dobro naplivala. Dok su ostali otplivali niz- 
vodno, Munja se popne na obalu i odjuri duboko 
u šumu. Upravo je naučio uživati u trčkaranju po 
gustom šipražju ispod velikog drveća. 


Nije pripadao životinjama koje se penju po drve- 
ću ali se živo interesirao za ptice na njemu. Pro- 
matrao je kako veliki, zlatokrili djetlić doleti na 
jedno drvo, priljepi se uz stablo i počme udarati 
kljunom. Ali Munja nije mogao dugo mirno sjediti 
i ubrzo odjuri nizbrdo. 


Iako više nije vidio potok, još uvijek je mogao čuti 
žubor vode. Sa svih strana okruživala ga je gusta 
šuma. Skačući oko jednog drveta, naglo se zaustavi. 


U njegovoj neposrednoj blizini iz šipražja iskrsnu 
divlja mačka. Mačka se zagleda u Munju. Odmje- 
ravala je vidru razmišljajući da li da napadne ovo 
mladunče. Munja nagonski osjeti da je ovaj ne- 
znanac opasan. Izvi se i poleti niz strminu prema 
potoku. Već je naučio da duboka voda štiti od 
napada. Divlja mačka pojuri nizbrdo za Munjom. 


Munja izbi na čistinu pokraj obale prostrane vo- 
dene površine. Bio je to najveći vir kojeg je ikad 
vidio ali nije imao vremena da se zadržava i da ga 
razgleda. U vodi ugleda Sivka, Majku i Tananu. 
Odmah se osjeti sigurnijim. Osvrne se prema šumi. 
Divlja mačka se zaustavi na rubu šipražja. Pri- 
padala je životinjama, koje se skrivaju po gustim 
skrovištima i nije voljela otvorene prostore. 


Munja se otkliznu niz strmu obalu i pljusnu u 
vodu. Onda se izdigao visoko iznad površine i po- 
gledao okolo. Ovo veliko jezero je bilo u stvari 

rezervoar. Donji kraj bio je opasan betonskom 
branom u obliku velikog luka od jedne do druge 
obale. Munja se zainteresirao za branu i otpliva 


do nje. Plivao je tako uz njen rub sve do njenog 
završetka na visokoj obali. 


Ova neobična prepreka bila je vrijedna pažnje. 
Munja izađe na obalu i popne se na zaravnjeni 
vrh brane i otrča do njenog centra. Tu je ugledao 
ogroman kotač koji je kontrolirao vrata brane ispod 
njega. Kotač je bio pričvršćen za donji dio brane 
pomoću zatupastog zavrtnja. Munja se popeo na 

vrh brane i počeo klizati po kotaču. Okretao je 
glavu čas na jednu, čas na drugu stranu promatra- 
jući okolo. 


Dolje u rezervoaru, nazirao se Sivko koji je već 
krenuo prema suprotnoj obali. Procjenio je da 
potok ovdje završava. Namjeravao je svoju poro- 
dicu prevesti preko brda i dolje u drugoj dolini 
pronaći drugi potok. Munja se nije nimalo zabri- 
njavao što su toliko izmakli — mogao ih je lako 
stići. Skočio je s kotača 1 pogledao dolje u vodu. 
Pažnju su mu privukli nekoliko listova koji su 
nekako čudno plivali po površini. Jedan je veliki 
list upao u mali vrtlog, koji je nastao od vode koja 
je izlazila kroz vrata brane. List se počeo kovitlati 
i nestao je. Munja je htio saznati gdje listovi 
nestaju. Zaronio je iza brane i počeo slijediti jedan 
list u vodi. Ovaj se kovitlao ispred njega ali van 
njegovog dohvata. Odjednom osjeti da ga nešto 
snažno gura. Nije mogao vidjeti tko ga to vuče pa se 
strašno uplaši. Imao je dojam da ga je ščepala neka 
nevidljiva životinja i da ga snažno vuče nadolje. 
Očajnički se pokušao istrgnuti ali uzalud. Mlata- 
rajući i koprcajući se, bio je dovučen do vrata brane. 


Počeo je gubiti dah. Sve dosada vjerovao je da od- 
lično vlada vodom i da voda njemu služi za zabavu 
A sada — ona ga je potpuno svladala, udarala 
i davila. Odjednom se našao izvan zagrljaja vode, 
izbačen u prostranu baru. Izbio je na površinu i 
jedva doplivao do obale. Onda se izvukao iz vode i 
ispružio po zemlji dahćući. 


Prošlo je dosta vremena dok mu se povratio dah i 
snaga. Hučanje vode koja je šikljala kroz otvorena 
vrata brane prema njenom podnožju, ispunjavalo 
ga je strahom. Kada je konačno bio u stanju sjediti, 
počeo se osvrtati i tražiti Majku dozivajući je 
glasno. Ali nije dobio odgovor što nije nimalo 
čudno jer ga je teško mogla čuti od šuma vode, 
koja pada. Ali jedno je bio siguran: što prije napu- 
stiti ovo mjesto i pridružiti se svojoj porodici. 
Krene nizvodno obalom, izbjegavajući vodu. 


Munja je već bio poluodrastao i lijepo razvijen 
za svoju dob i ponešto je već bio naučio ali mu je 
nedostajalo iskustvo divljine. Još je bilo potrebno 
da ga vode Majka i Sivko. Pa ipak, nije mnogo 
brinuo. Njegova porodica nije mogla biti daleko. 


Vjerovatno se često zaustavljaju kao i obično. Ako 
požuri i ne gubi vrijeme, brzo će ih stići. Bio je 
siguran da su otišli nizvodno jer se Sivko stalno 
držao potoka otkad su ga pronašli. Munja požuri 
niz obalu. Napredovao je polako zbog žbunja i 
vrba koje su rasle na rubu vode i velikog kamenja, 
preko kojeg se trebao penjati. Konačno je stigao 
do vode kojom će moći brže putovati. Zaplivao je 
što je brže mogao stalno dozivajući Majku. 


BUCA 


Munja je plivao cijeli dan. Od njegove porodice 
nije bilo ni traga. Predveče je počeo osjećati umor i 
glad. Primaknuo se sasvim obali i zaronio duboko. 
Pokraj obale koja se strmo nadnijela nad vodom, 
naiđe na četiri ribe. Bile su okrenute uzvodno i 
mahale su repovima tek toliko da ih voda ne 
odnese. Njihova okrugla usta neprestano su se 
otvarala i pumpala vodu kroz škrge. Munja pojuri 
ka obali a ribe se brzo razbježe. Munja odabere 
najveću za svoj plijen i počme je loviti. Riba je bila 
debela i nije brzo plivala. Pobjegla je do same obale i 
pokušala se sakriti. Munja je odmah uhvati i izroni 
s njom iz vode i otpliva na obalu. Stigavši na obalu 
sjedne i pojede je čitavu osim repa i kičme. 


Pošto je završio s jelom, Munja opere svoju nju- 
škicu i smeđi kaputić. Sada je trebalo potražiti 
mjesto gdje će se sklupčati i prespavati. Žurno se 
uputio rubom obale. Pažljivo je njuškao u nadi 
da će osjetiti miris Majke, Sivka ili Tanane. Odjed- 
nom mu se na putu ispriječio jedan žbun koji je 
rastao uz samu obalu. Munja obiđe žbun i zaustavi 
se: osjeti miris vidre. Žestoko zafrkta i pogleda u 
pravcu odakle je miris dolazio. 


Na maloj travnatoj čistini, pokraj same vode, 
ugleda jednu vidru kako leži ispružena. Vjerovatno 
je spavala. Munja skliznu do obale, zaustavi se i 
počme nježno dozivati i gurkati vidru. Ona ne 
odgovori. Onda obiđe oko nje i zapetlja se u neki 
lanac. Lanac škljocnu a Munja odskoči ustranu. 
Jedna od vidrinih zadnjih šapa, bila je dobro uhva- 
ćena u metalnu zamku. 

Munja je nagonski osjećao da tu nešto nije u redu. 
Frktao je dok je obilazio mrtvu vidru. Izbjegavao 
je lanac zamke preskačući ga, kad god bi došao 
do njega. Napokon, vrati se na potok 1 zaroni. 
Podigao je glavu visoko iz vode i zazviždao proma- 
trajući cijelo vrijeme vidru u zamci. Na njegov 
zvižduk odazvao se jedan plačni glas koji je dolazio 
s obale, nekoliko metara niže od mrtve vidre. 
Glas je bio sličan Tananinom, i on žurno zapliva 
ka obali. 


Kad se sasvim približio obali, trava koja se nad- 
nijela nad njim, razdvoji se i pojavi se glavica jedne 
male vidre. Bila je to Buca, otprilike iste veličine 
kao Tanana. Jecajući, probije se kroz travu i za- 
pliva Munji ususret. On ispruži svoju njuškicu i 
njihovi vlažni nosevi se za trenutak dodirnu. Svaka 
od njih je bila sretna što je srela drugu vidru. 


Mrtva vidra u zamci bila je Bucina majka. Bez 
majke, Buca je bila bespomoćna i izgubljena. Jedino 
joj je bilo preostalo čekati u nadi da se majka ipak 
probudi i otpliva s njom. Munja se takođe bez 
porodice osjećao usamljen, ali je bolje znao voditi 
računa o sebi. Imao je mnogo više iskustva od Buce. 

Bucina majka je potpuno besmisleno i surovo 
nastradala u zamci — te sezone je vidrino krzno 
bilo vrlo jeftino. Jedino opravdanje za njenu smrt, 
bilo je to što je lovila ribu u vodama gdje to nije 
dozvoljeno. Međutim, ni ovo nije bio dobar razlog 
jer je kao i sve vidre lovila uglavnom ribe — strvo- 
ždere koje uništavaju pastrmkina jaja. A ovo je 
sasvim dovoljna naknada za onih nekoliko pa- 
strmki i grgeča koje je uhvatila. 


Buca je bila mala, živahna vidra i njen strah je 
potpuno nestao čim je ugledala Munju. Čim se 
prestala bojati osjetila je glad. Ronila je i pokuša- 
vala uhvatiti ribu ali su joj one uvijek lako izmicale. 
Nije bila naročito vješta jer je njena majka lovila za 
obadvije. Sada Munja zapliva za Bucom. Iako nije 
bio gladan, on pojuri za jednim šaranom i uhvati ga. 
Onda su obje vidre izašle na površinu i otplivale 
do obale. 


Munja se nije micao od Buce dok je jela šarana. 
Nije nikako želio izgubiti novog prijatelja. Buca 
završi svoj ručak i brižljivo se umije a kada se 
Munja uputi prema potoku, krene za njim. Do vode 
su stigli u posljednji čas: dok su se udaljavali 


plivajući, stiže traper da pogleda svoju zamku. 
Srećom, sumrak se spuštao te nije primjetio, kako 
dvije glavice izviruju iz potoka. 


Bilo je previše kasno da se pronađe mjesto za 
spavanje, ali Munja nije brinuo. Odmah uz samu 
obalu potoka nalazio se brežuljak obrastao ši- 
pražjem. Tu, dobro skrivene u gustom lišću, dvije 
male vidre su se sklupčale i zaspale. 


S prvim zrakama Sunca Munja i Buca su ustali i 
krenuli. Prva dužnost im je bio doručak. Munja 
ponovo uhvati ribu a Buca žabu i raka. Svoj lov 
su podijelili. Riba koju je Munja ulovio bila je 
velika i ukusna. Pošto su se najeli i umili, počeli su 
ispitivati obalu, ali se nisu udaljavali od potoka. 
Buca je imala kraće noge od Munje tako da je on 
morao usporavati korak, kako bi išli usporedo. 
Ali Buca je stalno zaostajala za tri koraka. 


Došavši do strme obale nagnute nad potokom, 
Munja se sjeti tobogana na jezercu kraj stare 
vodenice. Preskoči rub i skliznu u vodu. Kada je 
izronio, ugledao je Bucu kako stoji gore na obali. 
Glasno ga je dozivala. Munja dopliva do obale i 


iskoči van. Frktao je nagovarajući je da mu se 
pridruži a onda ponovo skoči i otkliza se u vodu. 
Buca se stidljivo primakne rubu oklijevajući. Ko- 
načno i ona skoči na tobogan i odleti u vodu. 


Igrali su se tako na klizaljci više od jednog sata. 
Konačno, Munja prekine igru i otpliva u potok. Bilo 


je već vrijeme da se potraže nove pustolovine. Nemir- 


ni duh, karakterističan za njegovu vrstu, tjerao ga je 
stalno naprijed. Buca zapliva za njim. Brzo su 
putovali koristeći brzak. Oko podne su se zaustavili 
samo da ulove nešto i ručaju na obali. Mjesto koje 
je Munja odabrao za ručak, nalazilo se na podnožju 
jedne padine. Uska, dobro utabana staza vodila je 
S vrh brda sve do potoka. Brdo je djelovalo vrlo 
primamljivo i Munja ga zaželi razgledati. Krenuo 
je stazom uz brdo a Buca za njim. Vijugava putanja 
vodila je oko malih brežuljaka i žbunova breze 
i vrbe. 


I Buca je poput Munje uživala u ovom pothvatu. 
Oboje nisu bili svijesni koliko je opasno što se 
toliko udaljavaju od potoka i duboke vode. Izbili 
su na jednu krivinu i brzo se zaustavili. Iznad njih 
se nešto događalo. Na travnatoj livadi, odmah 

pokraj staze, skakutala su dva jarčića. Bili su puni 
života iigre. Buca i Munja su ih pažljivo promatrali. 
Kada su se dvije male vidre uputile na livadu, 
jarčići su prestali skakati i zagledali su se u strance. 
Munja krenu prema jednom od njih. Jarčić se 
počeo izvijati i poigravati u krug a Munja je jurio 
za njim. Buca se približio drugom jarčiću. Ono, kao 
i prvo jare, odskakuta a Buca pojuri za njim. 


Ova igra bi vjerovatno potrajala, da se nije po- 
javila majka — koza. Čim je opazila kako ove dvije 
životinjice love njenu djecu, podvije rogove i zaleti 
se na njih. Munja nije shvatio što namjerava sve 
dok ga nije udarila rogovima i otkotrljala u travu. 
On se podiže frkćući i režeći. Ali kad se majka koza 
ponovo okomila, on podvije rep i dadne se u bijeg 
niz stazu. Trčao je dugo prije nego što se osvrnuo. 
Najzad kada se okrenuo Buci nije bilo ni traga. On 
sjedne, izduži se što je više mogao i zazvižda. 


On zazvižda još jednom i ovog puta dobije odgo- 
vor iz gustiša s desne strane. Buca je u luku pobjegla 
s mjesta opasnosti i sakrila se. Sada je iskočila iz 
svog skrovišta i pojurila mu ususret. 


Jedno uz drugo uputili su se prema potoku i 
zaronili. Bili su već dobro odmakli prije nego što 
su pogledali na padinu. Majka koza spuštala se 
stazom a njena dva jarića su skakutala i poigravala 
ispred nje. 


Buca bi se rado vratila i igrala s jarićima ali je 
Munju još uvijek boljela stražnjica od kozinih ro- 
gova. On je pozove i povede nizvodno. Nije želio 
još jedan susret s velikom rogatom životinjom. 


Plivali su gotovo kilometar i po prije nego što su 
izašli na obalu. Oboje su bili umorni i htjeli su se 
malo odmoriti. Popeli su se na obalu i sklupčali na 
travnatoj humci. Buca je odmah počela loviti 
mušice po Munjinom krznu. Prijateljstvo između 
Buce i Munje bilo je sasvim drugačije nego kod 
odraslih vidri. Oni nisu imali određeni cilj kuda idu. 
Munja nije poznavao veliki krug vodenih tokova 
koji bi ga eventualno vratio do jezerca kraj stare 
vodenice da tamo osnuje svoju porodicu. Želja da 
stalno budu u pokretu, tjerala ih je naprijed bez 
nekog određenog cilja. 


Sve dok se budu držali potoka, bit će im obez- 
bjeđena hrana i izvjesna sigurnost. Da li će preživjeti 
ili ne — ovisilo je samo o sreći. Naravno, ni Buca 

ni Munja nisu o svemu tome ništa znali. Jedino su 
znali da im je prijatno zajedno i da se lijepo za- 
bavljaju. 


NIZ RIJEKU 


Potok je sad prerastao u rijeku u kojoj je bilo 
mnoštvo raznih vrsta riba i Buca je naučila loviti ih 
gotovo isto tako vješto kao i Munja. Oko podne 
jednog ljetnog dana, stigli su na mjesto gdje se 
rijeka širila i bila plitka. Munja je plivao uživajući 
u hladnoj vodi kad odjednom opazi nešto čudno na 
obali. On se praćnu i zafrkta upozoravajući Bucu. 


Podigavši glavice visoko iznad vode, dvije vidre 
su promatrale kako neki seljak tjera velika kola u 
rijeku. Kola su vukla dva konja koji su vidrama 
izgledali kao prava pravcata čudovišta. 


Konji su polako išli, a čovjek je sjedio naprijed 
i drijemao. Dim se u pramenovima izvijao iz nje- 
gove lule od kukuruzovog klipa. Konji su zagazili 
u vodu i povukli kola za sobom. Kola su se kotrljala 
po šljunku na mjestu gdje seljak prelazi rijeku. 
Munju i Bucu je sve ovo jako zanimalo, ali su bili 
oprezni. Velike životinje koje su vukle kola, bile su 
najveći stvorovi koje su ikad vidjeli. Da bi ih pro- 
matrale izbliza dvije vidre su zaronile u pravcu kola. 
Na sredini rijeke gdje je voda bila duboka skoro 
jedan metar, konji su odlučili da se napoje. Seljak je 
olabavio uzde i zavalio se pućkajući svoju lulu. 


Munja je ocijenio da su se dovoljno približili. 
Jasno je mogao vidjeti konjske noge jer su bile u 
vodi, ali zbog valova na površini vode, nije im 
mogao vidjeti ostali dio tijela. Obje vidre su provi- 
rile iz vode. Njihove glavice su izronile baš u tre- 
nutku kad su konji sagnuli njuške da piju vodu. 
Munja i Buca su se našli na nekoliko centimetara 
licem u lice s dvije velike glave. Divlje su zafrktale 
i zaronile. 


Uznemireni konji su podigli glave. Onda su se 
dali u bijeg a od naglog okretanja prednji kotač kola 
otpadne. Jurnuli su prema obali, koju tek što su 


ostavili, a kola su se prevrnula bacivši seljaka 
u vodu. 


Munja i Buca su prestrašeno zaronili i ostali u 
vodi sve dok su imali zraka. Zatim su izvirili na 
površinu i podigli glavice da promatraju okolo. 
Vidjeli su da konji vuku prevrnuta kola ka obali. 
Seljak je pljuskao za njima vičući glasno. Onda 
Munja opazi seljakov slamnati šešir kako plovi 
prema njima. Zafrkta u znak opomene i ponovo 
zaroni. Opet su ploviti ispod vode, sve dok su 
imali daha. Kada su izronili, šešira nigdje nije bilo 
a također ni seljaka s konjima i kolima, koji se 
vratio kući da ih popravi. 


Munja i Buca su nastavili put zaustavljajući se 
nekoliko puta da ulove koju ribu. Uglavnom su 
putovali brzakom. Uskoro Munja primjeti da 
rijeka postaje sve uža a struja jača. On pogleda 
nagore i ugleda bijelu vodu. 


Buca se bojala jake struje, te je plovila uz samu 
obalu. Podigavši glavu pozove Munju. Plašila se 
pjenušavih brzaka i izbjegavala ih je. 


A Munja, kao dječak koji se pravi važan, krene 
u brzak. Prije nego što je shvatio koliko je struja 
jaka, snažan brzak ga odnese u virove. Borio se 
očajnički ali mu nije polazilo za rukom da se pro- 
bije. Jedino mu je preostalo da se bori, da ne ostane 
bez daha. 


Buca ga je glasno dozivala s obale, trčeći duž 
brzaka. Povremeno bi ugledala Munjinu glavu i to 
bi je nagnalo da potrči brže. Ali na obali je bilo 
mnogo velikih stijena, pa nije mogla ići usporedo 
sa svojim drugom. Pa ipak, stalno je trčala. Onda se 
uzverala na jedan veliki kamen, koji je stršio iz 
potoka, praveći lokvu mirne vode pa s njega skoči 
u vodu. 


Munja je sjedio na plosnatoj stijeni odmah uz 
sam rub ove bare. Već se oporavio od mučnog pre- 
turanja po vodopadu. Odazvao se na Bucin ustra- 
jan zov. Ona dopliva do zaravnjene stijene i priljubi 
se uz njega. Munja je ne odgurnu, ali nije htio 
dozvoliti da ona pomisli kako se uplašio brzaka. 


Istog časa skoči na noge i zaroni u baru. Prepliva 
je brzo i baci se u struju koja je kružila oko stijene. 
Znao je da će ga uskovitlana voda baciti tačno u 
baru. Tako je i bilo. Buca mu se pridruži. Još 


uvijek je bila uznemirena zbog brze vode i nije joj 
palo na pamet da ga slijedi kad je ponovo skočio 
u brzak. 


Uskoro su ušli u vode koje su pripadale jednoj 
ribarskoj kolibi i bile rezervirane za ribolov. Vlasnik 
ove kolibe garantirao je svojim gostima obilje ribe 
i ptica za lov koje je uzgajao i čuvao od grabljivih 
životinja. U ove grabljivce ubrajao je i vidre. 


' a 
PECAJTE 1 LOVITE KOLIKO 
VAM JE VOLJA — a. ' 
UNIŠTAVAJTE ŠTE ToC pe “A 
VIDRE. LISICE. KOJOTE 1 

: MAČKE. 
I DIVLJE MAC > 
UPRAVA KOLIBE »DUGA« 


Naravno, Munja i Buca o ovome nisu ništa znali. 
Kada su došli do jednog polupotopljenog drveta, 
Munja izađe iz vode i skoči na stablo a Buca za 
njim. Na jednoj grani koja je stršala čitav metar od 
stabla, bila je prikucana daska s natpisom: 

Pošto ih polupotopljeni panj nije više interesirao, 
Munja i Buca su zaronili u vodu. Onda su ugledali 
zgrade kolibe. Učinilo im se vrlo zanimljivim. 
Munja se sjeti stare vodenice. Pokraj jedne zgrade 
sjedio je čovjek na klupi. Bio je sličan seljaku koga 
su ranije vidjeli. Sjedio je okrenut leđima i nešto 
pilio. Ispred njega bila je psetara a iza — dva 
lovačka psa. Ovi su gledali u pravcu rijeke i odmah 
su opazili vidre. Istog časa su počeli glasno lajati. 
Munja i Buca nikada ranije nisu čuli ovakve za- 
strašujuće zvukove. Ali su nagonski osjećali da se 
trebaju što prije udaljiti. 


Čovjek na obali odloži pilu i ustane. Okrene se, 
zagleda niz rijeku ali ne vidje ništa. Munja i Buca 


su se žurno udaljavali niz rijeku. Nisu isplivali na 
površinu sve dok nisu dobro odmakli od ribarske 
kolibe. 

VELIKO JEZERO 


Munja i Buca su se držali rijeke sve do njenog 
ušća u jezero Mičigen. Jezero je bilo tako veliko 
da mu se obale nisu vidjele kada bi se gledalo 
naprijed. Veliki, oštri valovi kotrljali su se i razbijali 
u bijelu pjenu o tamno stijenje obale. Naše dvije 
vidre su se podigle na vrh jednog vala, a onda skliz- 
nule u njegovu udolinu. Preplašene uputile su se 
ka obali. 


Ali kada su se približile crnim stijenama, znale 
su da ovuda neće stići na kopno, jer su stijene bile 
previše strme i oštre. Otplivale su dalje od stijene i 
najzad stigle do male pećine s mirnom vodom i 
uskim pojasom blage obale. Popele su se na jedan 
mali val iiskrcale na pješčano prostranstvo. Bilo je 
to neobično mjesto. Nigdje nijednog drveta ni 


žbuna, samo stijene i vjetrovito nebo ispunjeno 
galebovima koji su se prevrtali ili letjeli nisko iznad 
obale. Nekoliko galebova se spusti i prošeta po 
pijesku a njihovi divlji krikovi su ispunili zrak. 
Munja i Buca su pobjegli u vodu. Zaronili su i 
otplivali do pećine, gdje su se osjećali sigurnije. 
Munja zaroni za jednom haringom a Buca se uputi 
za njim. Dolje, u dubini, ugledali su više ribe nego 
ikada ranije. To je bilo dobro mjesto gdje bi mogli 
ostati neko vrijeme. Ubrzo su počeli igrati lovice 
u vodi i zaboravili na svoj strah od velikog jezera. 


Na ulazu u pećinu, voda je bila nešto nemirnija. 
Munja i Buca su otkrili da je vrlo prijatno voziti se 
na valovima. Usred najljepše igre primjetili su 
oblak galebova kako se okomio na ribarski čamac 
koji se usidrio na priličnom odstojanju od obale. 
Ribar je prebirao ribu i otpatke bacao galebovima. 
Jedan pas je sjedio na krmi i promatrao ih. 


Čamac je jako kopkao Munju. Bilo je to nešto 
novo i neobično za njega, što je trebalo izbliza 
ispitati. Dvije vidre su zaplivale prema čamcu i 
kada su bile na stotinu metara, zaronile su da bi 
mu se približile ispod vode. Iz čamca je dopirao 
jak miris ribe. Kada su se sasvim približile vidjele 
su kako se galebovi obrušavaju na vodu hvatajući 
otpatke, koje je ribar bacao iz čamca. 


Onda ih pas opazi. Počeo je uznemireno lajati a 
Munja i Buca zarone duboko. Čovjek na čamcu se 
okrene ali ne vidje ništa. Ustane i počme izvlačiti 
kesastu mrežu koju je postavio. 


Munja odluči zaroniti ispod čamca da bi izbliza 
vidio dio koji je u vodi. Skliznu ispod čamca, 
krećući se brzo da što prije prođe. Prije nego što je 
shvatio što se dešava, našao se u masi riba koje su se 
praćakale i grčile. Nije se mogao izvući. Grizao 
je i grebao ali su ga ribe sa svih strana pritiskivale. 
Onda se odjednom našao van vode ali riba je i dalje 
bilo svuda oko njega i po njemu. Upao je u ribarsku 
mrežu. 


Kad je ribar primjetio što je uhvatio s ribom, 
prestane okretati čekrk koji podiže mrežu i ostavi 
ga da se klati. Okrene se psu i pozove ga: 


— Hej Puč, uhvatili smo vidru! 


Puč zalaje glasno i pokuša uhvatiti i ščapiti 
Munju. Ribar je promatrao Munju sa zadovolj- 
stvom. On je preko ljeta bio ribar a zimi traper. 
Iskesi lice u širok osmjeh a onda gurne psa da se 
odmakne od mreže. 


Ostavi tu vidru na miru, Puč! Nije dovoljno 
velika, pa ću je staviti u kavez i hraniti je ribom. 
Do zime će narasti i imat će prvoklasno krzno. 
Tako ćemo zaraditi novac. 


Ribar sezvao Henk.U stvari,nije bio surov čovjek. 
Pecao je ribu i lovio divljač da bi se prehranio, a da 
bi došao do krzna morao je ubijati životinje. 
Henku nije bilo ni na kraj pameti da o tome raz- 
mišlja. Ostavi mrežu visjeti kraj čamca dok je 
pripremao kavez za Munju. Imao je na čamcu 
neko drveno vedro koje će odlično poslužiti kao 
kavez dok ne stignu kući. Odozgo će ga prekriti 
mrežom. Svu ribu je istresao iz mreže u sanduke 
a samu mrežu je zadržao preko Munje da ne bi 
pobjegao. Munja se izvijao, frktao, grebao i grižao 

ali se nije mogao izvući. Henk ga zamota u mrežu i 
istrese u vedro. Onda odozgo razapne mrežu i 
zaveže konopcem. 


Vedro je stajalo tik uz ogradu tako da je Munja 
mogao promatrati jezero kroz mrežu. Vidio je 
Bucu kako se klati gore — dolje, ali nije mogao čuti 
njeno dozivanje, jer je Henk upalio motor na čamcu. 
Čamac krene, a Bucina mala glavica postajala je 
sve manja i manja, dok nije konačno iščezla. 


Puč je njuškao Munju ali ga nije pokušavao 
ugristi. Henk mu je jasno dao na znanje da ne smije 
dirati malu vidru. Munja zafrkta na psa, a onda 
zaključi da Puč nema zlih namjera. Užasavalo ga je 
osjećanje da je zarobljen u vedru. Munja je oduvijek 
navikao na mnogo prostora i slobodu kretanja. 
Ljutio se i gurao mrežu. 

Kad je čamac pristao, Henk je spakovao i isporu- 
čio ribu. To mu je oduzelo dosta vremena. Napokon 
se vratio na čamac i uzeo vedro da ga ponese kući. 


Neki Henkovi prijatelji zagledali su u vedro, 
složili su se da će Henk dobiti lijep novac za krzno 
kada vidra naraste i krzno bude prvoklasno. 


— Nema joj se što zamjeriti, reče jedan. 


— Cak te neće stajati ni novčića da je hraniš: 
imaš ribe, reče drugi smijući se. 


Munja se dolje šćućurio i slušao ove neobične 
glasove. Njuškao je u pravcu ljudi i nije mu se 
svidio miris opori koji je od njih dopirao. 


Uskoro se Henk odvezao iz malog pristaništa. 
Vedro se treslo i odskakivalo kad je kamion krenuo 
izbrazdanim putem, koji je vodio do napuštene 
farme na kojoj je Henk živio. Munja se prestane 
pribijati uz mrežu i pokušavala je izvirivati sa 
zadnjeg kraja kamiona. 


Kad su stigli Henk istovari vedro u dvorište a 
Puč skoči sa svoga vozačkog sjedišta. Henk je 
zastao razgledavajući dvorište. Trebalo je pripre- 
miti mjesto za vidru. Pogled mu se zaustavio na 
starom kokošinjcu. Morao je popraviti mrežastu, 
žičanu ogradu i zakucati daske preko svake pu- 
kotine. 


Ovu je farmu Henk naslijedio od oca. Nije 
volio biti farmer, tako je zemlju prepustio divljini. 
Žbunje i drveće je izraslo po poljima koja su se 
nekada obrađivala. Jeleni su dolazili na livade a 
Henk nije imao ništa protiv njih. Nikada nije 
ustrelio jelena van sezone. 


Henk ostavi Munju u vedru da bi sebi nešto 
pripremio za jelo. Kad se najeo, ostatke je dao Puču 
i uhvatio se popravljanja kokošinjca. Iako nije 
volio obrađivati polja, Henk je znao dobro prionuti 
na posao koji mu je pričinjavao zadovoljstvo. 
Sviđalo mu se praviti kavez za vidru i posao je 
brzo bio završen. 


Munja je ležao čekajući da ga Henk dođe izvaditi 
iz vedra. Čak i kada ga je Henk izručio u kokoši- 
njac, nije skakutao okolo. Ležao je sve dok čovjek 
nije zatvorio vrata i udaljio se sa psom. Tek tada 
Munja skoči i počme tražiti mogućnost za bijeg. 


ZATOČENIK 


Kokošinjac je bio namjenjen za dvadeset, trideset 
kokoši. Strana prema dvorištu je bila otvorena. 
Iznad poda je bio postavljen čitav niz kolaca na 
kojima se perad odmara a u samom podu su bili 
ugrađeni boksovi za gnijezda. Munja zaviri u kavez 
tražeći kakvu rupu ali nije mogao nijednu naći jer je 
Henk zakucao sva polomljena mjesta. 


Munji se činilo da je u kavezu sputan. Imao je 
utisak da ga zidovi pritiskaju a zrak je bio ustajao i 
neprijatan. Munja izađe i optrča mrežastu ogradu 
frkčući na žicu. Nije bilo nijedne rupe kroz koju je 
mogao proći. Onda je pokušao na vrata ali su i ona 
bila zatvorena žicom. 


Puč dotrči iz šupe u kojoj se nalazio njegov ležaj. 
Munja se popne na žičanu ogradu ispitujući po- 
kriveni krov. Baci pogled dolje na psa i zafrkta. 
Puč mahne repom. Bio je već prihvatio vidru kao 
člana domaćinstva, i poželio da se igraju. Munja 
skoči na zemlju i provuče njuškicu kroz mrežu. 
I Puč se primaknuo pa im se nosevi na trenutak 
dodirnu. Munja bi vrlo rado skakao sa psom ali ih 
je žičana mreža dijelila. Puč je jurio dvorištem i 
vraćao se do mreže dok je Munja pažljivo jurio 
gore-dolje. 


I tako započme prijateljstvo između čupavog 
psa i vidre. Munja nije zaboravio svoju porodicu 
ali mu je više nedostajala Buca. Nije mogao pod- 
nijeti da je zatvoren u tako malom prostoru. 
Provodio je sate jureći gore-dolje po ograđenom 
dvorištu kaveza. Mrzio je sam kokošinjac i nikada 
nije ulazio u njega čak ni kada je kiša padala. 
Kiša mu je godila. To je voda a on je volio vodu. 
Kad je kiša pljuštala po njemu, skakao je, bacao se 
obijesno s jedne strane na drugu kližući se po trbuhu 
i valjajući se. 

Hrana mu se sastojala od ribljih glava i povre- 
meno od ribe. Munja se navikao na čovjeka koji je 
svakog dana dolazio do tora i ubacivao mu hranu. 
Uvijek je imao dovoljno za jesti i lijepo je narastao. 


Henk ga je uvijek promatrao sa zadovoljstvom. 
Nije se pokušavao sprijateljiti s vidrom. Lijepo se 
ponašao prema Munji tačno onako, kako se seljak 


ponaša prema svojoj stoci. Nije tražio prijateljstvo 
kojeg bi mu Munja rado pružio. Henka je jedino 
zanimalo da vidra naraste i da joj krzno bude 
prvorazredno. 


Tako su prošli ljetni dani. Munja je održavao 
kondiciju jureći gore-dolje po toru a Puč mu je 
pravio društvo pa nije bio potpuno osamljen. Pas je 
često posjećivao kokošinjac, uvijek u nadi da će 
vidra izaći iz tora i igrati se s njim. 


Došla je i jesen pa je Henk počeo razmišljati o 
postavljanju zamki. Izvukao ih je iz šupe gdje je 
držao svoj stari kamion. Izrezao je nove koce za 
učvršćivanje zamki. Pregledao je nekoliko bočica 
s mirisima koje je koristio kao mamac za svoje žrtve. 
Prestao je čak i pecati. Tako su nastali problemi 
i oko ishrane. Munja i Puč su sada često bili gladni. 
Ali to nije Henka nimalo zabrinjavalo. Svakog je 
dana očekivao snijeg a kad padne, ubit će vidru i 
oderati je. 


Munja je proveo cijeli dan bez hrane. Predveče 
mu je Henk ubacio u tor jednu kost iz juhe. 
Puč koji je bio s njim, je počeo cviljeti jer ni on nije 
ništa dobio čitav dan. Henk pogleda kiselo psa. 

Zašto ne uloviš sebi zeca? upita. 


Puč mahnu repom.i ponovo zacvili. Čim se 
Henk udaljio prema kući, Munja je počela glođati 
kost. Oguli ono malo hrskavice i mesa i proguta. 
Da bi bolje pridržavao kost, nasloni je na ogradu. 
Puč provuče nos kroz jedan otvor tako, da je 
mogao lizati kost. Munja nije režao na njega. 
Rado bi podijelio kost sa psom da ih mreža nije 
dijelila. 

Puču je bilo jako stalo do kosti. Počeo je rovati 
ispod mreže. Munja je skinuo svaku trunku mesa 
sa kosti čak je i srž oblizao. Onda sjedne i počme 
promatrati Puča. Pas mu dadne ideju. Možda je to 
način kako da se izađe van. Počeo je i on kopati 
s unutarnje strane mreže. Blato je letjelo na sve 
strane dok su pas i vidra kopali. Svaki od njih 
je iskopao rupu duboku oko pola metra. Pas 
je zario svoju glavu u rupu. I Munja gurnu dolje 
svoju njušku sa željom da pronađe izlaz ispod 
žičane mreže. Nosevi su im se dodirnuli ali je mreža 
bila između njih. Henkov otac koji je gradio ovaj 
kokošinjac, ukopao je mrežu duboko. I Puči Munja 
su uskoro odustali od svojih pokušaja. 

Slijedećeg je dana nebo bilo olovno sivo. Oblaci 
su visjeli nad glavom, nošeni hladnim vjetrom a 
onda je i snijeg počeo padati. Vijao je a vjetar ga je 
raznosio po suhoj travi i korovu u dvorištu. 


Munja je trčao gore — dolje po toru. Snježna me- 
ćava ga je uzbuđivala. Nije mu bilo potrebno reći, 
da je to nastupilo novo godišnje doba. Nagon ga je 
opominjao da treba pronaći skrovište gdje se 
nalazi voda koja ne smrzava i gdje bi mogao naći 
hranu. 


U toku poslijepodneva je mećava prestala. Na- 
palo je mnogo snijega. Vjetar je prestao prije mećave 
i zemlja je bila pokrivena snježnim pokrivačem. 
Henk je izašao iz kuće. Pošto je očistio snijeg 
s klupe, spusti na nju kamen za oštrenje, ram za 
rastezanje kože i ručicu od čekića. Izvukao je nož 
i počeo ga oštriti na kamenu. Dok je oštrio, gledao 
je Munju kako šeta po toru gore-dolje. Vidrino 
zlato-mrko krzno je bilo glatko i debelo. 


Puč je sjedio u snijegu pokraj Henka. Odjednom 
je počeo snažno lajati i skakati okolo. Henk je 
prestao oštriti nož i promatrao je što je to uznemi- 
rilo psa. Puč je ugledao srndaća koji je došao iz 
šume iščeprkati hranu na livadi ispod kuće. 


Henk je vratio nož u korice na svom pojasu. 
Vidru je mogao ubiti bilokad, dok jelen može 
uskoro otići a Henk nije mogao propustiti priliku da 
dođe do sto-dvjesta kilograma mesa. Brzo je ušao 
u kuću po pušku. 


Čim je krenuo, Henk je shvatio da ne može voditi 
psa, koji laje dok se bude prikradao jelenu. Puč još 
nije bio istreniran za lov. Henk se ponovo vrati u 
kuću i uzme mali konopac. Puč se opirao dok mu je 
stavljao konopac oko vrata, ali na kraju popusti. 
Išao je za Henkom do kokošinjca gdje ga ovaj 
priveza za vrata tora. 


Henk je otišao a pas je užasno urlikao. Henk se 
ljutito okrene, onda izvadi crvenu maramicu iz 
džepa, nagne se nad psom, pritisne mu čvrsto leđa 
koljenom i onda mu zaveza njušku. 


Ovo će te ušutjeti, reče osorno. 


Henk se brzo udaljio. Planirao je da zaobiđe 
jelena a zatim da mu se približi iza skrovišta od 
balvana. 


Procjenio je da iz obližnjeg skrovišta može niša- 
niti na rastojanju od dvjesto metara, što za njega 
nije predstavljalo nikakvu teškoću. 


Munja je radoznalo promatrao kako Henk veže 
psa. Nije znao zašto pas toliko laje. Lajanje je bilo 
uzbuđeno ali ne i ljutito. Sada je promatrao psa sa 
zavezanom njuškom kako se otima na konopcu, 
pokušavajući slijediti Henka. Munja pritisne nos 
na mrežu koja je pokrivala okvir vrata. Htio je 
pomoći Puču ili se samo želio igrati. 


Odjednom Munja primjeti da se kod svakog 
trzaja Puča, konopac snažno savija. On gurne 
glavu u taj otvor ali se Puč vrati i vrata snažno 
tresnu. Munjina je glava ostala ukliještena i on se 
otimao pokušavajući zadnjom nogom odgurnuti 
vrata i tako se osloboditi. Ali mu se glava još više 
zaglavi. Puč se primaknuo da vidi što se događa. 
Provukao je nos do Munjine glave i htio je liznuti 
vidru ali nije uspio jer je bio vezan. Munja je već 
počeo gubiti dah dok je gurao vrata jer je povećavao 
pritisak na svoj vrat. 


Onda odjeknu Henkova puška. Puč se uznemirio 
i počeo je odskakivati od vrata, vukući konopac. 
Vukao je tako jako da je pao na leđa. Od silnog 


pritiska se vrata odjednom otvore i Munja kroz 
otvor kliznu van iz kaveza. 


Konačno se našao na slobodi ali nije imao pojma 
o tome, da će ga ubiti ako ostane ovdje. Otrčao je 
do Puča i počeo trčkarati oko njega i umiljavati 
mu se. Zanimala ga je crvena maramica i on je 
onjuši. Puč se toliko udario od pada da se još nije 
bio digao. Kad se podigao, otkrio je da se užasna 
vrpca koja mu je stezala vrat prekinula. Munja se 
još interesirao za maramicu. Onda Puč trgne na 
jednu a Munja na drugu stranu i maramica se 
odvezala. 

Čim je osjetio da mu je njuška slobodna, Puč 
snažno zalaje. Zatim optrča oko tora i pojuri prema 
livadi da pronađe Henka. Munja pojuri za njim. 
Lovili su se nizvodno, skrivajući se u žbunju. U 
međuvremenu je Henk vukao jelena prema šu- 
marku. Tu ga je objesio da bi ga lakše oderao. 
Čuo je psa kako laje, ali nije mario jer je već imao 
svoj plijen. 


Puč je prestigao Munju. Njegove su noge bile 
duže i dubok snijeg mu nije smetao. Munja je 
morao riti kroz snijeg. Ubrzo, Puč je nestao preko 
jednog smeta a Munja se držao njegovog traga. 
lako je stigao do vrha smeta, Munja se zaustavio da 
razgleda okolinu. Puč je nestao u šumarku i pro- 
našao Henka ali je za sobom ostavio jasan trag. 


Munja je neko vrijeme oklijevao. Ispod sebe je 
ugledao neki potok i osjeti neodoljivu želju da se 
vrati putem kojeg je tako dobro poznavao. Spustio 
se niz kosinu raspršujući snijeg. Na pola puta do 
potoka nije više bio u zavjetrini i suoči se s jakim 
vjetrom koji mu je zasipao lice snijegom. Kako se 
Munja kretao, snijeg je odmah brisao njegove 
tragove. 


ZIMA 


Prošlo je nekoliko mjeseci otkako je Munja po- 
slijednji put ušao u potok i zvuk vode koja teče 

i 


ispuni ga divljom radošću. Stigao je do potoka i 
zaronio duboko. Ronio je držeći se dna. Jedna je 
riba izašla iz rupe ispod obale. Munja je pojurio i 


uhvatio je. Zatim ispliva na obalu da pojede svoj 
plijen. 


Oko obale potoka uhvatio se tanak sloj leda na- 
javljujući ono što će tek doći. Munja je pojeo ribu 
i nagonski krenuo uz zaliv natrag prema mjestu 
gdje je bio s Bucom. Išao je ustrajno zaustavljajući 
se samo da uhvati ribu kad je bio gladan. Noć ga je 
zatekla daleko od Henkove farme. Prenoćio je u 
rupi ispod podnožja jednog velikog drveta. 


Te je noći temperatura pala ispod nule, zamrza- 
vajući svaku vodu koja nije dovoljno brza. Bare su 
bile zatvorene ispod leda a svaki je vir bio zamrznut 
odozgo. Jedino su brzaci ostali slobodni. 


Bilo je to vrijeme kada bi Munji dobro došlo 
iskustvo neke vidre koja se već suočila sa zimom. 
Da je bio s Majkom ili sa Sivkom, oni bi ga odveli 
do zaklona odakle bi mogao doći do duboke vode. 
Pronašli bi potok koji skače preko kamena i tako 
stvara ulaz u baru. Munja nije poznavao takva 
mjesta. Preostalo mu je jedino da se prepusti slučaju. 


Tjedan dana nakon bijega, vrijeme je bilo strašno 
hladno. Munja je morao svaki dan putovati da 
stigne do vode koja nije smrznuta. Ali nije odu- 
stajao. Slijedećeg je tjedna mećava trajala tri dana 
i nanijela je skoro metar snijega pa se još teže i 


polaganije putovalo. Munja je često upadao ispod 
površine snijega. 


Nakon mećave je ponovo zahladilo i Munja je 
jednog dana putovao cijeli dan od rane zore do 
mraka ne naišavši na nezamrznutu vodu. Tada je 
naišao na ribnjak s malim otvorom za zrak na 
mjestu gdje se potok ulijeva. Pokušao je razbiti 
led oko ruba rupe ali uzalud jer je led bio predebeo. 
Te noći je spavao na obali pokrivenoj snijegom i 
praznog trbuha. 


Slijedećeg jutra je Munja dalje krenuo u potrazi 
za hranom. Nije bio jedina izgladnjela životinja. 
Divlja mačka, lisica i kojot su također krenuli u 
lov. Svi su se zečevi zavukli pod snijeg. 


Sutradan nakon mećave, Munja je sreo jednu od 
ovih opasnih životinja. Probijao se kroz snijeg 
do vrh brda kad odjednom opazi divlju mačku 
kako krči put uzbrdo prema njemu. Odmah je 
opazila Munju. Bila je strašno gladna i spremna da 
napadne čak i odraslu vidru. Jurnula je prema 
Munji režeći. 

Munja je bio isto tako gladan kao i divlja mačka 
ali oprezniji. Znao je da je ova životinja krvoločna 

i da je spremna da ga napadne. Izdigao se visoko 
iznad snijega, ispružio kandže i zafrktao. Mačka se 
zaustavila na nekoliko metara ispred njega i na- 
kostriješila. Onda je započela obilaziti nadajući se 
da će se primaknuti odostraga i skočiti na leđa. 
Munja se stalno okretao da bude okrenut licem 
prema ovoj opasnoj životinji. Konačno, mačka 
skoči. Munja je zaronio u dubok snijeg kao što bi 
zaronio u vodu da je to ribnjak. Već je bio nestao 
kad je mačka bila na zemlji. 


Desetak metara dalje od mjesta gdje je stajala 
mačka, Munja izviri glavu iz snijega. Morao je 
napuniti pluća zrakom. Mačka odjednom skoči na 
njega. Munja se zagnjurio u snijeg, sjekući pod 
pravim kutom stazu kojom je malo prije došao. 
Opet je prešao desetak metara prije nego što je 
ponovo izašao na površinu. Ovaj put je samo 
izvirio nosom prije nego li je opet zaronio u snijeg. 
Slijedeći put je izvukao glavu ali mačke nigdje 


nije bilo pa je produžio niz padinu. U daljini je 
ugledao veliki ribnjak. Bio je pokriven snijegom 
ali je to bila voda. 


Munja prokrči put do ribnjaka, koji je imao 
kružnu branu na donjem dijelu. Ovu branu na- 
pravile su mnoge generacije dabrova. Svake je 
godine postajala deblja a ribnjak iza nje sve dublji. 
Munja mu se približio s donje strane. Zastao je na 
trenutak kraj dabrove kućice, i onjušio otvor za 
zrak koji je vodio u donje prostorije. Osjetio je 
samo slab životinjski miris obzirom da je kućica 
bila nenastanjena. 


Munja je čuo žubor vode koji je dopirao s jezera 
pa je potrčao u tom pravcu. Popeo se na vrh brane 
do otvora gdje se voda prelijevala preko nje. Tu je 
naletio na jednu rupu zatrpanu granjem i šibljem. 
Munja je šmugnuo među granje. Izvijao se i ko- 
prcao sve dok se nije našao u vodi ispod leda. 

Najprije je pomislio na ribu. Za nekoliko trenu- 
taka je opazio cijelo jato riječnih pastrmki i on 
uhvati jednu. Ali kad se pokušao vratiti, otvor je 
bio zatvoren. Kad je ulazio, on je za sobom povukao 
svu masu grančica i sad se nije mogao probiti 
natrag. Morao je naći mjesto, gdje će pojesti ribu i 
uzeti zraka. Počeo je pretraživati ribnjak pa je 
tako stigao do ulaza u dabrovu kućicu. Uvukao se 
unutra, spustio ribu i sjeo dahćući. Čim mu se 
povratio zrak, počeo je jesti ribu. 


U jazbini je pronašao ležaj od isitnjene kore 
drveta. Svjež zrak je ulazio kroz otvor na stropu 
napravljen od blata i vrbovog pruća. I tako je 
slučajno Munja otkrio ovaj zimski raj. Ovdje je 
mogao ostati sve dok ne otčepi onaj izlaz. 


Uskoro je rješio problem ostajanja ispod leda. 
Otkrio je da mjehurići zraka koje izdiše obnavljaju 
kisik u vodi i da se stalno skupljaju u jedan veliki 
mjehur. 


Prvih nekoliko dana je proveo istražujući jezero. 
Obuhvatio je nekoliko jutara zemlje i na suprotnom 
kraju su se nalazile još dvije dabrove kućice — obje 
naseljene. Živjelo je po dvanaestero dabrova u 
jednoj kotoniji. Kad se jednom vrtio oko njihovog 
skloništa, među panjevima oko najdubljeg dijela 
ribnjaka, napala su ga dva stara mužjaka. Tu se 
nalazilo njihovo skladište hrane. Zato su bili 
spremni čak i da se bore da ga odbrane. Munja je 
bio brži plivač od dabrova i mogao je roniti i 
izvijati se kao pastrmka te tako izbjeći njihove 
oštre zube. Ali on je bio jako radoznao, zašto 
dabrovi čuvaju ovo skrovište. Vratio se ponovo na 
isto mjesto ali su ga trojica bijesno napala. Nakon 
ovoga je Munja ostavio dabrove na miru. Nisu to 
bile životinje za igru. 


Još je jedna životinja dolazila na jezero. Bila je to 
divlja mačka. Zastala je pred jazbinom u kojoj se 
Munja sklupčao na isitnjenoj kori drveta. Njuška- 
jući u pravcu otvora za ventilaciju, mačka je osjetila 
Munju i počela grepsti noktima prema njemu. Ali 
dabrovi grade jake kućice koje mogu podnijeti i 
napadaje medvjeda. Munja je bio zaštićen sa tri- 
deset centimetara smrznutog blata pa je mačka 
konačno odustala od svoje namjere i otišla. 


Nije se imalo mnogo što raditi ispod leda ali se 
Munja nije osjećao sputan kao kad je bio Henkov 


zarobljenik. Svakog je dana odlazio na pecanje, a 
kad bi se najeo krenuo bi u dugu šetnju kroz 
ribnjak. Najveći dio vremena je provodio u spa- 
vanju. Bio je stalno svijestan da je sam i ako se 
više nije sjećao Majke, Sivka i Tanane, nikada nije 
zaboravio Bucu. 


U proljeće, čim snijeg otopi i on bude slobodan, 
ići će tražiti predstavnike svoje vrste. 

Kako se proljeće približivalo, on je svakog dana 
pokušavao naći izlaz ispod leda. Ali, ribnjak je još 
uvijek bio zaleđen svuda naokolo do kuda je 
Munja mogao stići a to je bilo sasvim malo. Potok 
koji se ulijevao u ribnjak je bio vrlo malen i plitak. 
Da ga jedan izvor nije natapao, smrznuo bi se 
do dna. 


Konačno je stigla sloboda s vjetrom koji je puhao 
preko šume. Vjetar je bio topao pa je otopio snijeg 


i omekšao led. Snažne bujice su pretvorile mali 
potok u razbjesnjelu rijeku. Od snažnog pritiska 
vode, led je pukao, lomio se i podizao na gore. 
Munja je pronašao veliku pukotinu i izvukao se na 
površinu leda. Nije zastao ni trenutka da pogleda 
unatrag već je odmah krenuo na kopno. 


PROLJEĆE 


Snijeg još nije sasvim nestao sa zemlje. Ležao je 
svuda na obalama gdje je padala sjena mladog 
lišća koje je izbijalo iz pupoljaka. 

Munja je stalno bio vani. Imao je dosta snijega i 
leda. Volio je mirisati vlažnu zemlju ugrijanu sun- 
cem. Vlati zelene trave su stršale iz zemlje a nekoliko 
ranih cvijetova je već procvijetalo. Munju je obuzeo 
neki nemir, koji ga je stalno tjerao da se kreće, da 
nervozno skače i da juri. 


U jednoj dubokoj uvali je nabasao na srndaća 
koji brsti pupoljke s niskog žbunja. Rogovi su mu 
tek počeli izbijati. Bili su mekani i mesnati, pokri- 
veni tamnom, kratkom dlakom. Srndać je podigao 
glavu, pogledao Munju i naćulio uši. Znao je da 
Munja nije neprijatelj. Sagnuo je glavu i dalje 
brstio. 


Munja je stajao na stražnjim šapama, održava- 
jući ravnotežu svojim bujnim repom. Prednje šapice 
je smjestio na svoje tamne grudi. Proučavao je 
srndaća izbliza. Srndać je udario kopitom i zafrk- 
tao. Nije bio raspoložen za igru. Izgladnio je preko 
zime i jedino ga je zanimalo da jede i povrati snagu. 
Munja je odlučio da se udalji. 


Iz uvale se Munja popeo na brijeg a odande se 
spustio na potok. Zaronio je i uhvatio jednu veliku 


ribu i izašao na obalu da je pojede. Na drugoj strani 
obale je iz šipražja isplovilo par divljih pataka. 
Patak je imao raskošnu, crvenu glavu išaranu 
živim bojama. Patka je bila mnogo manja i bila je 
tamne boje. Oni su primjetili Munju ali su znali da 
on nije neprijatelj. Munja ih je promatrao dok su 
prolazili kraj obale na kojoj je jeo ribu. Rado bi im 
se pridružio za igru ali nije ni pokušao jer je znao 
da bi patke odmah odletjele. 


Kad je završio svoj obrok, otišao je niz potok. 
Putovao je manje od jednog kilometra i stigao do 
velikog ribnjaka. S jedne strane je bio zaklonjen 
brijestom čije su se grane širile iznad vode. Munja se 
popeo na visoku obalu i pogledao dolje u vodu. 
Sav uzbuđen je ugledao malu vidru, živahnu, koja 
je plivala po ribnjaku. Jako je bila slična Buci. 
Munja se nejasno sjećao Buce ali je sjećanje oživjelo 
čim je ugledao malu vidru. 


Brzo se spustio niz obalu, zaronio u vodu i uputio 
prema maloj ženki — vidri. Ona je podigla glavu i 
počela ga promatrati. Kada se sasvim približio, 
iskesila je zube i počela frkati. Ako je to Buca, onda 


ga nije prepoznala. Munja je počeo pažljivo cviliti 
i još malo se približavati, pružajući svoju njuškicu 
prema njoj. Ona se pripremila da ga ugrize i 
zafrktala je glasno. U tom momentu je na površinu 
izronio veliki mužjak-vidra. Zafrktao je bijesno i 
pojurio prema Munji koji se tako zbunio da se u 
prvom času nije ni pomaknuo. Ali, mužjak ga je 
čvrsto uhvatio za vrat pa se Munja počeo koprcati. 
Jedva se izvukao i pobjegao što je brže mogao. 
Veliki mužjak ga je lovio preko ribnjaka. Munja je 
zaronio i uputio se prema suprotnoj strani ribnjaka. 
Kada je izronio, ugledao je veliku i malu vidru kako 
zadovoljno trljaju noseve. 


Munja im se htio pridružiti ali se bojao da ga 
ponovo ne napadnu. Veliki mužjak se uputio ka 
suprotnoj obali a mala vidra ga je slijedila. Izašli 
su iz ribnjaka i uputili se uzbrdo. Munja je zaplivao 
preko ribnjaka i izašao na obalu. Dvije vidre su se 
kretale vrlo brzo i Munja potrča uz kosinu sa 
željom da ih stigne. Možda ovaj put velika vidra 
neće skočiti na njega. Par vidri je nestao u šumi. 
Munja se probijao kroz šiprag i zaustavljao da 
osluškuje i promatra jer nije bio sasvim siguran 
u kojem su pravcu vidre otišle. 


Zatim se zaustavio u blizini gnijezda štakora koje 
je bilo napravljeno od gomile pruća, lišća i trave. 

Vjetar mu je donosio jak miris štakora. Iz gnijezda 
su dopirali krikovi straha i bola a onda odjednom 
sve utihne. 


Munja se primaknuo gnijezdu. Divlji krikovi su 
utihnuli a divlja lasica je izletjela van. Napala je 
porodicu štakora i pomislila da joj Munja ugrožava 
lovački teren. Bila je to opasna i neustrašiva krvo- 
žedna životinjica koja se nije uplašila Munjine 
veličine. Režeći, lasica skoči na Munju i zarije mu 
nokte u nogu. Munja se pokušavao otresti lasice, 
ali mu ona još dublje zarije nokte. Tada Munja 
zubima zgrabi lasicu za leđa. Dobro je zagrizao i 
prelomi joj kičmu. Vitko tijelo se omlitavilo i palo 
na zemlju. Munja ga gurne njuškom tiho frkčući. 
Prošao je iznenadni nastup bijesa i sad je radoznalo 
promatrao životinjicu koja ga je napala. Lasica 
trgne zadnjim nogama a onda se umiri. Munja je 
opet gurne ali — bila je mrtva. 


Munja se opet vratio na ribnjak na pecanje a onda 
se sunčao na obali. Susret s one dvije vidre je još 
više pojačao želju da nađe Bucu, ili bar neke druge 
vidre koje bi ga prihvatile i dozvolile mu da im se 
pridruži. Ubrzo je ustao i produžio svoje putovanje 
uz potok. 


Munja se sada nalazio na terenu koje mu je 
trebalo biti poznato — na terenu gdje su se nalazile 
ribarske kolibe i posjetilišta. Da je bio nešto stariji 
kad je krenuo na prvo putovanje, sjetio bi se. A 
ovako, sasvim ih je zaboravio. 


Napustio je potok kojeg se držao i prešao preko 
grebena. Ispod njega je ležala duboka rijeka. On je 
pažljivo pojurio kroz žbunje i s visoke obale za- 
ronio u vodu. Kad je izronio, ugledao je čovjeka 
koji peca. Čovjek je nosio visoke gumene čizme i 
zagazio je u vodu malo dalje od obale. Pecao je 
udicom sa srebrnastom umjetnom muhom. 


Munja je bio oprezan. Duboko je udahnuo. za- 
ronio i otplivao do ribara da ga pogleda ispod vode. 


Ribareve su noge bile dugačke i velike a Munji se 
zbog valova učinilo da se njegovo tijelo ljulja i 
izvija iznad vode. Munja se okrenuo i otplivao. 
Ribar je daleko zamahnuo mamac koji je pao u 
blizini Munje. Ribar ga je pustio da potone pola 
metra, prije nego što je počeo namotavati konac. 
Presijavajući se pri svakom pokretu udice, umjetna 
mušica je izgledala kao živa. 

Presijavanje mamca je privuklo pažnju mlade 
vidre, kao što bi namamilo štuku ili koju drugu 
ribu. Munja je pojurio prema njemu. Plivao je 
iznad njega pazeći da ga ne dotakne sve dok ne 
bude siguran što je to, ali je slučajno tijelom 
dotaknuo konac. Ribar je pomislio da se nešto 
uhvatilo i snažno je zamahnuo štapom udice una- 
zad. I istog su se trenutka dvije kuke pričvrščene 
na umjetnu muhu, zarile u Munjino rame. Munja je 
poskočio u stranu od velikog bola. 


Konac na ribarevom kalemu se sasvim odmotao 
pa je ribar počeo namotavati ručicom. Bio je siguran 
da je uhvatio velikog vodenog štakora, i nije htio 
previše zatezati svoj pribor. Najprije se želio malo 
poigrati svojim plijenom: umoriti ga prije nego 
li ga izvuče. Imao je dovoljno konca i htio je njime 
pažljivo rukovati. Polako ga je zatezao ali ne 
previše. 


Munja je nagonski osjećao da kukica u njegovim 
leđima ima neke veze s čovjekom kojeg je vidio. 
Borio se protiv konca. Ali njegova je koža otporna i 
kukica se nikako nije otkidala, tako da je on poletio 
prema sredini rijeke. Na suprotnoj strani ispod 
gomile žbunja i trave koji su se nadnijeli nad oba- 
lom, on je isplivao. Morao je uzeti zraka. Kako se 
prestao kretati, ribar je počeo vući konac ne bi li 
svoju mrežu potaknuo na kretanje. Munja je osjetio 
jak bol i počeo se kretati uz rijeku. Ali zatezanje 
konca ga je usporavalo pa se okrene i dvostrukom 
brzinom krene niz vodu. Mogao je plivati brzo 
kao kakva riba. Konac je popustio a ribar počeo 
žurno namotavati. 


Nizvodna struja je pomagala Munji da se još 
brže kreće. Upravo kada je olabavljena nit bila 
sasvim namotana, on je plivao najvećom brzinom. 
Konac se jako zategnuo i povukao kukicu. Ona je 


izdržala nekoliko sekunda a onda se olabavila. 
Munja je nastavio plivati i ponovo je izronio ispod 
jednog zaklona na obali. Konačno se oslobodio 
kukice. 


Razočaran ribar je namotao svoj konac. Veliki je 
plijen pobjegao ali će bar imati što za pričati 
svojim prijateljima kad se svi navečer skupe u 
kolibi. Vratit će se opet na isto mjesto da još jednom 
pokuša uhvatiti velikog vodenog štakora. 


Munja je ostao na obali sve dok ribar nije otišao. 
Ponovo je krenuo uzvodno ali je plivao sasvim uz 
obalu. Kad je stigao do napuštene dabrove jazbine, 
ušao je unutra i sklupkao se. Borba s ribarom ga je 
zamorila. Odmah je zaspao i nije se probudio 
nekoliko sati. 


Nikada prije Munja nije imao razloga da se boji 
čovjeka. Čak i u Henkovom zarobljeništvu se nije 
loše s njim postupalo. Ali iskustvo s ribarom ga je 
zaista preplašilo. Bol u ramenu je bio vezan uz 
čovjeka i odsada će Munja biti obziran prema 
ljudima. 


NOVA OPASNOST 


Putujući uz rijeku Munja je često skakao iz vode i 
istraživao šumu oko rijeke. Tada je stigao do 
kolibe »Duga«. Lajanje psa ga je potsjetilo na Puča 
i on je pojurio prema ivici čistine. Iz zaklona od 


žbunja je promatrao teren oko kolibe. Sama koliba 
je u stvari bila velika zgrada sa prostranim tremom 
na prednjoj strani. Nekoliko je ljudi sjedilo na 
sjenovitom tremu i razgovaralo a jedan je na livadi 
pokušavao ubaciti golf-lopticu u rupu. Bijelim šta- 
pom je udarao loptu koja je naglo skretala u rupu 
i nestajala. Činilo se kao da lopta neće nikada 
izmaknuti čovjeku. Uvijek ju je izvukao i ponovo 
udario. 


Ispod glavne zgrade su se nalazile sporedne, u- 
ključujući i jednu šupu u kojoj su bila parkirana 
kola i ambar s torom. Munja je ugledao konje u 
toru i sjetio se seljačke zaprege koje su se on i Buca 
uplašili. Nije se namjeravao približavati konjima 
ili ljudima ali nedaleko od tora se nalazila psetara 
s dva psa u ograđenom dvorištu. Sjetivši se Puča, 
Munja je mislio da su mu psi prijatelji i da se može 
igrati s njima. 

Munja je potrčao naprijed, držeći se zaklona. 
Kad je stigao ispred kaveza, uputio se prema njemu. 
Žbunje je raslo gotovo sve do dvorišta. Stupio je na 
otvoren teren pažljivo i glasno zafrktao te potrča 
prema kavezu. 


Ono što se dogodilo je potpuno zaprepastilo 
Munju. Bijesno lajući, psi su nasrnuli na ogradu. 
Munja se ukočio i zagledao u lica razjarenih pasa. 
Njihovo režanje i svjetlucavi, iskeženi zubi su ga 
prestrašili. Znao je da mora bježati ali se skoro 
cijelu minutu nije mogao maknuti s mjesta. 


Iz ambara je žurno izašao čuvar lova. Kad je 
ugledao Munju, požurio je natrag po svoju pušku. 
Munja ga je opazio i prva mu je pomisao bila da 
potraži sigurnost u dubokoj vodi. Potrčao je prema 
rijeci utabanom stazom koju koriste ribari i lovci. 


Za to vrijeme je čuvar uzeo svoju pušku i otvorio 


vrata psećeg kaveza. Dva su velika lovačka psa 
izletjela iz kaveza i jurnula niz stazu. Čuvar lova je 
trčao za njima. 


Kad je došao do pristaništa za čamce, koji su 
pripadali kolibi, Munja je naglo skrenuo i potrčao 
uzduž čamaca. Psi su ga pokušavali uhvatiti za rep 
kad je skakao u vodu. Onda su se zaustavili na doku 
i počeli glasno lajati, dajući svom gospodaru do 
znanja da su doveli vidru u škripac. 


Munja je duboko zaronio i zaplivao brzo rijekom. 
Nije mogao ni čuti ni vidjeti pse i osjećao se sigurno. 
Plivao je uzvodno sve dok mu nije nestalo zraka. 
Osvrnuvši se, prema doku, vidio je pse i čuvara 
lova pokraj njih. Munja se nije plašio jer dosada 
još nije naišao na stvorenje koje može po brzini 
u vodi da se takmiči s njim. Ali on nije poznavao 
pušku koja ga može ubiti iz daljine. 


Dok ga je Munja promatrao, čuvar nanišani 
puškom i opali. Nijedna životinja osim gnjurca i 
barske kokoši nema tako izoštren vid kao vidra i 
tako je Munja ugledala zrno u letu. Odmah je 
zaronio a metak je zaljuljao vodu iznad njega. 
Nešto sačme ga je okrznulo po leđima i glavi i on 
od boli ode u dubinu vode. Bio je to pravi šok, kad 
je otkrio da ni u vodi nije siguran od čovjeka. 
Počeo je usplahireno plivati. 


Na obali su psi lajali glasno i pomamno. Navikli 
su da čim njihov gospodar opali iz puške, uvijek 
ima divljači za donijeti — kakva divlja patka, 
guska ili rakun srušen s drveta. Zato su skočili u 
vodu i zaplivali prema mjestu gdje je hitac zaparao 
vodu. 


Munja je bio prinuđen da izađe na površinu i 
uzme zraka. Tada ugleda oba psa kako plivaju 
prema njemu. Lajali su a čuvar lova opali i drugi 
metak. Munja je bio dovoljno daleko da je mogao 
zaroniti prije nego što je metak stignuo. Opet se 
bacio u dubinu vode. Čuvar je napunio pušku i 
potrčao obalom glasno potstičući pse. Ali su oni 
u poređenju s Munjom bili slabi plivači pa su 
ostali daleko iza njega. 


Munjino povjerenje u bezbjednost koju voda 
pruža, bilo je toliko narušeno da je sad odlučio 

krenuti kroz šumu pokraj rijeke. Starija, iskusnija 
vidra bi ostala u rijeci i lako umakla. Tako su psi 
izašli iz vode i nanjušili trag Munje. Ostavili su 
čuvara daleko od sebe i odjurili naprijed sigurni da 
će opet vidru dovesti u škripac. 


Munja je preskočio jedan oboreni panj i sakrio se 
u gusto šipražje. Zastao je nekoliko trenutaka i 
osluškivao a onda se uputio prema šumarku. 
Trčao je brzo ali se njegove kratke noge nisu mogle 
nadmetati s dugonogim psima. Munja je osjećao 
da su sve bliže i počeo je tražiti mjesto gdje će se 
sakriti. Nigdje nije vidio neku rupu gdje bi se mogao 
zavući ili gomilu kamenja u koju bi se sakrio. 
Nastavio je trčati uzbrdo i kad se približio vrhu, 
osvrnuo se. Psi su se primicali. Trčali su širom 
otvorenih ustiju i njihovi su crveni jezici bili 
isplaženi preko bijelih zubiju. 


Kad je bio na vrh brda, Munja je bio prisiljen 
preći preko otvorene livade. Nije se usudio vratiti 
natrag iako je nagonski osjećao da će psi jurnuti na 
njega čim izađe na čistinu. Pretrčao je preko livade 
i zario se ispod najniže bodljikave žice na ogradi. 


Odjednom, našao se licem u lice s novom i 
užasnom opasnošću — velikim džerzijskim bikom. 


198 


Munja se zaustavio gotovo pred samu vlažnu nju- 
šku bika. Frkčući i kopajući zemlju nogama, 
bik obori glavu naniže. Prije nego što je Munja 
mogao skočiti u stranu, dva savijena roga su ga 
uhvatila i bacila visoko u zrak. 


Munja je s treskom pao na drugu stranu ograde. 
Ležao je u travi mukom povraćajući dah. Psi su 
lajali a bik je rikao. Sjedeći, vidio je kako psi love 
bika po livadi. On je brzo potrčao pokraj ograde 
prema drvenim vratima i sakrio se u žbunje. 


Čuvar je stigao do ograde i počeo zvati pse. 
Istog je časa preko pašnjaka dojurio razbjesnjeni 
seljak s vilama u rukama. Čuvar je dozivao pse 
k sebi. Kako je seljaku objasnio o čemu se radi, 
poveo je pse pokraj ograde i vodio dok nisu otkrili 
Munjin trag. Čuvar je dosta izgubio u vremenu 
ali se nije zbog toga zabrinjavao. Znao je da vidra 
nije mogla otići daleko i da će je psi ubrzo stići. 


Munja je jurio kroz šumu. Predomislio se što se 
tiče rijeke i htio se vratiti do vode. Na suhom neće 
nikada biti u stanju pobjeći. Promjenio je pravac i 
krenuo nizbrdo. Uvijek je nalazio rijeku ili potok 
između brda pa se nadao da će i sada biti tako. 
A vodu je trebalo naći što prije jer mu se dah već 
pretvorio u kratko i bolno dahtanje dok su mu 
koraci postajali sve kraći. 


ODVODNA CIJEV 


Ispred Munje se nalazila duboka, uska jaruga. 
Bez razmišljanja se brzo spustio nizbrdo i zaustavio 
u plitkoj bari. Na dnu jaruge je žuborio potok ali, 
kao i bara, bio je preplitak za plivanje. Psi su se već 
kotrljali niz padinu pa Munja pojuri niz potok. 
Skoro odmah je primjetio da je jaruga blokirana. 
Nije se mogao vratiti jer su ga psi gonili. Iznad 
jaruge je vodio put preko jednog strmog nasipa, od 
prilike devet metara visok. Jedino mu je preostalo 
da se uzvere gore, i on potrči prema nasipu, gacajući 
po potoku. 


Onda je primjetio veliku crnu rupu, okruglu — 
otvor odvodnog kanala koji je prolazio ispod nasipa 
i koji je u stvari bio velika cijev s promjerom od 
jednog metra. Dok se odmarao, psi su ga dostigli 
i jedan od njih ga uhvati za leđa. Munja se izvio i 


zario zube psu u njušku. Bijesno urlajući pas ga 
pusti i ustukne natrag. 


Munja je pobjegao u odvodni kanal i potrčao 
nekoliko metara. Zaustavio se na mjestu gdje je 
kamenje pregradilo dio cijevi i napravilo baru. 
Ušao je u malu baru i osvrnuo se. Na početku cijevi 
se vidio krug svjetlosti i na svjetlu su se nazirala 
dva psa, kako dozivaju čuvara lova. Onaj s ugrize- 
nom njuškom je stajao po strani, kao da se nije 
više nikada želio približiti vidri. Munja je osjetio 
da psi neće krenuti unutra za njim. 

Ubrzo je stigao i čuvar. Nekoliko trenutaka je 
zavirivao u cijev slušajući Munjino frktanje. Onda 
je privezao jednog psa na ulazu u cijev a drugos 
je odveo preko brda do drugog kraja cijevi i tu 
ga privezao. Ostavio je pse da čuvaju oba izlaza 
za bijeg a on je pripremao sve što je potrebno 
da bi istjerao vidru. 

Munja je odlučio pokušati pobjeći. Htio je sići 
do potočića koji će ga odvesti do duboke vode. 
Otpuzao je do prednjeg otvora a pošto je svjetlost 
iz otvora osvjetljavala unutrašnjost cijevi, to se 
kretao vrlo pažljivo. Primaknuo se sasvim do ivice 
da bi mogao pogledati van ali je odmah ustuknuo. 
Jedan od pasa koji je ležao uz sam otvor, skoči na 
njega. Srećom, lanac mu nije dopuštao da uđe 
u cijev. 


Munja je jurnuo natrag prema maloj bari i 
nakon pola sata pokušao izaći na gornji otvor, ali 
je ovdje zatekao drugog psa kako leži na samom 
ulazu u cijev. Pas ga je čuo i počeo je urlikati i 
režati. Munja se vratio do bare i opet legao u 
hladnu vodu. Morat će pričekati dok psi ne odu. 


Čuvar se vratio noseći lopatu i dva koca na 
kojima je bio pričvršćen kanvas. On koce postavi 
na gornji dio odvodnog kanala i tako napravi 
branu koja nije dopuštala da voda prođe kroz 
cijev. Voda se počela vraćati i ubrzo se napravila 
lokva. Čuvar je odvezao pse i odveo ih na donji 
otvor. Oni su znali što trebaju čekati. Svoju žrtvu 
su prignječili a njihov gospodar će je tjerati iz cijevi. 


Čim je nestalo svjetlo na gornjem ulazu, Munja je 
shvatio da je u opasnosti. Na donjem kraju je 
nazirao glave pasa uokvirene svjetlošću i čuo je 
njihovo lajanje i režanje. Ali nije očekivao bujicu 
prljave vode koja se sručila na njega, kad je čuvar 


skinuo branu. Čuo je tutnjavu vode koja se slijevala 
niz cijev ka donjem otvoru. Nije napravio ni 
nekoliko koraka a voda se sruči na njega. Dok ga je 
voda vukla kroz ispusna vrata ispod rezervoara, 
ponovo je došao u situaciju kao jednom davno, 
da se ne može boriti protiv vode. Kotrljao se duž 
cijevi, prevrtao i zaplitao, udarajući u razne otpatke 
u prljavoj, blatnjavoj vodi. Onda je izletio zajedno 
s prljavom vodom i navalio na pse. Nekoliko tre- 

nutaka je trajalo bjesomučno kovitlanje ali je 
napokon Munja uspio isplivati na površinu. Du- 
boko je udahnuo i pogledao okolo. Voda se razlila 
po koritu potoka i ispod njega. Psi su nestali. 
Kako su bili slabiji plivači od Munje, voda ih je 
odvukla i oni su se utopili. 


Prije nego što je zaronio i otplivao nizvodno, 
Munja baci pogled na čuvara lova na vrhu nasipa. 
Ovaj nije vidio vidru. Spuštajući se niz obalu, 
dozivao je svoje pse. Plan mu nije uspio. Namjera- 
vao je istjerati Munju iz cijevi, ali je dopustio da se 
previše vode nakupi iza ustave. Pošto je prešao 
skoro kilometar puta niz potok uzaludno tražeći 
svoje pse, on je odustao od daljnjeg traganja. 


Dok se čuvar lova vraćao kući, Munja je plivao 
ne smanjujući brzinu sve dok nije stigao do jednog 
potoka. Nije se još sasvim oslobodio straha ali se 
osjećao bezbjednijim. Ogladnio je i nakon nekoliko 
minuta sjeo na obalu i jeo ribu. Dok je jeo, često je 
zastajao i njušio zrak, gledao okolo i osluškivao. 
Iz šume je dopiralo samo dozivanje ptica, sitni gla- 
sovi zečeva i šumskih miševa kao i šuštanje lišća u 
krošnjama drveća. Svi ti zvukovi su mu bili bliski 
i ulijevali su mu sigurnost, ali ih je ipak pažljivo 
osluškivao. Nije više bio mlada, bezbrižna vidra. 


Kad je završio ručak, umio se a zatim skliznuo 
u potok i zaplivao nizvodno. Ponovo je osjetio 
snažnu želju da pronađe pripadnike svoje vrste. 
S vremena na vrijeme bi zafućkao u nadi da će mu 
se neka vidra odazvati, ali nije dobivao odgovora. 
Tada iza jedne krivine ogleda ispod sebe rijeku u 
koju se ulijevao potok, u kojem je plivao, preko 
jednog malog vodopada. Munja se uputio ka vodo- 
padu, zaroni duboko u bistru vodu i lagano zapliva. 


Kad je provirio iz vode, zbunio se. Svuda oko 
njega, bila je žičana mreža. To ga je potsjetilo na 
Henkov kokošinjac. Pokušao je zaroniti ispod mre- 
že ali se ona nalazila i ispod vode. Počeo je mahnito 
plivati tražeći način da izađe van. Ali vrata kroz 
koja je ušao su se zatvorila za njim i zaključala. 
Ponovo je uhvaćen u zamku. 


KRAJ PUTOVANJA 


Munja je shvatio da je potpuno uzaludno boriti 
se sa zamkom. On je legao u vodu tako da mu je 

glava bila na površini očekujući što će dalje biti. 


Na obali se zaustavio mali kamion, iz njega su 
skočila dva čovjeka, približila se zamki i zaustavila 
promatrajući ga. 


Uhvatili smo lijepog mužjaka, mladunca, kaže 
jedan od njih. 


Kakvo divno krzno! doda drugi 
Prvi čovjek pogleda na ručni sat. 


Bolje da što prije završimo s njim. Već se smra- 
čuje. 

Ljudi su se približili do vode, sagnuli se i podigli 
zamku. Munja se skupio na dnu. Izazivački je 
frktao dok su ljudi utovarivali zamku na zadnji 
dio kamiona. Onda su ušli u kabinu i kamion pojuri 
neravnim putem. 


Nakon izvjesnog vremena, Munja je sjeo kako 
bi mogao gledati preko niske ograde kamiona. 
Vozili su se uzbrdo, kroz šumski pejzaž. Put kojim 
su se kretali je bio jedva primjetan i zarastao u 


korov. Kamion se popeo na vrh brda i počeo spu- 
štati niz suprotnu stranu, držeći se stalno jedne 
vidljive staze. Konačno se kamion zaustavio na 
jednom zabačenom mjestu. Munja se ispružio na 
dnu kaveza. Nije mogao vidjeti gdje se nalazi ali je 
nagonski osjećao da je to kraj puta. Ljudi su prišli 
zadnjem dijelu kamiona, izvadili kavez i spustili ga 
nedaleko od kamiona. 


Munja se unutra sklupkao, frkčući na ruke u 
rukavicama koje su držale kavez. Odjednom se 
kavez jako nagnuo. Munja se otkotrljao naprijed, 
skliznuo kroz otvorena vrata s visine nešto manje 
od dva metra i pao u vodu. Čim je osjetio vodu, 
on je zaronio. Bila je duboka pa je otišao do samog 
muljevitog dna. Nije namjeravao izaći ali kako nije 
stigao dobro udahnuti prije nego što je zaronio, 
oprezno je provirio iz vode. 


Kamion je još uvijek stajao na obali a dva čovjeka 
pokraj njega. Da je Munja mogao pročitati natpis 
na zadnjoj strani kamiona, vidio bi da je kamion 
pripadao državnom udruženju za lov i ribolov. 
Ovi ljudi su u stvari bili šumari koji su se brinuli da 
uklone vidre sa zabranjenih terena. Oni su ih hvatali 
u zamke i odnosili u rezervat. Munja nije shvatio 

što se dogodilo. Bio je zbunjen. Ovi su ga ljudi 
uhvatili a on je uspio nekako pobjeći. Čim su se 
okrenuli i ušli u kamion, on uzme zraka i zaroni. 


Ovog puta je ostao ispod vode cijele tri minute. 
Kad je izronio na površinu, ljudi i kamion su već 
bili otišli. On se izdignuo nad vodom i gledao 
okolo. Stara vodenica na obali je odisala nekom 
prisnošću a veliki vodenični kotač mu se učinio 
kao nešto što je već prije vidio. 


A tada je ugledao druge vidre. Bilo ih je četiri. 


Dok je kamion bio na obali, sakrile su se ispod 
stubova stare vodenice. Munja nije u njima pre- 
poznao Majku, Sivka, Bucu i Tananu. Sve što je 
znao bilo je to da je pronašao druge vidre a to je 
bilo dovoljno. On im je brzo zaplivao ususret. 
Nitko ga iz njegove porodice nije prepoznao ali je 
Buca počela brzo plivati prema njemu. Odjednom 
je shvatila da se previše intimno odnosi prema 
nepoznatoj mladoj vidri, pa se okrene i otpliva 
na drugu stranu. Munja je zaplivao za njom, 
gnjurajući glavu u vodu svaki put kad bi to i ona 
učinila, pokušavajući plivati pokraj nje, kako bi se 
s njom sprijateljio. 


Tada Sivko odluči da je vrijeme da se igraju 
lovice. On potrča a Majka i Tanana za njim. Buca 
se pridružila igri. Lovili su se po jezercetu slijedeći 
Sivka. On je skrenuo prema vodenici i popeo se na 
obalu, na platformu koja je podupirala vodenični 
kotač. 


Sivko se uzverao na kotač a Majka odmah za 
njim. Zarđala spojka je zaškripila i pukla. Kotač 
se počeo okretati, a Sivko s Majkom siđe dolje. 
Voda se prelila preko kotača. Sivko je oduševljeno 
počeo skakati oko kotača a onda ga je uzjahao 
zajedno s vodom. Majka i Tanana mu se pridruže. 


Buca je zaplivala prema suprotnoj obali a Munja 
se uputio za njom. Popeli su se na travnati brežuljak, 
gdje su sjeli čvrsto priljubljenih glavica. Buca nije 
više bila onako stidljiva kao nekada, kad ju je 
Munja prvi put sreo. Ona se spustila ka jezeru, 
nježno ga dozivajući i Munja pojuri za njom. Život 
je bio pred njima. — Život koji se sastojao od ro- 
njenja, lova i igre te podizanja zajedničke porodice. 
Tu je spadalo i putovanje. Ali bez obzira kako će 
daleko otputovati, uvijek će se vraćati kraj stare 
vodenice, gdje će naći skrovište za svoju jazbinu. 

PUMINI MLADUNCI 


U jednoj pećini daleko u planinama, rodila su se 
dva mala, pjegava mladunca pume. Oni će jednog 
dana postati najsuroviji lovci u planini. Ali sada 
su bili mali i bezpomoćni, a oči su im još uvijek 
bile čvrsto zatvorene. 

Njihova je majka ponosno lizala svoje mladunce. 
Mnoge dane je provela uz njih, hraneći ih, grijući 
i štiteći. 

Konačno su mladunci progledali. Još su bili 
nesigurni na nogama. Svijet je bio prevelik za tako 
mala stvorenja — ali oni su ga željeli upoznati. 
Visoko uzdignutih repova, oni su se nespretno 
spoticali jedan preko drugog i preko svoje majke. 


Ona je pažljivo promatrala svoje mladunce. 
Svakog dana su bili sve veći i sve jači. Konačno 
osjeti da su mladunci dovoljno veliki da bi mogli 

neko vrijeme ostati sami. Morala je izaći i uloviti 
nešto za hranu. 


Tog istog dana su mladunci bili u jeku igre, 
kad odjednom opaze jednog posjetioca — bio je to 
dugonogi štakor. Kako su se lijepo igrali! Jurili 
su svuda okolo po pećini pa vani do strme litice. 


Mladunci su se iznenađeno zaustavili. Prvi put 
su se našli izvan pećine. 


Visoko iznad njih, izgladnjeli zlatni orao je opa- 
zio dvije malene mrlje na litici. Složi krila i sjuri 
se nadolje. 


Srećom, Čimbika je ugledao orla na vrijeme i 
povukao je svog brata Žućka ustranu. Bila je to 
prava sreća jer orao ima tako snažne kandže, da 
može odnijeti mladunče pume. 


Mladunci su dobili svoju prvu lekciju: ostani u 
pećini dok se majka ne vrati! 


Bilo je još mnogo lekcija koje su mladunci tre- 
bali naučiti. Uskoro je došao i dan kad je majka 
smatrala da je vrijeme da svoja dva mladunca 
povede sa sobom u lov. Došla je do ulaza u pećinu i 
pozvala mladunce. 


Polako i začuđeno pratili su je do litice. Znači, 
istina je da ih stvarno želi povesti sa sobom! 


Čimbika veselo pojuri za svojom majkom. Ne- 
spretno je skakutao po uskoj litici. Odjednom se 
poskliznuo i odletio preko ivice dolje u zelenu travu. 


Uskoro je Žućko uslijedio svog brata. 


Bio je to preveliki skok za dvije pume. Ali, dolje 
je trava bila mekana i majka nastavi put ne obazi- 
rući se. 


Trava je bila nešto novo za mladunce. Bila je 
meka, zelena i visoka. Čimbika i Zućko su se igrali 
puzeći, savijajući se, skrivajući a onda pravili male, 


iznenadne skokove. Pokušali su čak jesti travu — 
i ona nije imala loš ukus. 


Onda je Žućko ugledao skakavca i pojurio za 
njim tapkajući svojim velikim šapama okolo. 


Ali skakavac je uvijek pobjegao ispred nosa maloj 
nespretnoj pumi. 


Čimbika je u žbunju pronašao zeca. Izgledao je 
kao zečevi koje je majka donosila kući za ručak. 
Presretan, Čimbiko skoči prema zecu. 


Ali zec strigne očima, otvori širom oči i pobjegne 
ostavivši za sobom zaprepaštenog Cimbiku. 

Čim se izgubio iz vida, zec primjeni stari zečji 
trik na Čimbiki: napravio je krug i brzo se vratio 


u žbun. 


Ma koliko frktao i njuškao, jadni Čimbiko nije 
mogao naći zeca. 


Onda je Žućko pronašao gomilu borovih šišarki 
za igranje. Tu ih je ostavila vjeverica koja je punila 
svoje skrovište zimskim rezervama. 

Kad je vjeverica ugledala Žućka blizu svog skro- 
višta, spustila se niz drvo grdeći i čavrljajući s na- 
mjerom da otjera pumino mladunče. Žućko, 
kome je bilo do igre, otrča u susret svom novom 
prijatelju. 


Vjeverica se okrenula i pojurila natrag uz drvo a 
Žućko za njom. Našavši se na drvetu s vjevericom, 
daleko van njenog domašaja, Žućko se ljuljao obje- 
šen na grani. Pitao se kako će sići. 


Preostalo mu je jedino da pozove svog brata 
Čimbika i majku. Ona otvori jedno oko ali se i ne 
pomakne sa svoje plosnate, sunčane stijene. Njeni 
mladunci moraju naučiti snalaziti se po drveću. 


Čimbika dojuri i uzpuzi se uz drvo. Sad su se 
on i Žućko našli na istoj grani a zemlja je izgledala 
strašno udaljena od uplašenih mladunaca. 


Još uvijek ljutito čavrljajući, vjeverica spusti 
jedan orah na Žućka. Mladunče se za trenutak 


bijesno zaljulja a onda padne povukavši za sobom 
Čimbika. Oba mladunčeta su pala na svoju majku 
koja bijesno zareži i izudara ih. A zatim, da ih 
utješi, lizne obojicu svojim hrapavim jezikom. 
Uostalom, dobili su još jednu lekciju. 


Što je Sunce više tonulo, bližio se čas za ozbiljan 
lov. Majka se počela bešumno prikradati čistini 
gdje jeleni pasu. Mladunci su išli za njom zaustav- 
ljajući se da onjuše vjetar i oslušnu, baš kao što je 
to i njihova majka činila. 

Ova tri lovca su ugledala velikog srndaća na 
čistini, pa se povukoše dublje u sjenu i potpuno 
primiriše. 

Srndać im se lagano primicao čupkajući travu i 
grančice, povremeno podižući glavu da onjuši 
povjetarac. 


Žućko je bio gladan i čudio se zašto majka odmah 
ne skoči na srndaća. Ali, ona je čekala da se žrtva 


207 


još više približi njenoj stijeni. Ako pogriješi, 
srndać bi mogao pobjeći i tako bi izgubili plijen. 
A majka nije mogla dozvoliti griješku. Večernji 
povjetarac postajao je već svježiji. Lišće je mijenjalo 
boju. Uskoro će zima. Tada će jeleni napustiti 
planinu i spustiti se u nizinu. Bit će to period gladi 


za pume. 


Mati je željela da joj mladunci ojačaju i da se 
dobro uhrane do zime. Sada nije skidala svoje 
žute oči sa srndaća. Približio se još jedan korak. 
Tada okrene leđa stijeni. 


Svo vrijeme puma je to čekala. Skupila se 1 sko- 
čila ravno na srndaćeva ramena. Uhvatila ga je za 
vrat i srndać je pao. 


Čimbika je skočio trenutak iza svoje majke po- 


kušavajući da učini isto što i ona. Bio je to lijep 
pokušaj, jedino što nije mogao skočiti do srndaća. 


Kao i uvijek, sa zakašnjenjem, Žućko poleti za 
svojim bratom. 


Kad je gozba bila završena, majka pokri ostatke 
zemljom i lišćem. 

Mjesec se spuštao iznad planine, dok je puma 
vodila svoje mladunce u pećinu. Išli su odmah uz 
nju. Čak je i Žućko bio miran. Bio je to dug dan i 
oni su se dobro umorili. Naučili su toliko mnogo 
stvari. 


Majka ih je oboje oblizala prije nego što je i sama 
zaspala. Nije više daleko dan kada će je napustiti 
i poći u lov za svoj račun. A znala je da će to biti 
dobri lovci. 

INDEKS IMENA 


Adalia bipunctata (bubamara), 30 
Afide (biljne uši), 14 
Aligator, 38, 39 
Alpska jarebica, 131 
Američki jazavac, 143 
Amfriprionia, 49 
Anacridium Aegyptum (egipatski skakavac), 29 
Anakonda, 112, 114 
Anemone (morske sase), 49 
Antilopa-koza, 140, 141 
Antilope, 84, 85, 86, 94, 95, 96, 106 
— konjolike, 84 
— srednje, 84 
— patuljaste, 84 
Ara (papige), 66 
Ararauna (papige), 77 
Argyroneta (pauk-ronac), 18, 34 
Armadilo (vidi oklopnik), 118, 120 
Atta — mrav, 12 


Banteng (vrst poludivljeg goveda), 150 
Betta splendens, 61 

Bijela čaplja, 41, 42 

Bijela kanja, 79 

Bijeli oriks, 84 

Bizon, 120 

Boa, 113, 114 

Bogomoljka, 27, 28 

Bombix Mori (vidi leptir svilene bube) 
Brachydanio Rerio, 61 

Briozoi (mahovnjaci), 46 


Bubamara, 30 
Bivo, 94, 95, 151, 152 


Camponotus, 12 

Cavaletta (zrikavci), 27 
Cebidi (vrst majmuna), 111 
Cecropia (vrst leptira), 20 
Centorrhynchus (vrst tvrdokrilaca), 31 
Cernia (vidi kraja) 
Cervidae (jeleni), 141, 142 
Clavelina, 48 

Colymbos, 71 

Crvi, 46 

Cvrčak, 26, 28, 29 

Cvrčak sa stabla, 29 


Ćubasta ševa, 68 


Čaplja, 41, 42 


Dabar, 136, 137, 138 

Dagnje, 50 

Daždevnjaci, 34, 36, 37 

Delfini, 62, 63 

Deva (dvogrba, dromedar), 91, 160, 162 
Divlja plovka-gluhara, 43 

Divlja svinja, 118 

Divlje govedo, 149, 150, 151 

Divokoze, 128, 129, 130 

Dromedar, 160, 162, 163 (vidi deva) 


Dugorepa svraka, 68, 71, 72 
Dupljari, 52 


Egzotična fasmida, 29 

Elephas Meridionalis (vrst slonova), 100 
Emu, 87 

Heristalidae (vrst dvokrilaca), 11 


Fazani, 157 
Faraonka (morska, biserka), 153 
Foronidea, 46 


Gajal (divlje govedo), 150 
Galeb, 72, 75 
Gatalinka (žaba), 34 
Gaur (divlje govedo), 150 
Gavijalis, 38, 39, 40 
Gazela, 94, 97, 106, 107, 113 
Geometridi, 27 
Gepard, 97, 99 
Gibon (majmun), 110 
Glavonošci, 52 
Gnu, 85, 86 
Goliathus Meleagris, 30 
Golubovi, 150 
Gorila, 111 
Goveda, 146, 150, 151, 152 
— divlja, 149, 150 
— mošusna, 128 
— tal, 2151 
— ur, 149 
— zebu, 151 
Guske, 153 


211 


Hermelin, 131, 132 
Hijene, 87, 88 
— prugaste, 87 


— pjegava, 87 
Hobotnica, 51, 52 
Hrt, 160 
Iguana, 151 
Ihneumona, 31 
Impala, 85 


Insekti, 102, 116, 121 
Insekt-list sa Sejšelskih otoka, 25 
Iphiclides podalirius, 21 


Jaguar, 117, 118 

Jastreb kokošar, 78 

Jelen, 141 
— američki ili vapiti, 142 
— lopatar, 142 


Kakadu, 67, 68 
Kajmani, 38, 39 


Karibu (sjevernoamerički irvas), 141, 142, 143 


Kengur, 115 
Kitovi, 62 
Kivi, 70, 71 
Kljunar, 37 
Koala, 114, 115 
Kojot, 121, 122 
Kokoš, 153 
Komarac, 16, 17, 18 
— anofeles, 17, 18 
Kondor, 80, 81 
Konj, 118, 146, 147, 148, 149 
— Pševalskog, 147, 149 
Koralj, 48, 53, 54, 55 
— crveni ( Corallium rubrum), 47, 48 
Koralj zvijezdasti, 47, 53, 54 
Kormoran, 74, 75 
Kornjača, 57 
Kornjača morska, 57 
Kos, 69 
Kozorog (alpski), 127, 128, 129, 130 

Kraja (Cernia), 57, 59 

Kraljevska jejina (velika sova ušara), 76 
Krastača, 36, 37 

Krava, 88, 151 

Krokodil, 38, 39, 40 

Križar (pauk), 19 

Kuna bjelica, 138, 139 

Kuna zlatica, 139 

Kunić, 139, 156 


Labudovi, 43, 156 

Lagothrix, 111 

Lama, 160, 162, 163 

Lavica, 94, 96 

Lavovi, 91, 94, 95, 96, 107 

Leopard, 96 

Lepasi, 48 

Lepas anatifera, 48 

Lepidoptere (vidi leptiri) 

Leptiri, 19, 20, 21, 22, 28 
— svilene bube, 21, 22 

Lignja, 52 

Licotidi, 19 

Locusta (skakavac), 26, 27 
— Viridissima, 28 

Los (sjeverni jelen), 141 


Ljenjivac, 114, 115, 116, 117 
Lješnikara (ptica), 68 


Mačka, 96, 99, 112, 157, 158 
— sijamska, 158 
Magarac, 146, 149 
Majmuni, 89, 110, 112, 115, 118 
— kapucini, 111, 112 
— katarine, 112 
— platirine, 111, 112 
Mazga, 149, 163 
Meduze, 53, 56 
Medvjed, 121, 122, 124 
— crni, 122 
— grizli, 120, 121 
— pećinski, 124 
— suri, 120, 122 
Mefitis (skunks, vrst tvora), 139 
Mekušci, 46, 47 


Mesožderi, 96, 125, 131, 138, 140 
Mišar (škanjac), 79 

Močvarica (ptica), 41 

Montone Merinos (merino ovca), 153 
Morska sasa (anemona), 48, 49 
Morska zvijezda, 47, 50, 51 

Morski jež, 47, 51, 52, 53 

Morski konjić, 51 

Morski krin, 53 

Morski ugor, 59, 60 

Mravi, 10, 11, 13, 14, 15, 119, 121 
Mravojed, 118, 2119 

Mravinjak, 121 

Mrmot (alpski glodavac), 130 
Mufloni, 129 

Muhe, 15, 16 

Murina, 61 

Mustelidae (rod kuna), 131, 139, 140 


Nemertini, 46 
Nitidulida Meligethes (vrst koleoptera), 30 
Noj, 84, 86, 87, 107 
Nosorog, 103, 104, 105 
— dvorogi, 105 


Obad, 16 
Oklopnik (armadilo), 118, 120 
Olyndias (vrst meduza), 53 
Opnokrilci, 31 
Oposum (vrst torbara), 115, 116 
Orangutan, 111 
Orao, 78, 79, 80 
Ose, 11 
Ostrige, 50 
Ovca, 146, 147, 153 
— merino, 153 


Paka, 119 
Pandoriana Maya (vrst leptira), 21 
Pantera, 95, 96 
Papige, 66, 67 
Pas, 42, 80, 121, 124, 125, 157, 159, 160, 161 
Pauk, 18, 19 
Pauni, 153, 156 
Pavijani, 89 
— južni, 89 

Pčele, 8, 9 Slon, 91, 99, 100, 101, 102, 103 


— matica, 8, 9 — afrički, 99, 102 
— radilica, 8, 9 — indijski, 164 
Pekari, 118, 119 Sob (evroazijski irvas), 140, 141 
— bjelousti, 118 Sokol, 77, 80 
— s okovratnikom, 118 Sova, 75, 76 
Pelikan, 73 Spužve, 47, 48 
Philaeus (vrst pauka), 19 Srndać, 140, 143 
Pholcus (vrst pauka), 19 Stonoga, 19 
Phyllotreta (vrst tvrdokrilca), 30 Sula (vrst ptice), 75 
Piton, 113 Sumračnik (leptir »mrtvačka glava«), 11 
Pjegava papiga, 67 Sup (orao strvinar), 79, 80 
Pješčani ždral, 86 — janjeći sup (bradan), 81 
Pjevac, 154. Svilena buba, 22, 24 


Planinski štakor, 131 
Plava američka kreja, 68, 71 
Plava sjenica, 71 Šakali, 87, 88 
Plovka, 41, 42, 43, 153, 154, 156 
— resasta plovka, 154 
Poenter, lovački pas, 160 


Polipi, 47, 48, 53, 54 Tabanide (obadi), 16 
Pomornik (velika morska lasta), 74 Tal (vidi divlje govedo) 
Prepelica, 157 Tarantula (vrst pauka), 18, 19 
Pterophylum Scalare, 61 Tegenaria (pauk-lovac), 19 
Ptica-krojačica, 69 Termiti, 14, 120 
Ptica-lira, 69, 71 — crvotočci, 14 
Ptica-lješnikara, 68 — matica, 14 
Ptica-tkalja, 69 Tigar, 165 
Ptica-vrtlarica, 69 Torbari, 115 
Puh, 139 Tricosuro Volpino (četkastorepi falanger), 114 
Puran, 153, 154 Tukani, 112 

Tvor, 139 


Tvrdokrilci, 26, 29, 30, 31 


Raža (riba), 56, 57 
Ribe, 46 Uistiti (vrst majmuna), 112 
— anđeo, 54, 58 
— leptir, 54, 57 

— morski pas, 62 


Veliki kudu, 85 
Rod kana fmusteliđac), 131, 139, 140 šank 


Venerin pojas, 46 

Veslarica (vodeni kukac), 34 
Vidra, 36, 37 

Vjeverica, 134, 135, 139 


Salamander (daždevnjak), 36, 37 — američka, crvena, 134, 135 
Samur (sibirska kuna), 138 — crna, 135 

Sipa, 52 — leteća, 134, 135, 136 
Skakavci, 26, 27, 29 — obična, 135 

Slinavica (riba), 57 Vodeni bik (ptica), 42 

Vodeni cvijet, 34 
Vodeni (nilski konj), 103 
— mali, 103, 104 
Vodozemci, 36, 37 
Vuk, 122, 124, 125 
— sivi arktički, 122, 125 


Zebre, 84, 86, 91, 94, 95, 96, 106, 107, 147 


Zebu, 151 
Zec (alpski), 132, 133, 139 
Zmijolika morska zvijezda, 50 


Žaba, 34, 36 
Žderavac, 139, 140, 141 
Žirafa, 89, 91, 92, 93, 94, 95, 106, 107, 147 

Cijela ova knjiga ilustrirana je fotografijama koje 
su snimljene za vrijeme rada na filmu Walta 
Disneya iz serije »Priroda i njena čuda«. Foto- 
grafije su snimili slijedeći fotografi: William A. An- 
derson, Don Arlen, Lloyd Beebe, Dick Bordeu, 
Dr Walter, J. Breckenridge, William i Mary Carick, 
Arthur S. Carter, Joel E. Colman, Jack C. Couffer, 
Robert H. Crandoll, Herb i Las Crisler, Murl 
Densing, Roy Edward Disney, Warren Garst, 
Cleveland P. Grant, Conrad Hall, Frank William 
Hall, Al Hanson, Bert Harwell, Tom Mc Hugh, 
Claude Jendrsch, Stuart V. Jewell, M. Paul Ken- 
worthy, Elma i Alfred Milotte, George Mushbach, 
Tad Nichols, Walter Perkins, Olin Sewall Pettingill 
Jr., James R. Simon, Hugh i Mary Wilmar. 

Osim toga, svoje slike su ustupili: Cesco Ciapanna, 
Catskill Game Farm, Andrć Fatras, Aldo Mar- 
giocco, Giuseppe Mazza, C. A. Spinage, (iz knjige 
»Animals of East Africa«, Collins Publishers, 
London), Sally Ann Thompson, Federico Vender, 
Bette Griffin Whitmore, Jean Vincent. Izdavač se 
zahvaljuje svima ovim stručnjacima, »lovcima s ob- 
jektivom«, bez kojih se ova knjiga ne bi mogla 
izdati. 


216 


